
ODYSSÉE D’HOMÈRE 


En vers burlesques patois. 


SOMMAIRE DU QUINZIÈME LIVRE. 

Minerve engage Télémaque à revenir en Ithaque. — Conver- 
sation de deux jeunes princes. — Le fils d’Ulysse attend 
le réveil de Ménélas. — Ce roi lui propose de passer par 
Frontignan. — Réveil et déjeuner d’Hélène. — Présents. 

— Repas. — Miracle du dernier ordre. — Départ des jeunes 
princes. — Ils traversent trois royaumes, dans un matin, 
sur un âne. — Ils dînent à Pylos et rejoignent le vais- 
seau de Télémaque à la course. — Télémaque se charge 
d’un prophète à bon marché. — Il arrive en Ithaque. — 
Ulysse feint de vouloir quitter le château. — Remontrances 
d’Eumée. — Ulysse lui demande des nouvelles de Laërte. 

— Réponse d’Eumée. — Son histoire. — Entrée de Télé- 
maque dans le port de Phorcin. — Miracle expliqué par 
Théoclymène. — Arrivée de Télémaque au château où 
était son père. 

ODISSEA D’OUMERA 


LIBRE QUINZIEME. 



luna era à pena levada, 

Quand Pallàs, que s'era entanchada, 
Intret acô de Menelàs. 

Li trouvet sus un matalàs 
Telemaca que badalhava, 

E Pisistrata que rounflava. 

Laisset dourmi lou Pilien, 

E diguet à l’Itacien : 

— « Anen, cargàs vostras culotas 
E fasès graissà vostras botas ; 



ODISSEA 


Fau sounjà de vite parti, 

E noun pas de se diverti. 

Pressoun vostra mera en Itaca, 
Qu’espouse un certen Eurimaca ; 

Li disoun qu’Ulissa es crebat ; 
Qu’aquel es un galhard reblat, 

Capable de prestà sa pougna, 

Se lous autres vous cercoun rougna ; 
Qu’anfin, calignà tant de tems, 

Es, ma fe, se moucà das gents. 

Vostre grand atabé que reva, 

La pressa tant que la soulleva. 

— « Mardi, li dis, de qu'avès pou? 

» Croucàs aquel, pioi que vous vôu. » 
Cepandant aquel mariage 
Vous pourtariè força daumage ; 
Penelopa vous aima fort, 

Mais acô chanjariè d’abor ; 

Car s’oublidava vostrê pera, 
Oublidariè qu’es vostra mera. 

Adieu soun cher Telemacou, 

Se fasiè quauque Eurimacou ; 
Coumença de se fa vielhota 
E la chalanda qu’es pas sota, 

Per plaire à soun segound marit, 
Vous jougariè cent tours d’esprit. 

Cresès-me, prevenès l’ourage; 

Anàs roumpre lou mariage, 

Mais fau que vous done en passant 
40. Un avis qu’es intéressant. 

Vous atendoun, procha dltaca, 

Per vous espoussà la casaca ; 

Marchàs, segàs pas vergougnous ; 

Se vous tustoun, aparàs-vous. 

45 . Lou ciel, que per vous s’intéressa, 
Proutejariè pas un janfessa; 

Antau countentàs lous amis 
Qu’avès, amount, en paradis. 

Quand métrés lou ped dins vostra ilia 
50. Vous enfourmarés s’es tranquilla. 
Laissarés vostra barca au port, 

Car vous embarassariè fort. 

Se faliè que la rebalesses 
Dins lous camis plens d’arnavesses 1 
5 5 . Que menoun jusquas au roucàs, 

Ounte savès qu’es vostre mas ; 

Es aqui que vous devès rendre. 

Anen, me fagàs pas atendre, 

Savès ce que pensa lou ciel ; 

60. Alerta, entremens que fai bel. » 


1 Sorte de ronces. (F.) 

Qjiand Pallàs, qu’aviè bona lenga, 
Aget acabat soun arenga, 

Que Telamaca, en s’evelhant, 
Escoutava tout badalhant, 

65 . Lou prince tiret Pisistrata ; 

L'autre li diguet : — «Quau me grata? 
Es tus, Telemaca? Ai ben som 
Mardi; s’as besoun de quicon, 

As aqui, procha la testieira, 

70. Un toupi jout una cadieira, 

T’atirarà per soun oudou ; 

Tira-lou, se vos, ramplis-lou, 

E laissa-me dourmi tranquille. » 

— « Noun, s’ou dis, acô's inutille, 

75. Li soui be sus aquel toupi ; 

4 E tout ara es pie, Dieu merci, 

Amai, per pau qu’on se quichessa, 
Aprehande que noun versessa; 

Mais te vole dire quicon 
80. Que te farà passà lou som : 

Nous fau descampà tout de suita, 

Sans faire pus longa visita. » 

— « Per que ? li dis lou Pilien, 

Es qu’aici nous trouvan pas ben ? 

85. Vole mouri, se çai languisse. 

D’alhurs, tout escàs m'endourmisse, 

E Ton sourds pas d'una cour. 

Sans res dire, avans que siè jour. 
Esperen que la matinada 
90. Sieja un pauquet pus avansada ; 

Lou rei belèu se levarà, 

E l’on lou remerciarà: 

Entremens, dau som que m’empega, 
Laissa-me faire una autra plega. » 

9 5 . Lou fil d’Ulissa, dins lou founs, 
Vesiè que l’autre aviè resoun; 

Mais à chaca oura li cridava 
Que lou reloge retardava, 

E que, de se levà tant tard, 

100. Lou sourel era mau galhard. 

Après mila boumbourinadas, 
Anfin à dech ouras sounadas, 

Li digueroun qu’ après miejour, 

Au rei pourriè faire sa cour; 

105. Que, sus las quatre ouras e miecha, 
Couma anava as bans de Bareja, 

Per quauqua malandra qu’aviè, 
Riscava que se le varié. 

Telemaca, en gratant sa testa, 
110. Se met à dire: — aMalapesta! 
Pourtàs-nous vite à dejunà, 
Qii’empacharà pas lou dinnà. 




12 


ODISSEA 


E planigàs pas la pitança. 

Lou rei dounc se pausa d’avansa, 

1 1 5 . Quand fai quauque viage entacon ? 

Lou dianche li cope soun som 
Couma el me copa mas mesuras ! » 
Quand l’aget acablat d’enjuras 
E dejunat quatre ou cinq fes, 

120. Entend dos ouras, e pioi très. 

— « Bon, s’ou dis, vau pourtà ma mala 
Aiçaval, à la granda sala; 

S’es levât, li toque la man ; 

Si noun, partisse tout d’un van 1 » . 

125. A mesura que davalava, 

Ausiguet lou rei qu’esquillava ; 

Mais, couma degus noun cresiè 
Que seguessa tant matiniè, 

Prenguet, long tems, à soun esquilla, 
130. Una pena fort inutilla. 

Se passet miecha-oura amai mai, 

Sans que pareguessa un laquai. 

De pou que toumàs'ajassessa, 

E que lou som noun Larrapessa, 

135. Nostre daufin descadaulet ; 

Lou mounarca que l’ausiguet. 


1 Sans m’arrêter. (F.) 

Crida : « Qui est là}... — « Soui Telemaca. 
Couma vau parti per Itaca, 

Li ai pas vougut anà, s’ou dis, 

140. Sans vous dire, au mens, gramecis. 

Dourmissès, qu’encara es bona oura. » 

Aqui dessus lou rei s’auboura, 

Se leva tout soûl d'assetous 
E li dis : — « Entendegan-nous. 

145. Vesès, vostredepart m’estouna, 

Mais aici fourçan pas persouna. 

Sans façoun çai poudès restà ; 

E, se voulès tant, nous quità, 

Ses libre, moussu Telemaca; 

150. Mais, se retournàs en Itaca, 

Deuriàs passà per Frountignan, 

Qu'antau nous acoumpagnarian ; 

Pardine ! acô se pot ben faire. 

Vous aloungarés pas de gaire. » 

1 5 5 * — « Santadi, respond lou chaland, 

Lou tour es un pauquet trop grand. 
Levàs-vous, veirés sus la carta, 

S’acô de gaire noun m’escarta ; 

Mais, saique la counouissès pas ? » 

160. — « Oh ! que si, diguet Menelàs ; 

Mais, pioi qu’acô vous fai tant pena. 

Vous vole, au mens, dounà Festrena, 

210. Qu’era emb un cantou de la sala, 

Un brave parel de debàs 
Qu’ela mema aviè petassats. 

Lou jouine prince Megapanta 
Seguis l’esemple de sa tanta, 

215. E li fai glissà dins la man, 

Un parel de culiès d’estam. 

Menelàs, que se teniè preste 
A li faire un présent ouneste, 

Li vai querre, sans sounà moût, 

220. Las pateletas d’un surtout. 

Un bel parel de jarretieiras, 

E dos magnifiquas ratieiras ; 

Pioi tira una lesca de lard, 

Qu’era dins lou founs d’un placard 
225. Ounte teniè de groumandisa, 

E li ou fiquet dins sa valisa. 

Quand ageroun fach lous présents, 
Enfileroun de coumpliments 
Elégants que se pot pas creire, 

230. E de saluts que faliè veire ; 

Anfin dinneroun au saloun. 

Era be tems ou jamai noun. 
Megapanta anet à la bouta, 

E la begueroun presque touta. 

235. Lou prince era fort entendut ' 

Dins l’art de manejà l’embut •, 

De tirà lou vin d’una tina, 

De fa varalhà la quentina, 

E, per n’en veire lèu lou founs, 
240. Li aviè pas ome pus proufound. 

Telemaca aqui s’enuiava 
E noun beviè, ni noun manjava, 
Par çaqu’aviè trop dejunat. 

Soun ase era déjà bardat 
245. Davans la porta de Testable. 

Li anava sautà sus lou rable, 
Quand un miracle survenguet, 
Que, certa, lous estourdiguet ; 
N’arriva força dins lous libres, 
250. Mais, per aqueste, Ton es libres 
De lou pas creire, se Ton vôu, 

E n’en coustarà pas un sôu, 
Quoueque se pot creire sans pena, 
Car n’es pas de la grossa mena : 
255. Una Egla, que fasiè lou tour, 
Plounja dins una bassa-cour, 
Aganta una auca, vous Tespelha 
E la manja près d’una trelha, 


1 L’entonnoir. (F.) 

Pioi s’envoula galhardament : 

260. Counvendrés be qu’absolument 
Lou proudige es pas encrouiable ; 
Cepandant juroun dieus e diable 
Que, dins lou lou fet d’aquel aussel, 
Li a quicon de surnaturel. 

265 . Pisistrata dis au mounarca : 

— « Esplicàs-nous de qu’acô marca ?» 
Pas mot.... L'illustre Menelàs 
Era ben un bon enfantàs, 

Mais noun pas un grand devignaire ; 
270. Car s'era istat sourciè, pecaire ! 
N’auriè pas agut la mitât 
De ce qu’au front li avien plantât. 

Sa femna trouvet la sentena 1 
De ce que fasiè tant de pena : 

275 . — « L’Egla es un aussel generous, 

S’ou dis, e l’autre es un fouirous ; 
Lou premiè représenta Ulissa, 

Qu’el mema, en se fasent justiça, 
Espelharà sous enemis, 

280. Couma aquela auca qu'avès vist. 

Soui segura que, d’aquesta oura, 

Li fai, déjà, sautà la bourra » 


1 Le sens. (F.) 

Telemaca, en fasent un Saut : 

— «Bon bon, diguet, acô li eau ». 
285. Aqul dessus tournà trinqueroun, 
E lous dous princes partigueroun. 
L’un mountava d’escarlambous, 
L’autre s’era mes d’assetous. 

Lou matin arrivoun à Fera, 

290. Ounte un pichot rei de misera, 
Couma veniè de dejunà, 

N’aget pas res per lou dinnà. 

Eles en disent : — « Cavalisca ! » 
Cochoun talament sa bourrisca 
295 . Qu’après miejour, entre una e dos, 
Arrivoun anfin à Pilôs. 

Nestor aviè laissât à taula 
Un gros capou de Rocamaula, 

E, sus acô, mous chivaliès 
360. S’acoussoun couma dous lebriès; 

Dieu sap se vous lou descrouteroun ! 
Lou pau d’osses que n’en quiteroun ! 
Lous avien tant ben aprimats, 

Que semblavoun istats limats ; 

305 . Li eau rendre aquela justiça. 

— « Aça, diguet lou fil d’Ulissa 
A soun ami Pisistratou, 

Ara qu’ai fach un regagnou, 

Vau remountà sus ma galera. 

3 io. N’en digas pas res à toun pera, 

Que belèu me retardariè, 

E pioi lou ciel se fachariè.-» 

— « Eh be, li diguet Pisistrata, 

Anen destacà ta fregata. 

315. N’es pas lion, lou camin es bèu ; 

Jouguen quau li serà pus lèu. » 

— «Va., va..» sus lou champ partigueroun, 
E de tant ben que courrigueroun, 

Avans de se li estre renduts, 

320. Susavoun couma de perduts; 

Mais, per poude quità lou courre, 

Fauguet que toumbessoun de mourre. 

Anfin, au port, toumbant, levant, 

S ’agandigueroun en plourant ; 

32s. Noun pas par ça que se quitavoun, 

Mais par ça que sas dents sannavoun ; 

Aqui, se fan quatre poutous, 

E se separoun toutes dous. 

Sus soun vaissèu, lou fil d’Ulissa, 

330. Per se rendre Pallàs proupiça, 

Met à la brocha dous gigots, 

Quand un voulur banit d’Argôs, 

Qu’aviè besoun d’una retreta, 

Li venguet dire : — « Soui proufeta, 

335. E, segu, das pus entenduts. 

Descende d’Amfiaraüs, 

Aquel célébré devignaire ; 

Sa femna, au mens, faguet moun paire, 
E sen, per lou mens, aliats, 

340. Car, adounc, eroun maridats. 

Vesès be queTeoclimena 
Es un sourciè de bona mena ; 

Prenès-me : m’aurés bon mercat ; 

Embe pas res, soui prou pagat, 

345. Mai que me passés en Itaca. 

— « Paura, li diguet Telemaca, 

Ses pas de trop sus un batèu, 

E rendrés pas lou mieu pus grèu ; 

Tout proufeta es un ome leste, 

350. E vostre pagament es preste ; 

Mountàs...» Vougueroun tant bon trin, 
du’intreroun au port de Forcin, 

Ounte, en venent de Feacia, 

Ulissa aviè vist sa patria. 

355. Cepandant lou mounarca grec 
Era tratat embe respec 
De moussu soun varlet Eumea, 

E plasiè fort à La Ramea ; 

Fasiè per se faire arrestà 
3 60. Semblant de lous voulé quità ; 


2 

— « Aça, s’ou dis, vous encoumode, 
E tout mandiant fau que rode; 

Acô soun las réglas de l’art. 

Ara, davans que siè pus tard, 

365. M’en vau faire un tour per la vila 
Que doumina dins aquesta ilia ; 
Après acô me camparai 
Davans la porta dau palai. 

Se lous princes soun pas de diables, 
370. Se soun, tant si peu , charitables. 
Tant li farai lou bon varlet, 

Que me dounaran quicoumet. 

N’es pas tout de veire l’escarpa, 

Per l’avedre, fau moulhà l’arpa ; 
375. Ben ou faren per qu’illaval, 

Car, vesès, aime lou traval, 
C’et-à-dire n’en fau pas gaire ; 

Mais aime de lou faire faire, 

Acô ’s tout un ou pau s’en fau, 

380. E couma acô, l’on prend pas mau. » 
— « Elàs ! li repliquet Eumea, 
Desfasès-vous d’aquela idea ; 

Se vei be que counouissès pas 
Lous ouvriès de quau me parlàs. 

385. Vesès, soun de gents d’una mena 
Qjie, mai que vous pogoun fa pena. 

Sembla, lou diàucou noun me siè ! 
Qu’ajoun gagnat lou Jubilé; 

Soun de marauds empitouiables; 

390. Noun respetoun ni dieus, ni diables ; 
Se li anàs, tant vous bourraran, 

Que, belèu, vous esquinaran. 

E pioi, vous ses un galhard merle, 

Un grand sujet, un poulit guerle 
395 . Per fa la cour à d’estafiès 

Pus faquins que de financiès ! 

Cresès que prenguessoun per page 
Un rougnous de vostre équipage ? 
Salut, moun paure Barrabàs ! 

400. Ses trop viel e trop coucarràs ; 

Davans, ni darriès sous carrossas, 

N’an pas de tant vilenas rossas ; 

Sous chivals, amai sous varlets, 

Soun milhou bastits e pus nets ; 

405 . Manjoun pas que dins la faiança ; 
Creboun d’ourguiol e de pitança. 

An de galouns sus sous abits ; 

E vous voulès fretà d’aquis ? 

Vous, qu’avès Ter d’un viel charnega * 
410. E que pudissès d’una lega? 


7 Grondeur. (F.) 

Fi, dounc ! demouràs de repau ; 
Restàs-me <lins aqueste oustau, 
Jusqu’au retour de Telemaca. 

Quand serà vengut en Itaca, 

415. Es un bon enfant, vous veirà, 

E belèu vous assistarà ; 

Quand noun vous fariè qu’una vesta, 
Car vostre fitrèu put qu’empesta, 

Au mens, seriàs pus recatat.» 

420. Ulissa era mai qu’encantat 
De veire embe quinta finessa 
Li marcavoun tant de tendressa. 

— « Voulès que çai reste, s’ou dis ; 
L’ase quilha quau s’en dédis ! 

425. Fasès fort ben : es pas per dire ; 

Mais, ieu, trove pas res de pire 
Que d’anà courre lou païs, 

Quand on a trouvât un bon nis. 

Acô’s una vida de diable ; 

430. Tantôs couchats dins un estable 
Ounte, per couissi, noun avès 
Qu’un moulou de ce que savès ; 
Tantôs vous donoun per pitança 
De cops de bilha en aboundança. 

43 5 . Vostres abilhaments d'iver 
Soun esselents per prene Ter. 

E, per un que vous fai l’aumoma, 

N’i’a mila que vous fan escoma ; 

Mai, anfin, pioi que me fourçàs 
440. A demourà dins vostre mas, 

Digàs-me se lou viel Laerta 
Es vengut un pau pus alerta, 

Despioi que soun fil es partit. 

Adounc semblava un abestit : 

445. Mais, dins vint ans, las causas chanjoun.. 
— « Aboutis ! las nieiras lou manjoun, 
Li respond lou mestre varlet, 

S’es courbât que sembla un nanet ; 
Repapia, bava, toujour ploura, 

450. E languis que venga soun oura 
D’anà veire, acô de Plutoun, 

Se l’on es milhou qu’aiçamount. 

Sa femna, que li es davalada, 

N’es pas, au mens, pus remountada, 

45 5 • Signe que s’en soucita pas, 

Ou, belèu, l’endrech es trop bas ; 

Moun Dieu ! la brava femna qu’era ! 

Li a pas un comi de galera 
Qu’aplique tant ben un tustau, 

460. Couma ela fasiè dins l’oustau. 

Segu que tout anava d’ordre ; 

Mais ara tout es en desordre. 

La jouina noun sap enzengà 
Que ce que servis per fringà ; 

465. E davans que se siè pimpada, 

Ben fardada, ben miralhada, 

Qu’aja reçauput sous briquets, 

N’a pas lou tems de fa pus res. 

Per ieu, faguere una grand perta 
470. En perdent Madama Laerta ; 

M’aimava de bona amitié ; 

Despioi long tems me counoussiè. 

Una de sas filhas, pecaire ! 

M’aviè causit per soun fringaire ; 

475. Mais la maridet à Sam6s, 

Embe, crese, un marchand en gros. 

La reina, que me vesiè jouine, 

Fres, galhard, flourat couma un mouine, 
Save pas de que se sounget, 

480. Mais, per soun page me prenguet, 

E, per me faire ma fourtuna 
M’auriè, parbieu ! dounat la luna, 

Se n’aviè pougut dispausà.... 

Atendès laissàs-me pausà ; 

485. Car, quand sa mort me ven en testa, 
L’enveja de plourà m’arresta. 

Segnur Dieu, per que mourissiè, 
Qu’encara l’on s’amusariè ! 

Paura femna ! quinte daumage ! 

490. Era encara d'un prou bon âge ; 

Amai ben grassa, si vous plet ; 

Mais savès de que la tuet ? 

Lou lagui d'estre pas sourcieira. 

Youliè saupre, la chivalieira, 

495. Se soun fil era mort ou vieu 

E, couma pouguet pas, adieu ; 

Dins sa cambra, una après-dinnada, 

La trouveroun cambavirada.» 

Lou grand Ulissa era atendrit 
500. Das trets toucants d’aquel récit ; 

E, per fa chanjà de mariera, 

Diguet au page de sa mera : 

— « Countàs-me, Moussu, se vous plai, 
Se vous ses nascut per qu’içai ; 

505. D’ounte tiràs vostra ourigina, 

Car, anfin, n’avès pas grand mina. 
Counoussiàs-ti vostres parents ? 

Eroun-ti de certenas gents ? 

Coumprenès be, saique, à bel ime, 

510. Se ses bastard ou légitimé ? » 

Eumea, en trin à se vantà, 

Li diguet : — « Vous ou vau countà : 
Vous eau saupre que la Siria 
Es dejout Pilla d'Ortigia. 

515. Aqui lou sourel fai soun som 
E pot pas avansà pus lion. 

L’endrech es una pichota ilia. 

Mais, se pot dire, ben fertilla; 
Prouduis de plantas d’alapàs, 

520. E de tant poulit gramenàs 

Que li a pas un rei, dins la Greça, 

Que n’en manje d’aquela espeça; 
Atabé, dins aquel païs, 

Lous ases an lou pèu fort lis. 

525. Dins aquela reina das illas, 

Li countavian jusqu’à dos vilas. 

Etesiàs Ormenidès, 

Qu’era moun pera, se cresès, 

Sus l’una e l’autra douminava, 

530. E tout lou mounde l’adourava. 

»De piratas Feniciens, 

C’et-à-dire de fiers vauriens, 

Ageroun, un souer, l’endustria 
De m’enlevà de ma patria, 

535. E de me vendre per aicls, 

Ounte soui galhard, Dieu mercis, 

E fort countent dins lou service.» 

— « Oh ! viel prince, que vous planisse 
Li diguet lou mounarca grec, 

S 40. Emb un proufound salamelec; 

En aprenent vostre ourigina, 

Que respond pas à vostra mina, 

Me fasès sounjà que lou son, 

As bravas gents fai souvent ton ; 

545. Cepandant vostra destinada 
Es encara prou ben anada : 

Sias jouine, vous ses fas vielhet ; 

De mestre, ses vengut varlet ; 

E couma diantre que tout vire, 

550. Poudès pas estre gaire pire ; 

Ses pas tant de plagne, sournouès ! 

Es ieu que soui un fier grivouès ! 

Li a noun sai quant de tems que rode : 
Ai bèu faire tout ce que pode, 

555. Per me proucurà lou repau, 

Entremens marche tout descau. » 
Antau parlet lou rei d’Itaca; 

Dins aquel tems soun Telemaca, 
Favourisat per lou destin, 

560. Intret dins lou pon de Forcin; 

Mais vouguet faire un tour dins Pilla, 
Avans de se rendre à la vila. 

Dau tems que preniè soun paquet, 
Vegeroun en l’er un mouisset 1 ; 


1 Épervler. (F.) 

565. Era Apoulloun que lou mandava. 
Telemaca lou regardava, 

E recasset dessus soun nas, 

La mitât d’un gros estrounàs 
Que Taussel aviè mes en peça. 

570. — « Foucha ! qu’es de la bêla espeça. 
Dis lou fil d’Amfiaraüs, 

L’estron qu’avès aqui dessus ! 

Antau n’en farà dins la suita 
Cenena troupa parasita, 

575- Quand un jour, vostre pera e vous. 
Per li fa passà lou degoust, 

La purgarés à cops de barra ! » 
Telemaca, en frétant sa narra, 

Risiè de s’entendre esplicà 
5$o. Ce qu’antau lou fasiè tourcà. 

Couma mancava pas de rusa, 
Passet per la font d’Aretusa, 

E s’agandiguet jusqu’au mas, 

Ounte segu, prevesiè pas 
5$ 5* De rencountri Moussu soun pera. 
Surtout dins l’equipage qu’era. 


FIN DU QUINZIÈME LIVRE. 

ja^ous pastres, un pau peresous, 
ÊVenien d'alargà sous moutous. 
Lorsque lou pichot Telemaca, 
Que countavoun ben lion d’Itaca, 
Arrivet tout soulet au mas, 
Epicava couma un dragàs. 

Seguet ausit d’una levreta, 

Q.ue li anet, tout bradant la quoueta: 
La couquina lou counoussiè. 

Ulissa dis au maseliè: 

— « Degajàs-vous, grossa pecora, 
Laissés pas lou mounde defora, 

Au demenà de vostres chis. 
Coumprenès pas que soun d’amis ?» 

1 5 . Lou rei disiè pas una craca. 

Eumea, en vesent Telemaca, 

Rullet toutes lous escaliès. 

Save pas s’ou faguet esprès, 

Mais, per marcà sa poulitessa, 

20. Anava pas mau qu’ou faguessa; 

Lou prend bras dessus, bras dessous, 
E li faguet mila poutous, 

Sans poude dire una paraulaj 
Bavet couma una cagaraula, 

25. Sus lou visage de l’enfant, 

Tant l’aimava ou fasiè semblant ! 

A la fin, li dis : — « Poudès creire 
Que languissiei ben de vous veire. 

Eh be, coussi vous ses pourtat, 

30. Despioi que nous avès quitat? 

Devès as Dieus una candela, 

Car Pavés escapada bêla. 

Santadi ! quinte plesi n’ai ! 

Ses douncgalhard ? bon, longa mai !» 
3 5 . Lou pastre qu’antau perourava, 

Era tant toucat que plourava. 

Telemaca, per lou calà, 

Se sounget : Te li eau parlà. 

— «Countàs-me, li dis, sema mera, 
40. Lassada d’esperà moun pera, 

A la fin n’a pas gis causit 
De sous fringaires per marit ?... » 

— « Oh ! nani, respoundet Eumea, 
Aima be trop sa renoumea, 

45. Per mancà de fidelitat ; 

Quinta una per la bravetat 1 ! 

Sus terra li a pas sa parieira; 

Ela vous ou dis la premieira, 

E degus noun ou sap tant ben ; 

50. Car, coumprenès be... maisintren; 
Venoun d’escullàla soupeta, 

Es bon de la manjà caudeta.» 

Lou prince era trop ben après, 

Per s’ou faire dire dos fes. 

SS» Ulissa, lion de la fricassa, 

Reculet per li faire plaça ; 

Mais el, qu’era ben elevat, 

Lou metet vis-à-vis dau plat. 

Tant que li aget quicon à taula, 

60. Se diguet pas unaparaula. 


1 Sagesse. (F.) 

La jouina noun sap enzengà 
Que ce que servis per fringà ; 

465. E davans que se siè pimpada, 

Ben fardada, ben miralhada, 

Qu’aja reçauput sous briquets, 

N’a pas lou tems de fa pus res. 

Per ieu, faguere una grand perta 
470. En perdent Madama Laerta ; 

M’aimava de bona amitié ; 

Despioi long tems me counoussiè. 

Una de sas filhas, pecaire ! 

M’aviè causit per soun fringaire ; 

475. Mais la maridet à Samôs, 

Embe, crese, un marchand en gros. 

La reina, que me vesiè jouine, 

Fres, galhard, flourat couma un mouine, 
Save pas de que se sounget, 

480. Mais, per soun page me prenguet, 

E, per me faire ma fourtuna 
M’auriè, parbieu ! dounat la luna. 

Se n’aviè pougut dispausà.... 

Atendès laissàs-me pausà ; 

485. Car, quand sa mort me ven en testa, 
L’enveja de plourà m’arresta. 

Segnur Dieu, per que mourissiè, 
Qu’encara l’on s’amusariè ! 

Paurafemna ! quinte daumage ! 

490. Era encara d'un prou bon âge ; 

Amai ben grassa, si vous plet ; 

Mais savès de que la tuet ? 

Lou lagui d'estre pas sourcieira. 

Vouliè saupre, la chivalieira, 

495. Se soun fil era mort ou vieu 
E, couma pouguet pas, adieu ; 

Dins sa cambra, una après-dinnada, 

La trouveroun cambavirada.» 

Lou grand Ulissa era atendrit 
500. Das trets toucants d’aquel récit ; 

E, per fa chanjà de mariera, 

Diguet au page de sa mera : 

— « Countàs-me, Moussu, se vous plai, 
Se vous ses nascut per qu’içai ; 

505. D’ounte tiràs vostra ourigina, 

Car, anfin, n'avès pas grand mina. 
Counoussiàs-ti vostres parents ? 

Eroun-ti de certenas gents ? 

Coumprenès be, saique, à bel ime, 

510. Se ses bastard ou légitimé? » 

Eumea, en trin à se vantà, 

Li diguet : — « Vous ou vau countà : 
Vous eau saupre que la Siria 
Es dejout Pilla d'Ortigia. 

515. Aqui lou sourel fai soun som 
E pot pas avansà pus lion. 

L’endrech es una pichota ilia, 

Mais, se pot dire, ben fertilla; 

Prouduis de plantas d’alapàs, 

520. E de tant poulit gramenàs 

due li a pas un rei, dins la Greça, 
due n’en manje d’aquela espeça ; 
Atabé, dins aquel païs, 

Lous ases an lou pèu fort lis. 

525. Dins aquela reina das illas, 

Li countavian jusqu’à dos vilas. 

Etesiàs Ormenidès, 
du’era moun pera, se cresès, 

Sus l’una e l’autra douminava, 

530. E tout lou mounde l’adourava. 

»De piratas Feniciens, 

C’et-à-dire de fiers vauriens, 

Ageroun, un souer, l’endustria 
De m’enlevà de ma patria, 

535. E de me vendre per aicis, 

Ounte soui galhard, Dieu mercis, 

E fort countent dins lou service.» 

— « Oh ! viel prince, que vous planisse, 
Li diguet lou mounarca grec, 

540. Emb un proufound salamelec; 

En aprenent vostre ourigina, 

Que respond pas à vostra mina, 

Me fasès sounjà que lou sort, 

As bravas gents fai souvent tort ; 

545 . Cepandant vostra destinada 
Es encara prou ben anada : 

Sia s jouine, vous ses fas vielhet ; 

De mestre, ses vengut varlet ; 

E couma diantre que tout vire, 

550. Poudès pas estre gaire pire ; 

Ses pas tant de plagne, sournouès ! 

Es ieu que soui un fier grivouès ! 

Li a noun sai quant de tems que rode : 
Ai bèu faire tout ce que pode, 

555. Per me proucurà lou repau, 

Entremens marche tout descau. » 
Antau parlet lou rei d’Itaca; 

Dins aquel tems soun Telemaca, 
Favourisat per lou destin, 

560. Intret dins lou port de Forcin; 

Mais vouguet faire un tour dins Pilla, 
Avans de se rendre à la vila. 

Dau tems que preniè soun paquet, 
Vegeroun en l’er un mouisset 1 ; 


1 Épervler. (F.) 

565. Era Apoulloun que lou mandava. 
Telemaca lou regardava, 

E recasset dessus soun nas, 

La mitât d’un gros estrounàs 
Que Taussel aviè mes en peça. 

570. — «Foucha! qu’es de la bêla espeça, 
' Dis lou fil d’Amfiaraüs, 

L’estron qu’avès aqui dessus ! 

Antau n’en farà dins la suita 
Certena troupa parasita, 

575. Quand un jour, vostre pera e vous. 
Per li fa passà lou degoust, 

La purgarés à cops de barra ! » 
Telemaca, en frétant sa narra, 

Risiè de s’entendre esplicà 
580. Ce qu’antau lou fasiè tourcà. 

Couma mancava pas de rusa, 
Passet per la font d’Aretusa, 

E s’agandiguet jusqu’au mas, 

Ounte segu, prevesiè pas 
585. De rencountrà Moussu soun pera, 
Surtout dins l’equipage qu’era. 


FIN DU QUINZIÈME LIVRE. 

En vers burlesques patois. 

jfi^ous pastres, un pau peresous, 
^Venien d'alargà sous moutous, 
Lorsque lou pichot Telemaca, 
Q.ue countavoun ben lion d’Itaca, 
Arrivet tout soulet au mas, 
Epicava couma un dragàs. 

Seguet ausit d’una levreta, 

Que li anet, tout bradant la quoueta : 

La couquina lou counoussiè. 

Ulissa dis au maseliè: 

— « Degajàs-vous, grossa pecora. 
Laissés pas lou mounde defora. 

Au demenà de vostres chis. 
Coumprenès pas que soun d'amis ?» 

1 5 . Lou rei disiè pas una craca. 

Eumea, en vesent Telemaca, 

Rullet toutes lous escaliès. 

Save pas s’ou faguet esprès, 

Mais, per marcà sa poulitessa, 

20. Anava pas mau qu’ou faguessa; 

Lou prend bras dessus, bras dessous, 
E li faguet mila poutous, 

Sans poude dire una paraula; 

Bavet couma una cagaraula, 

25. Sus lou visage de l’enfant, 

Tant l’aimava ou fasiè semblant ! 

A la fin, li dis : — « Poudès creire 
Que languissiei ben de vous veire. 

Eh be, coussi vous ses pourtat, 

30. Despioi que nous avès quitat? 

Devès as Dieus una candela, 

Car l’avès escapada bêla. 

Santadi ! quinte plesi n’ai ! 

Ses douncgalhard ? bon, longa mai !» 
3 5 . Lou pastre qu’antau perourava, 

Era tant toucat que plourava. 

Telemaca, per lou calà, 

Se sounget : Te li eau parlà. 

— «Countàs-me, li dis, se ma mera, 
40. Lassada d’esperà moun pera, 

A la fin n’a pas gis causit 
De sous fringaires per marit ?... » 

— « Oh ! nani, respoundet Eumea, 
Aima be trop sa renoumea, 

45 . Per mancà de fidelitat ; 

Quinta una per la bravetat 1 ! 

Sus terra li a pas sa parieira; 

Ela vous ou dis la premieira, 

E degus noun ou sap tant ben ; 

50. Car, coumprenès be... mais intren ; 
Venoun d’escullà la soupeta, 

Es bon de la manjà caudeta.» 

Lou prince era trop ben après, 

Per s’ou faire dire dos fes. 

5 5 «. Ulissa, lion de la fricassa, 

Reculet per li faire plaça ; 

Mais el, qu’era ben elevat, 

Lou metet vis-à-vis dau plat. 

Tant que li aget quicon à taula, 

60. Se diguet pas unaparaula, 


1 Sagesse. (F.) 

Mais, quand tout seguet engulit, 

Telemaca, engarçoun d’esprit, 

Que pourtant li entend pas maliça. 

Dis au pastre, en parlant d’Ulissa : 

65. — « Quau diantre es aquel viel soumouès ?» 

L’autre respond : — « Es un Cretouès 
Que, per poude vieure, pecaire! 

A près lou mestiè de roudaire, 

E ramplis sa proufessioun 
70. En fort ouneste poulissoun. 

Ramava sus una galera. 

Mais n’escapet, lou rusât qu’era, 

E l’ai retirât dins lou mas. 

Se vous lou voulès, avisàs. » 

75. — « Gramecis de la poulitessa, 

Dis lou prince, mais ren noun pressa; 
Cavalisca ! lou pesoulhous 
A lou visage tant merdous, 

Que sa degoustanta persouna, 

80. Au cop d’iol soûl, vous empouisouna. 

Jujàs se vous n’en privarian ! 

La bêla intrada que farian, 

S’un tel ecuiè, dins Itaca, 

Acoumpagnava Telemaca ! 

85. Gardàs-lou, per vous, l’emperit ; 

Vous li farai faire un abit. 

£ pioi, se s’en vai, que s’en ane. 

Car ai pou que noun vous engrane. » 
Ulissa, que fasiè semblant 
90. De pas entendre soun enfant, 

Per faire chanjà la matiera, 

Li parlet d’aquesta maniera : 

' — « Coussi, vous qu’avès l’er ardit, 
Mutin, roubuste, plen d’esprit, 

95* Poudès soufri que de canalha 
Dins vostre oustau faga ripalha ? 
M’estoune be, mais couardàs, 

Par çà que saique apreandàs 
Que lou pople, ni la familha, 

100. Segoundessoun pas vostra bilha. 

Soui segu qu’aqueles gouluts, 

Dins Itaca soun soustenguts. 

Cepandant, s’ere fil d’Ulissa, 

Fariei, parbieu, bona justiça; 

105. Li espoussetariei lous gigots. 

Que li quitariei pas que l’os. 

Vole qu’un ase sié moun paire ; 

Se, mai que me laissessoun faire, 
Noun vous lous couave, un per un, 
no. D'un cop de sartan 1 à chacun, 


1 Poêle à frire. (F.) 

E s’un jour venien à li ou dire, 
Ulissa pissariè de rire. » 

Antau lou coucàrrou parlet. 

Lou prince, qu’embalausiguet, 

1 1 5 . Li respond de fort bona graça : 

— cc Crenisse pas la populaça ; 

N’en soui prou aimat, Dieu mercis. 
Mais, per ma vengença, s’agis 
Qu’afin de la rendre segura, 

120. Fau prene mai d’una mesura .» 
Ulissa era couma enclausit 
Sus lou bon sens de soun manit ; 
Sans li res dire lou badava ; 
Entremens lou pichot mandava 
125. Lou savant Eumea à la cour, 

Dire à sa mera, soun retour. 

Sans lou publià dins la vila. 

De la façoun la pus civila, 

Lou varlet li dis : — « Moun enfant, 
130. Fau commençà per vostre grand ; 
Despioi que ses partit, pecaire ! 
Noun fai que roudà lou terraire, 

Lou paure ome es devariat, 

Es vengut magre couma un cat 
135. A quau n an pas tirât la guela ; 

Mais se reçaviè la nouvela 

De vostre retour, lou premiè, 

Aco lou rebriscoulariè. » 

— « Estàs siau, moussu lou piniastre, 

140. Repliquet Telemaca au pastre. 

Es ben à vous, viel emboulhat, 

A reglà d’afaires d’estat ! 

Tant pis per lou paure Laerta, 

S’à cent ans n'es pas pus alerta ! 

145. Es daumage ; l’on lou planis, 

Mais fasès ce que Ton vous dis. 

Anàs vite dire à ma mera 
Que, se n’es pas pus en coulera, 

M’ou faga saupre, que vendrai. 

150, Entremens, vous esperarai. 

Anen Issa, vielha bourrisca 

Arri marchàs dounc, cavalisca ! » 

A força que lou pounchounet, 

Lou pigre à la fin caminet. 

155* Lou prince que lou pounchounava 
Tout lou bourrant, Tendoutrinava 
E lou menet prou lion dau mas. 

Entremens la saja Pallàs 
Descend, abilhada en bergeira ; 

16b. Prenguet Ulissa à la crinieira, 

E vous lou rebalet antau 
Vint passes defora l’oustau, 

Lous chis la regardavoun faire. 

Sans se melà d’aquel afaire 

165. Quand l’aget ben fach renegà, 

A força de lou roussegà : 

— « Counouisses-ti quan te tapina ? 

Li dis la pastressa divina. 

Fagas pas la fougna, matràs, 

170. Soui ta bona amiga Pallàs. 

Es tems de prene tas mesuras. 

Ara per venjà tas enjuras ; 

Per aco, me veses aici, 

E saves be que, Dieu merci, 

175. Endevene prou ben un rable. 

Te secoundarai couma un diable. » 

D’un grand cop de bagueta d’or, 
Espousset Ulissa, e, d’abor, 

Toutas sas pelhas li toumberoun, 

180. Sous pèusses tourna s’aloungueroun, 

Soun visage s’esclerciguet, 

Soun esquina se despleguet, 

Reprenguet soun er de mounarca. 

Soun fil arriva, lou remarca, 

185. E crida, en metent capel bas : 

— « Ah ! ses un dieu ?.... Viel coucarràs! 
Ben vous en souet.... M’en rejouïsse. 

Vous ai mancat.... m’en repentisse.... 



d’oumkra 


41 


Se l’on vous aviè counougut, 

19°* Seriàs estât milhou vengut. 

Mais quau vouliàs que counouguessa 
Un dieu déguisât en Jan-fessa ? 
Permetès que, de moun troupel. 

Ara vous imole un agnel 
195» Farcit embde grossa saucissa.... » 

— « L’oufranda es bona, dis Ulissa, 
S’ere un dieu, n’en prendriei lou fun; 
Mais vole ma part dau farçun, 

Car soui lou marit de ta mera, 

200. Amai, saique, un pauquet toun pera.. 
Veni, moun cher Telemacou, 

Veni me faire un gros poutou. » 

Après ce que veniè de veire, 
Telemaca penchava à creire 
205. Qu’aco noun era qu’un sourciè 

Qu’era jouine e viel, quand vouliè; 
Lou doute lou devarilhava. 

Ulissa que l’esaminava, 

Li diguet : — « Eh be, lanturlu, 

210. Quinta mina me tenes, tu ? 

Saique ta cervela s’estouna 
Dau chanjament de ma persouna 
E coumprenes pas, beligàs. 

Qu’es un ouvrage de Pallàs ? 

215. Li a vint ans, moun cher Telemaca, 
Que cerque lou cami d’Itaca, 

E, se me li vese agandit. 

Es pas sans avedre patit ; 

Mais oublide touta ma pena 
220. En trouvant un fil de ta mena. » 
Telemaca seguet toucat 
D’un eloge tant délicat, 

E tout disent : — « Li a pas qu’un pera 
Que parle daquela maniera», 

225. Plouret e li sautet au col. 

En cridant couma s’era fol. 

Ulissa, qu’atabé souscava. 

En fau bourdoun l’acoumpagnava. 
Jamai s’es pas ausit duo 
230. Tant ben penchinat couma aco. 
Parlavoun pas, mais en musica. 

Sans se ren dire, l’on s’esplica. 

Dos ou très notas de bémol, 

Sus una clau de geresol, 

235. N’en disoun mai que Demostena, 
Quand s’escanava 1 dins Atena, 

E la defensa de Miloun 

Vau pas lou mendre rigaudon..... 


S'égosillait. (F.) 

Car jujàs, Messius, quand la dansa 
240. Se ven jougne embe la cadansa, 
S’aco’s pas quicon de frapant ? 

Lou rei grec, embe soun enfant, 
Faliè veire coussi dansavoun ! 

L’er pietadous que soulfiavoun ! 
245. Que d’elouquença dins sous pas ! 
Que d’amour dins sous entrechats ! 
Tout esprimava, embe finessa. 

De grands sentiments de tendressa. 
Quand l’un e l'autre aget finit 
250. De faire antau priva d’esprit, 

— Enfourmàs-me, dis Telemaca, 

Coussi ses vengut en Itaca ? » 

Soun papà vite li ou countet 
E sus lou champ li demandet 
255. Quand de galants aviè sa maire. 

« Car s’ou dis, se n’eroun pas gaire, 
N’autres dous, entre nioch e jour, 
Veirian de li jougà lou tour.» 

• — « Save, respond lou fil d’Ulissa, 
260. Que vous ses ome de pouliça, 

E que, quand viràs d’un tustau, 
Prend lou cami de l’espitau ; 

Mai aici li a pas res à toundre, 

La campana es trop dura à foundre ; 

265. Soun, per lou mens, cent galinets ; 
Chacun a vint-e-cinq varlets ; 

Quand de chacun d’aquela cola 
N’aurian pas qu'una crouquignola, 

Aco fariè, de comte round, 

270. Dous-mila-sieis-cent cops de poung, 
Que partajarian entre nautres ; 

Amai n’acassarian be d'autres. 

Car, quand la canalha es en trin, 

Se countenta pas d’un tapin. 

275. Counten de chacun per estrena, 

Au mens una miecha dougena ; 

Ara multipliàs lou tout, 

E veirés, quand serés au bout. 

Que rend, en chifras ben pausadas, 
280. Quinze-mila-sieis-cent pautadas ; 
Permetés qu’en fil ben après. 

Vous cede. aqui dessus mous drechs. » 

— « Oh ! se la partida era égala, 
Seriei vostre prévôt de sala ! 

285. Interessen nostres amis, 

E, se sen mai que lous couquis, 

Adounc farai veire à moun paire 
Que soun fil a de saupre-faire. » 

— « Aubé per ce qu’es de chifrà ! 
290. Mais quand s’agis de s’aparà. 

Vese, li dis lou rei d’Itaca, 

Qué siès una paura patraca. » 

Per pas echouà dins soun fet, 
Notre mounarca decidet 
295. Que lou lendeman Telemaca 
Sanariè moustrà dins Itaca ; 

Que per el, couma auparavant, 

Sérié mes en Caramantran 
Per la graça de Tritounida 1 
300. E vendriè, menât per un guida, 
Ensajà de dounà d’amour 
As damas qu’eroun à la cour. 

Per ben counduire aquel afaire, 
Lou fil aviè proumés au paire 
305. Que, quand li coupessoun un bras, 
Diriè que lou counouissiè pas. 

Lou jour marcat per la ba testa 
Lou rei dévié, d’un cop de testa, 
Faire signe à moussu soun fil 
S 1 *)- De laissà pas un soûl fusil 
Dins la sala ounte la gusalha 
A sous despens fariè gogalha ; 

E de dire à lous dau repas : 

— « Messius, aiço se manja pas ». 


1 Nom de Minerve. (F.) 

315. Cepandant, dins un port d’Itaca, 
La tartana de Telemaca 
Aviè rebalat lous présents 
Que li avien fach las bravas gents 
De la cour de Lacedèmona. 

320. Sa mera, qu’era touta bona, 
S’esfraiet de lou veire pas ; 

Mais li anounceroun qu’era au mas, 
E lou pastre, en li ou venent dire, 
La veget un pauquet sourire ; 

325. Noun fagueroun sous galinets, 

Que, sans faire semblant de res, 
Toutes en troupe s’assembleroun. 
Anàs veire de que fagueroun. 

Aquel qu’aviè lou mai d’escuts, 
330. Noumat Onufre Eurimacus, 

Se quilhet dessus una taula 
E prenguet antau la paraula : 

— « Messius, anen, Dieu siè bénit! 
Telemaca es pas mau punit 
335. D’estre revengut dins Itaca 
Ben galhardet sus sa patraca; 

Fau faire au brave Antinoüs 
De coumpliments aqui dessus, 

Car » Eurimaca antau parlava 

340. Dau tems qu' Antinoüs intrava, 

E vous lou ralheroun, mas gents. 

Que n’en cugetvirà lou sens. 

L’un li cridava : « Eh be, pirata, 
Quau menàs sus vostra fregata? » 

345. L’autre li disiè: «Dieu vous gard! 

Ma fouè, capitani Jan Bart, 

Fau counveni qu’en tems de guerra 
Ses un bon mariniè sus terra. 

Sus la mar un brave pietoun, 

350. E pertout un fier poulissoun. » 
Antinoüs, la testa bassa, 

. — « Metès-vous, s’ou dis, à ma plaça ; 
Quauqu’us que poudriàs pas trouvà, 
Couma fariàs per lou tuà ? 

355 - Sus mar ai mancat Telemaca, 

Mais lou manquen pas en Itaca. 

Un jour que éourtirà tout soûl, 

Nous eau métré dins un restoul, 

E toutes, à grands cops de côdou, 

360. Lou saludà dins aquel rôdou; 

Vous lou garantisse toundut, 
S’endevenen ben lou salut. » 

Antinoüs, fort de la lenga, 

S’escaufet tant dins soun arenga 
365. Que, sans poude pus grangalà, 

Seguet oublijat de calà. 

Amfinoma de Duliquia, 

Lou pus dous de la couteria, 

E belèu lou pus amourous, 

370. Li diguet: — « Coussi parlàs, vous? 
Lou bel counsel de contrabanda 
Que dounàs à touta la banda/ 

D’anà tuà lou fil d’un rei ! 

Savès-ti que lou ciel vous vei 
375. E que n’aima pas l’enjustiça? 

S’a coundamnat lou fil d’Ulissa 
A faire una tant paura mort, 
Chicanaren pas sus soun sort; 
Prendrian una pena inutila, 

380. Mais en jougant à crous ou pila, 
Saupren be se voloun, amount, 

Que sieja assassinat ou noun 

Anen la piastra es touta presta.. 

S’agis pas de gratà la testa 

385. De que demandàs? Pila, ou crous?.. 
Anen, couardès pas, fouirous ; 

Car anfin, dins aquel afaire, 

Fau veire ce qu aven à faire. » 

Touta la troupa aplaudissiè 
390. A ce qu* Amfinoma disiè, 

Quand Penelopa au bruch davala, 

E se présenta dins la sala ; 

Medoun li aviè déjà countat 
Tout ce qu’ailin s’era tratat. 

39 S- La reina, emb una nobla audaça, 
Regarda Antinoüs en faça, 

E sus un toun ferme e rouial, 

Li dis : : — « Tigre, dùgou, chival, 
Voulur, carravirat de Mende, 

400. Qu’es aiço ? moun fil es un lende ? 
Per lou tuà dins lous restouls 
Ounte vas trià tous pesouls ? 

Vai, moustre, n’auràs pas la pena ; 
Car te vau crebà la bedena ; 

40 S- Atend, que trove moun coutel... 
Veja-lou tramblà, lou bourrel ! 

A pôu per sa vielha carcassa ; 

Mais, pioi qu’aimes tant la vidassa. 
Per que vos levà, feneant, 

410. Aquela de moun paure enfant ? 

Souven-te, quand, tus e toun paire, 
Fouitats per un michant afaire, 

E marquats à la flur de lis, 

Figiguès de votre païs. 

415, Sans lou pera de Telemaca, 

Que vous rescoundet en Itaca, 

Eres be tournà carre jats 
Toutes dous per estre penjats : 

Respond, escapat de la corda ? 

420. Mais, que ren noun dis, tout acorda ! 
Oui, Messius, aquel guilherit 
Era penjat sans moun marit, 

E per pagà sa coumplasença 
D’una bêla recounouissença, 

425. Li vôu seduire sa mouliè, 

Et tuà l’enfant que n’aviè 

Veja-la, la bestia faroucha 

Me ten pas de res, cartatoucha, 
Bracounié, double galavard, 

430. Que noun tembounne lou paumard ; 
Crei-me ieu, chanja de pensada ; 

Car s'una fes m’as alassada, 

Soui femna... ten dise pas mai... 

Prend garda à ce que farai... » 

43 5 . Eurimaca, embe gentilhessa, 

Tachet d’adouci la princessa. 

En disent que resounariè 
Ela e soun fil, tant que pourriè. 

— « leu, s’ou dis, e lou paure Ulissa, 
440. Tetaven la mema nouriça. 

Jujàs se soui pas soun ami !... 

Se lou sort fasiè qu’un couqui. 

En badinant, vous vioulessa, 

Ou que vostre fils assoumessa, 

445. Vole be toumba rede mort, 

Si U dîsiei pas : — « Avès tort » 

Me regardàs?... Cresès que rise?... 
Ou fariei, couma vous ou dise ; 
Car, Dieu merci, soui un ouvriè 
450. Que crenisse pas moun parié. » 

La reina, que s’era esfraiada, 

Se sentiguet fort soulajada ; 
Regagnet soun apartement, 

Ounte plourava à tout moment, 
455. Essetat quand era endourmida. 

Déjà la luna era espelida, 

Quand Eumea arrivet au mas : 

Es vrai qu’anava pichot pas. 

Trouvet lou rei dins l’equipage, 
460. Ounte era davans soun message, 

E countet tout ce que saviè 
De la vila d’ounte veniè : 

Que la barca de Telemaca 
Era arrivada dins Itaca ; 

465. Que la reina e touta la cour 
Savien qu’el era de retour ; 
Qu’Antinoüs fort en coulera 
Aviè ramenât sa galera ; 

E qu'era mouquet, lou salop, 

470. Per ça quaviè mancat souncop. 

Lou jouine prince emb un sourire, 
— « Ou crese », se metet à dire ; 

« Mais metès la taula e soupen ; 

Una autra fes vous ausiren. » 

475. Tant se bourreroun, tant fieuleroun 1 
Que toutes très s’enchichourleroun 1 . 


4 Burent. (F .) — 2 Se grisèrent. (F.) 


FIN DU SEIZIÈME LIVRE. 

jntre que l’auba lusiguet, 

, Telemaca s’endimerguet ; 

Car vouliè, per fa soun intrada, 
Proufità de la matinada. 

Dis à soun varlet, per qu’içai : 
— « Vostre gusàs gagnarà mai, 

Sans doute, que dins la campagna ; 
Venès-i, tantos, de coumpagna. 

Car se partissiàs lou mati, 

Mouririè de frech per caml. » 

— « Oh ! moussu, li diguet Ulissa, 
leu me save rendre justiça ; 

Se sap qu'un prince couma vous 
Pot pas se cargà d’un rascous ; 

15. Mais, ieu, mai que me laissoun faire. 
Me sauprai be tirà d’afaire ; 

Car n’aven pas tant gusejat, 

Sans nous estre un pau routinat. 

Es sensat qu’una granda vila 
20. Es en ressourças pus fertila 
Qu’un mas, ounte fau travalhà 
Quand on vôu pas que varalhà. 

Mai que quauqu’us me li counduiga. 
Me li tirarai prou d’entriga. 

25. Boutàs; que li siejà una fes, 

E, se pâtisse, m’ou dirés.» 

Lous dous princes se saluderoun, 

E tout risent se separeroun. 

Telemaca, tant que marchet, 

30. Penset pas qu’au noble proujet 
Que li aviè prepausat soun pera ; 
L’aprouvava dins sa coulera ; 

Mais d’abord que s’adoucissiè, 

Soun esquina li prusissiè. 

3 5 . Quand arrivet, sa cousinieira, 
Lourda, veilha, e fort garçounieira, 

Lou vei que se grata e li dis : 

— « Ai ! Mestre, de que vous prusis ? 
Venes, intràs dins la cousina ; 

40. Ai croumpat una penche fina, 

D’un bel boui ; vous n’en rasclarai 
E vous desempesoulirai. » 

Lou prince qu’aviè pôu de pire, 

— « Vejà aquela ? se met à dire ; 

45. Diriàs pas, à soun demenà. 

Qu’es facha per me penchinà ? 

T’en gardarai be, ramouneta » 

L’autra l’arrapet per la quoueta : 

— « Oh ! vous la derrabe, s’ou dis, 
50. Ou fasès ce que l’on vous dis. » 

Lous cris que fasiè la salopa 
Derevelheroun Penelopa, 

Que dins un moument descendet 
E larjament la soufletet, 

55. Sans s'enfourmà de la querela. 

La reine era, disoun, pus bêla. 

Quand li pauset l’arpa dessus, 

Que noun es Junoun ou Venus. 
Prenguet soun fil das dos manetas, 

60. E vous lou mountet d’esquineta 
Jusquas à soun apartament, 

Ounte Pembrasset longament. 

En li disent : — « Moun cor, ma vida, 
Moun sou, que mesoui rejouida, 

6 5. Quand aiçaval t’ai entendut. 

Eh be, diga, sies donne vengut. 

Per métré fin à ma tristessa ?.». 

Ma nieïra... fai-m’una caressa, 

Un poutou que dure toujours. 

70. Mais nou... Conta-me, mas amours. 
Conta vite à ta paura mera, 

S'as après quicon de toun pera. » 
Telemaca, trop attendrit, 

Pouguet pas faire aquel récit. 

75. Diguet soulament à sa maire : 

— « Savès-ti de que deuriàs faire ? 
Vous eau dire as dieus gramecis 
De m’avedre menât aicis ; 

Vostres briquets, que m’esperavoun, 
80. Se m’avien trouvât, m’engrunavoun ; 

E soui pus erous qu’un crebat 
Que lous traites m’ajoun mancat.» 

La reina vitament s’abilha, 

Carga sa rauba, sa mantilha, 

85. Sas engajantas das bèus jours. 

Se met dins toutes sous atours, 
S’estifla, se pimpa, se farda ; 

Vint fes au mirai se regarda. 

Afin de veire se soun er 
90 - Sérié dau goust de Jupiter. 

Quand se seguet ben miralhada, 
Ben tibada, ben rangourjada, 
S'avansa en lisent vers lou ciel. 
Jusqu’au ped d'un pichot autel. 

95. Aqui, la chasta Penelopa, 

Au firingaire banut d’Europa 
Proumetet un biôu blanquinous. 

Se li rendiè soun fil urous. 

Entremens, per la laissà faire, 
ioo. Lou prince abilhat en cassaire, 
Prend soun fusil, sona sous chis, 
Aussa sas bralhas e sourtis 
Per se passe j à sus la plaça. 

D’abor, touta la poupulaça 
1 05 . Vengueroun lou counsiderà 
E, sans res dire, l’entourà. 

Aqueles qu’avien de manchetas 
Broudadas, surtout en lenguetas, 

En un mot lous pus aparents, 

1 10. Li fagueroun sous coumpliments 
Sus soun retour de sa campagna; 

Li aget mema dins la coumpagna 
Quauques uns de sous enemls 
Que l’embrasseroun en amis. 

1 1 5 . Mais avien bèu se contrafaire, 

El lous escoutava pas gaire ; 
Counouissiè trop ben, lou chaland! 
Qiiau l’aimava ou fasiè semblant. 
Alitersa, Mentor, Antifa, 

120. Très galhards qu’avien bona grifa, 
Eroun lous soûls à quau fasiè 
Justament lou mai d’amitiè ; 

Car, couma bons amis dau pera, 

S’en chautavoun pas de sa mera; 

125. Li countet ce qu'aviè patit, 

E ploureroun de soun récit: 

Un matelot noumat Lapeira 
Li pourtet adounc la ratieira, 

Lou lard, e d'autras raretats 
130. Dau cabinet de Menelàs : 

— « Gardàs-m’ou, li diguet lou prince, 
Ai pou que quauqu’us noun ou pince, 
S’ou fau pourta dins moun oustau. 

Au tieu save que trai pas mau. 

135. Bouta, carga-t’en, mestre Pierre, 
Jusquas à ce qu’ou mande querre; 

E n’ou laissarai pas mousi, 

Se lou sort me fai réussi. » 

Cepandant era fort en pena 
140. Dau proufeta Teoclimena ; 

Embe lous iols, tant lou cerquet, 
Que, per bonur, lou devistet, 

E lou mena acos de sa mera, 

Per li fa faire bona chera ; 

145. Lou sourciè grec lavet sas mans. 
Ce qu’aviè pas fach de très ans, 

E li servissoun sus la taula 
Una soupa de cagaraulas, 

Vint manouls de tripas de cat, 
150. Dous croupatàs à Pestoufat, 
Quatre tartalassas boulidas, 

Nôu rata-penadas roustidas, 

Un beu-Poli mes en ragous, 

Dous astadets de parpalhous, 

155. Un rat-grieule en galimaffea, 
Dous plats de lendes en purea, 

Un parel de nervis de biôu 
Lardats embe de crouvels d’iou, 

E tout aco, dins miecha-oureta, 
160. Descendeguet dins sa tripeta; 
Tant aquel diable de gibiè 
Flatava lou goust dau sourciè. 

La reina, qu'era dalicada, 

De crenta d’estre empouisounada, 
165. Venguet pas qu’après lou repàs, 
Amai se tapava lou nas. 

Cridet à soun fil : — « Malapesta ! 
Aquela sala put qu’empesta ! 

Ben belèu, tus n’as pas tastat 
170. Las drogas qu’an aici pourtat? 
Cavalisca! la sentou soula 
Vous vai jusquas dins la mesoula; 

Se, per malur, n’aviès manjat, 
Diga-m’ou, que sériés purgat 
175. D’un sirop contra la vermina. » 
Telemaca, en fasent la mina: 

' — « Ai ! Dieu m’en preserve, s’ou dis, 
Mais n’es pas lou cas, Dieu mercis. » 
— « Tant mius, li repliquet sa mera ; 
180. Aça, parla-me de toun pera; 

Diga-me de qu’es devengut, 

E per que, sans el, sies vengut; 

Te responde que soun absença 
M’es una ruda penitença. » 

185 . Soun fil li dis : — « Ai vist Nestor ; 
Mais sap pas se moun pera es mort; 
Me prestet una redingota, 

Soun fil, amai sa bourriscota, 

Per veire, aco de Menelàs, 

190. Se, per asard, ou sauprien pas. 

Aqui, trouvere la vilena, * 

La grossa couquina d’Elena 

Qu’es la causa dau patiment 
Ounte ses tant enjustament. 

195. »Soun ome qu’aviè pena à creire 
Lous trafis qu’aici vous fan veire, 

A prepaus de vous me countet 
Que vostre ome era un grand sujet : 

«Un jour, per una aiga boulida, 

200. »Tuet, s’ou dis, Filomelida, 

»Pas pus que d’un cop de bastou; 

»Ce que li faguet força ounou; 

«Mais, sans lou viel pastre Protea, 

»Pera de la nimfa Idoutea, 

205. «Granda engraufignaira de nas, 

«Que me countet ce que veiràs, 

. «N'auriei pas grand causa à te dire ; 

«Mais escouta-me, se vos rire. 

«Lou sourciè me diguet d’abor 
210. «Que moun paire n’era pas mort, 

«Que dins una ilota prou bêla, 

«Una jouve sempiternela, 

«Noumada senta Calipso, 

«Lou frisava à la rampono, 

215. «Lisautava au col, lou roussava, 

«A força que lou caressava ; 

«Tandis qu’el, pus ffech qu’un cairou, 
«Lidisiè: — « Nimfa... anen...n’i’a prou... 

«Tiràs-vous enlai, garçounieira... 
220. «Ai, mardi, que ses familieira ! . . . 
»Fi, laissàs-me faire un batèu, 

«Afin que vous quite au pus lèu. » 
«Vejaqui tout ce qu'aprenguere 
Das nouvelas que demandere. 

225. «Quand Menelàs m’aget countat 
Ce qu’aqui vous ai répétât, 

Que m’aget levât de ma pena 
E fach una prou bona estrena, 

Li diguere : — « Aça, gramecis, 

230. N’ai pas pus res à faire aicis «; 
Partiguere embe Pisistrata, 

Per anà jougne ma fregata 
E quitere proche lou port, 

Lou fil e Tase de Nestor. » 

23 5 . Penelopa seguet ravida 

De saupre qu’Ulissa era en vida, 

E que, lion de la calignà, 

Calipso lou fasiè fougnà. 

Mais lou savant Teoclimena 
240. Que, quand aviè la pansa plena, 

Couma adounc. Dieu mercis, l’aviè, 
Era un proun abille sourciè : 

— « Vous farai be, s’ou dis, m'ai rire, 
S’escoutàs ce que vous vau dire. 

545 Jamai noun posque veni viel, 

Jamai noun intre dins lou ciel. 

Se mous discours soun de babiolas ! 
M’en vau jougà trenta pistolas 
A quau que siè contre un escut 
250. Qu’Ulissa es déjà revengut 
E que prépara sa buscalha, 

Per ensucà la cassibralha 
Que lou conta encara ben lion, 

Car vous eau saupre qu’un estron 
255. Toumbet quand venian en Itaca 
Sus lou mourre de Telemaca ; 

Pruva que soun pera es aici, 

Car vostre fil demandàs-i 

Couma li ai dich qu’aeô s’esplica. » 

260. — « Oh ! vostra pruva es sans replica, 

Li dis la reina en se levant. 

Ses un poulissoun fort savant; 

N’es pas que la pôu d’ou pas veire 
Ou’ara m’empacha de vous creire. » 

265 Cepandant Ulissa veniè; 

Soun pastre que lou counduisiè : 

— « Paure ome, li disiè, pecaire ! 

Soui ben aise de vous coumplaire ; 

Mais auriè mai vougut, elàs ! 

270. Qu’agesses demourat au mas, 

Ounte la vida es pus tranquilla, 

Que de roudà dins una vila. 

Soui segu que li trouvarés 
Ce tustaus, mai que n’en voudrés ; 

275. Mais Telemaca n’es pas tendre 

E pioi qu’ou vôu, nous li eau rendre. » 
Ulissa era mai qu’encantat 
De veire la doucilitat 
D’ou doumestica d’aquelage, 

280. Ce que n’es pas gaire d’usage ; 

S’apuiava sus soun tricot 
E marchava sans dire mot. 

Toumbant, levant, s’agandigueroun 
Emb una font, ounte begueroun ; 

285. Era à l’iiîtrada dau faubourg; 

Li aviè cinq oumes à l’entour 
E dos capelas dediadas 
A dos venerablas Naiadas. 

A pena s’eroun assetats, 

290. Qu’emb un ourchôu dejout lou bras 
Vegerounveni Melantea ; 

Lou gus, qu’aimava pas Eumea. 

Vous li agairet soun coumpagnoun 
Que preniè per un poulissoun. 

295. Lou rei, contra aquel doumestica 
Que sera vendut à la clica, 

Per prudença faguet pas res. 

— « Deessas d’aiga, es-ti permés, 
Diguet Eumea as dos Naiadas, 

300. Qu’à la font ounte ses loujadas, 

Un couqui venga sans perpau 
Ensuità de gents couma eau ? 

Ah ! juste ciel ! ounte es Ulissa, 

Per nous rendre bona justiça ? 

305. Aima tant Pouspitalitat, 

Que veirianlou traite penjat, 

Ensin souet-il... HôuMelantea, 
Anen pregà Dieu couma Eumea, 
Qu’ajan un jour aquel ounou.... » 
310. Ah ! certa, aqui n’i’aget be prou. 
Aqui dessus l’acarriastre 
Toumbet sus la pelha dau pastre 
E, pecaire ! l’enclausiguet 
De tant de mau que li diguet. 

315. Recounouissiè pas Melantea, 

Lou rouial coumpagnoun d’Eumea ; 
Mais Ulissa disiè tout plan : 

— « Vai, gus, laissa veni deman.» 
Anfin, dau palai s’aproucheroun, 

3 20. E tout de suita entendegueroun 
Lou bruch d’un grand charivari. 

— « Holà ! de qu’es aco d’aqul ? 

Dis lou rei, quinte tintamarra ! » 

— « Douçamerit, n 'intren pas encara, 
325. Pourrian estre lou mau venguts, 

Dis lou pastre ; nostres gouluts 
Soun en trin, couma poudès creire..., 
Arrestas-vous... laissàs-me veirç 
Se moussu Telemaca i’és, 

330. E, se se li trova, intrarés ; 

Car couma lou traites lou flatoun, 
Empacharà que vous mautratoun. » 
Sus aco, cauta-cauta intret, 

Trouvet lou prince e s’en sarret, 

335. Per veire se, dins lou bourlisse, 

Auriè besoun de soun service. # 
Entremens Ulissa risiè 
D’un chi que lou recounouissiè ; 

Era vielhàs, lou paure diable ! 

340. E dins un estât pitouiable; 

Auriè vougut lou caressa 
E toumbava en voulent s’aussà. 

Lou rei tiret un grand augura 
D’aquela toucanta avantura 
345. E coumencet de s’aproucha 
Ras de la porte e d’espinchà. 
Telemaca lou veget faire : 

— « Ai, vesin, li cridet, pecaire ! 

Intràs ; de que fasès alai ? 

350. N’ajàs pas pôu, venès aiçai; 

Li manjarés una crousteta 
E vous farai heure truqueta. » 

De fet, lou faguet assetà, 

Manjà la soupa e ben pintà, 

355. Sans que degus dins l'assemblada 
Li bailessa la mendra arpada. 

Quand lou repàs seguet finit, 
Ulissa, qu’era plen d'esprit, 

Aget la pensada rouiala 
360. De fa la quêta dins la sala, 

Noun pas per levà grands escuts, 

Mais per counouisse lous gouluts. 
Aquestes lou counsideravoun, 

E l'un l’autre se demandavoun : 

365. «Quau diantre, dins aqueste oustàu, 
Nous a menât aquel pelaut?.... » 

« Ou save be, dis Melantea, 

Es nostre ivrougnassa d’Eumea ; 

Lous ai vist qu'à pena era jour 
370. Ensemble à la font dau faubourg. » 
Pus coufle que lou rei de trefle, 
Sus lou récit d’aquel manefle, 
Antinoüs, d’un toun de bau, 

Au maseliè parlet antau : 

375. « Savès-ti, moun reverend pera, 

Que soui pas sourtit de galera. 

Per soufri que d'autres couquis 
S'establigoun dins lou païs; 

E que, d’avedre l’insoulença 
380. De n’en multiplià l’engença. 

L’on coumés un certen pecat 
Que s’apela un crima d’Estat ? 

Tournàs-li, se ses las de vieure, 

Veirés. »... — « Anàs-vous faire escrieure, 
385. Diguet Eumea aqui dessus 
Au senatur Antinoüs. 

Que se prusiga qu’a la rougna. » 

— « A quau parla aquel gros ivrougna ? 
Aprenès, noble poulissoun, 

390. Que vous noun ses qu’un fanfaroun, 

E que tout ome que demanda, 

Couma es Jupiter que lou manda, 

Lou eau reçaupre embe respec. 

Mais vous entendès pas lou grec ; 

395. N'importa ; mai que Telemaca 
E la brava reina d’Itaca 
Aprouvoun ce qu’ai fach aqui, 

Que me fai l'avis d’un couqui?» 
Antinoüs, la pata presta, 

400. Li anava jougà de soun resta ; 

Mais Telemaca lou butet, 

Groundet Eumea e li diguet : 

— « Aprenès, moussu lou piniastre, 
Qu Antinoüs es mai qu’un pastre ; 

405. E que, per estre ben tratat, 

Fau pas dire la veritat 
A de gents que soun mai que vautres. 
Vesian be, sans vous, entre nautres, 
Per que lou sobre Antinoüs 
410. Prend tant de fioc aqui dessus. 

A pôu qu’un paure noun l’engane, 
Antau desira que s’en ane ; 

Vesès aquel founs de bountat.... 
Cepandant l’ouspitalitat 
415. N’a jamai ruinât persouna.... 

Si fai be la paura redouna, 

Insaciable galavard ; . . , . 

Mais, bouta, prend vite ta part, 
Dona l’estrena à la chambrieira. » 
420. Antinoüs, embe mespris, 

A Telemaca repartis : 

— « Malgré que me tagàs escorna 
Se chacun fai la mema aumorna, 
Que vau faire à vostre estafiè, 

425. Quitarà segu lou mestiè. » 

En fasent antau l'agreable 

A nostre paure misérable, 

Antinoüs, dins sa fouliè, 

Rebilhet un gros candeliè ; 

430. Mais, l’ivrougna! lou peca-lebre a ! 
Lou vin li dounava la febre ; 

Car li tirava drech au nas 
H l'anet toucà sus lou bras. 

Ulissa, en fasent la grimaça, 

43 5 . Sans se boulegà de la plaça, 

Li faguet sinne embe lou poung : 

« Ah, s’ou dis, bastard dau demoun, 
Porc farcit, double fil de puta, 

Me vendriès pas cercà disputa, 

440. Se te vesiès pas soustengut 

De tant de canalha !... mais chut... 
Seràs -erous,, s’una furia 
Quauque jour, noun te devarilha. 
Per t’aprene, vilen brutau, 

445. A tratà lous paures antau. 

La bêla, la nobla besougna !.... 

E pioi, pâlot, n’as pas vergougna 
D’endeveni pas que lou bras, 

Dins lou tems que tires au nas ? 

450. De que t’aviei fach, gros belitre ?» 


1 Maladroit. (F.) 

Toutes aprouveroun lou titre, 
Essetat lou prince sans biai, 

Que sousteniè qu’era pas vrai. 

— « Un paure, disien d’aquel âge, 

455 . Mérita que Ton lou mainage ; 

E quau sap s’aquel estrangè 
N’es pas quauque dieu passagè ? 
N’aven vist, amai d’impourtança, 

Que fan antau soun tour de França ; 
460. S’aquel n’es un’Antinoüs 

Serà, pardine, ben camus ! » 

Telemaca, dins sa coulera, 

Auriè vougut venjà soun pera 
E se sérié pas retengut, 

465 . Se lou tems era istat vengut. 

Penelopa atabé fachada 
(Car aviè l’ama ben plaçada) 

Qu’Ulissa que côunouissiè pas 
Agessa un tau cop sus lou bras, 

470. Soufletet dos fes Melantea 

E faguet sinne au brave Eumea 
De faire mountà finament 
Lou paure à soun apartament. 

— «A roullat, sou dis, lou coumpaire 
475. E sans miracle se pot faire 

Qu’el e moun ome se soun vist 

Perqu’inlai dins quauque païs. 

L’on lou counoui pas ; mais ieu crese, 
As manieretas que li vese, 

480. Qu’adoucirà lous pensaments 

Ounte soui despioi tant de tems. » 

— « Osca, li respoundet Eurnea, 
Car.... demandàs à la Ramea, 

Quinte un que n’es aquel ouvriè. 

485. Ela déjà l’acoutissiè, 

De tant drolle que lou trouvava ; 

E pourtant ma femna es ben brava ; 
Jujàs se vous lou goustarés. 

Quand una fes lou tastarés ! 

490. Dis qu’a sajut de nostre mestre 
Que languissiè fort de çai estre ; 

E qu’en Itaca l’aurian lèu, 

Se li prestavoun un vaissèu. » 
Penelopa, sans pus atendre, 

495. Sus lou champ lou vouguet entendre, 
E coumençava de mountà, 

Quand ausiguet esternudà 
Soun cher fil, moussu Telemaca, 
Sinne qu’aquel paure en Itaca, 

500. Era vengut ben à prepau 

Remettre la pes dins l’oustau. 

D’aquel tems, era fort l’usage 

Que tout se virava en présagé, 

Pet, tous, badal, rot, estournut, 

505 . Tant l’ancien mounde era letrut ! 

— «Rede, moun fil;.... Dieu te benissa, 
Li crida la femna d’Ulissa ; 

Courage.... lou ciel t’entendrà 
E belèu toun pera vendrà. 

510. Ah, grands dieus ! que seriei countenta 
Se, d’aquela clica insoulenta, 

El e tus, à cops de tricots. 

Vous vesiei coupa lous gigots ! 

D’un pau mai la soula pensada, 

515. D’aquela chera estiblassada, 

Me fariè dansà de plesl. 

Bons dieus ! vous pregue de m’ausi. 
Coumtàs sus de bravas estrenas, 

Se finissès antau mas penas, 

520. Ce que de noun, quand crebariàs, 

Un diniè de ieu noun auriàs ; 

Car ses fachs per rendre justiça.» 

Eumea era anat querre Ulissa ; 

Mais lou mounarca li diguet : 

525. — «Plan, camarada, si vous plet. 

Anen pas gastà la besougna, 

En fasent de passes d’ivrougna ; 

Aquel bras encara me dôu, 


7 * 


ODISSEA 


E lou resta trambla de pôu. 

530. Amai la reina dega creire 

Que languisse fort de la veire, . 

Li poudès dire, de ma part, 

D’esperà que sieja pus tard, 

E que n'aurà pas ma visita 
535. Que quand veirai sourti sa suita.» 

Quand saget las resouns qu’aviè, 

— « Ah ! malapesta, quinte ouvriè ! 
Diguet Penelopa encantada ; 

A sa counduita rafinada, 

540. Se counoui qu’es un grand esprit, 

Anàs, Eumea, aco sufit ; 

Amai me tarde de l’entendre, 

Vese qu’es pus sage d’atendre; 

Tant que voudrà l’esperarai, 

545. E, que que me diga, ou creirai.» 

Avans de gagnà sa barraca, 

Eumea, au jouine Telemaca, 

Vouguet anà dire adessiàs. 

Lou prince li diguet tout bas : 

550. — « Prenès-me deman dins las cledas 

Quatre moutous, autant de fedas 
E mieja douchena d’agnels : 

Vole pregà lous immourtels 

Que nous sauvoun de tout desastre.» 

555. — « Si, farai, li diguet lou pastre; 

La pôu vous a rendut dévot..... 
Anen, mardine, ses pas sot; 

Li a pas ren couma la pregalha ; 
Mais gardàs-vous de la gusalha 
560. Que s'engraissa dins vostre oustau, 
Savès be que vous voloun mau ; 
Vous tuarien, malgré l’oufranda. 
leu vous conserve fossa vianda. 
Mais, se, per malur, mourissiàs, 
565. Pecaire, de que n’en fariàs? 

Vese pourtant à sas aluras 
Qu’en prenent ben vostras mesuras, 
N’acabaran pas lou fricot. 

Dieu benisca vostre tricot ! » 

570. Es antau, qu’en varlet fidela, 
Marcava l’ardou de soun zela 
A sous mestres qu’eroun ravits 
De la bountat de soun avis. 

N’in dounet un parel de mila, 
575. E partiguet tard de la vila, 

Car revenien de l’esperau, 

Quand arrivet à soun oustau. 


FIN DU DIX-SEPTIÈME LIVRE. 

idant un certen Arnea 
, se l’on crei la renoumea, 
è lou mestiè nobla e bel 
: Mercura fai dins lou ciel, 

5. Pressât un pau de la famina, 

Venguet faire un tour per cousina. 

A la cour s’apelava Irus; 

Era pas mau bastit, lou gus. 

Mais una fiera flaca lama ; 

10. Car disoun, qu’en perdent soun ama, 

S’era talament abourit 
Que soun cors era miech pourrit. 
Aviè pourtant la dent cruela 
E fasiè fort ben sentinela, 

1 5 . Quand lou metien autour das plats 
Que se levavoun d’un repàs. 

N’aget pas pus lèu vist Ulissa 
Que, d’abor, lou prenguet en tissa. 

— <c Ai, vielha estampa de pendut, 
20. D’ount diable, s’ou dis, sies vengut ? 

Quau t’a dich de pourtà ta mina 
Jusqua dins aquesta cousina ? 

Anen, defora, pelharot.... 

N’esperes pas, qu’emb un bilhot 
25. Te vengue espoussà la figura. » 
Ulissa, sus aquela injura, 

Lou regardet tranquillament. 

— «Vous parlàs tant civillament, 
Que, certa! i a pas res à dire. 

30. Me demandàs ce que çai fau ? 

Ou vesès : m’estouroulhe un pau, 
Entremens que levoun la napa. 
Couma vous espere l estapa ; 

E la manjarian de mitât, 

3 5 . S’era de vostra voulountat ; 

Mais m mvitàs de cops de bilha... 

Savès-ti, brave briscambilha. 

Que counouissen aquel outis ? 

E que, s’es d’aco que s’agis, 

40. Pourrian be veire ara memeta, 
Quau mena milhou l’espousseta? 
Vous pareissès jouine e bregous ; 
leu soui viel amai roundinous ; 

E, se venian à Farrambage, 

45. Pourrian ben oublidà nostre âge. » 
— « S’era pas que me fas pietat, 
Repliquet Irus irritât; 

Maudich charnègou, viel piniastre, 
Te regalariei d’un emplastre, 

SO. Que te farie toumbà las dents...» 
Antau n’eroun as coumpliments, 
E la querela s’escaufava ; 

Quand Antinoüs qu’escoutava, 
Lioga de venl l’apaisà, 

5 5 . S’aviset de lous empusà ; 

Preniè lou rei per un Jan Fessa, 

E cresiè qu’Irus l’engrunessa. 

— a Ai ! venès veire qu’aco’s bel ! 
Messius, s’ou dis, es un duel 
60. Entre Irus e lou viel Roudriga 
A quau vene de fa coutiga ; 

Se ses toutes de moun avis, 

Counselhe que dounen un pris 
Emb aquel que, dins la batesta, 

65. A l’autre esclaparà la testa. 

Lou counsel seguet aprouvat 
E, quan tout seguet assemblât, 

— «leu vole ben, diguet Ulissa, 

Emb Irus, intrà dins la liça. 

70. Amai siè jouine e ieu ben viel, 
Refusarai pas lou cartel ; 

Mais, s’arriva que vous lou pele, 

Au mens, que degus noun s’en mele ! » 
Toutes jureroun à la fes 
75. Que se melarien pas de res. 

Lou mounarca era déjà preste 
E, per se rendre un pau pus leste, 

Aviè mes guenilhas à bas ; 

Faguet veire un parel de bras 
80. Garrut couma aqueles d’Ercula. 

Irus lou regarda e recula. 

Mais noun pas per milhou sautà ; 

Car sounjava de desertà. 

Lous assistants que s’en douteroun 
85. Talament que l’encourageroun 
Qu’Irus fieramen revenguet, 

E, sus sous ergot se tenguet. 

Ulissa, quoueque coumprenguessa 

Qu’un champioun d’aquela espeça 
90 - Sérié couat facillament, 

S’imaginet fort sajament 
Que faliè pas rendre tragica 
Una batesta tant coumica. 

De pôu que noun lous assistants 
95 * Piquessoun un pau trop das mans, 
Sarret pas à mija la pougna, 

H li bailet pas qu’una mougna 
Que li endavalet tout escas 1 
Las ussas, las dents, e lou nas. 
ioo. Se vesiè be que l’espargnava ; 
Cepandant lou sang regoulava, 

De façoun que lou paure Irus 
Cresiè de n'avedre pas pus. 

Ulissa rintret dins la sala; 

105. Toutes, d’una voues generala, 
Counvengueron qu’aviè gagnat 
Noblament lou pris dau coumbat. 
Tout de suita li lou douneroun, 
C’et-à-dire lou regaleroun 
1 10. De la mouleda d’un pan long, 

Saussada dins d’aiga de font. 

Pretendoun pourtant qu’Amfinome, 


1 Tant seulement. (F.) 

Que dins lou foun era un bon ome, 

De rescoundous lou counfourtet 
1 1 5 . D’una lampada de rapet : 

— « Tenès, s’ou dis, bon prou vous fassa, 
E lou ciel vous faga la graça 
De reçaupre pas de degus 
Ce qu’avès fach au paure Irus! » 

120. Ulissa, qu’aviè l’ama granda, 

Auriè vougut que, de la banda, 

Aquel se seguesse escartat ; 

Mais Pallàs, que l’aviè coumtat, 
Demandava que periguessa. 

125. Lou prince, afin que fugiguessa, 

Li ausava pas dire « Anàs-vou’n». 

Mais enfilet un bel sermoun, 

Ounte intrava una parabola 
Qu’ou fasiè senti per bricola. 

130. Aquel discour era flurit. 

Li aviè tout plen de tours d’esprit, 

Una mourala magnifica, 

Una tournura patetica. 
leu de crenta de lou gastà, 

135. Me soui sounjat de lou sautà ; 

Mais legissès-lou dins Ornera, 

Veirés la fina pieça qu’era. 

Amfinome n’era encantat. 

Segnur Dieu ! qu’aco's ben prêchât ! 
140. Disiè tout bas au founs de Tarna ; 
N’en faguet pas mai soun proufit, 
Sinne qu’era ben endurcit. 

Ah ! Tavugle ! quinte daumage ! 
Mais, adounc, era fort l’usage 
145. Que l’on aprouvava un discours, 

E que l’on pecava toujour. 

Aqui dessus nostra metoda 
Es encara à la vielha moda. 

Save pas per que disoun tant 
150. Que lou mounde es un incoustant. 
La reina, qu’era desoulada, 

E que viviè fort retirada, 

Aviè quasi perdut lou tic 
De se faire veire en public ; 

155. E fasiè ben, car soun visage 
Era déjà d’un certen âge ; 

E, ma fouè, quand l’on es antau, 

Es prudent de gardà l’oustau. 

Ce qu’à vint ans eroun de graças, 
iéo. Vint ans après soun de grimaças. 
Aquel jour pourtant se moustret 
Pas mens de très fes, si vous plet ; 
Mais seguet pas per fa la bêla, 

Car sa mina era naturela : 

165. Noun n’aviè ni fard, ni poumpoum 
Crenissiè que sous rodomounts 
Noun espoussessoun la casaca 
Dau noble enfant Don Telemaca, 

E davalet per prevenl 
170. Un mau que sentissiè venl. 

Sa filha de cambra, Eurinoma, 
due rima ben emb Amfinoma, 

— Es daumage qu’aquel d'aqui 
N’aja pas res à faire aici — 

175. Eurinoma dounc, familieira 

Couma es touta vielha chambrieira, 
Li dis en frounzissent lou nas : 

— « Cavalisca 1 de que semblàs ? 
Crese que ses venguda fola... 

180. Voudriei pas, per una pistola, 

Estre davalada aiçalin, 

Couma vous, emb un casaquin, 
Amai li a pas gis de fringaires !... 
Coumtàs que vostres calignaires 
185. Seran malament encantats 

De se veire antau ragoustats. 

Li moustràs un galhard coursage 
E dins un poulit équipage !... 

Tout aquel bagnolet pourrit, 

190. Avès lou mourre ben cabit! 

E de peusses an bona graça 
Antau frisats en nis d’agassa ! 

Se veniàs per li fa fraiou, 

Poudiàs pas vous métré milhou ; 

195. Mais se vostre dessen, Madama, 

Era de li chatoulhà l’ama, 

Per counservà vostre manit, 

Crese fort que n’aurés mentit, 

Car ni lou dôu, ni la tristessa 
200. Agradoun pas à la jouinessa. 
Cresès-me, venès vous fardà ; 
Proumetès de vous maridà ; 

Fasès un pau la familieira. 

Vous responde, fouè de chambrieira, 
205. Que lous princes que charmarés, 
Couparan à ce que voudrés. » 

— « Ai, vesès aquela salopa ! 
Diguetla chasta Penelopa, 

Quintes counsels me dona aquis ! 

210 leu me fardà per de couquis?... 
Autras fes, me requinquilhave, 

Par ça qu’à moun marit qu’aimave, 
Acô poudiè faire plasé ; 

Mais ara n’ai pas lou lésé 1 ; 

215. E d'autres me faran pas faire 
Tala besougna per li plaire, 

Surtout aqueles estafiès. 

Cavalisca ! que soun groussiès ! 

Mais te fau dire en counfidença 
220. Que voudriei faire counouissença 
Emb aquel venerable gus 
Qu’a tant ben penchinat Irus ; 

Ai tant enveja de l’entendre 
Que monte per tournà descendre. » 
225. Penelopa adounc remountet, 

E dau langui s’endourmiguet 
Sus un poulit sofà de tela. 

Minerva la rendet tant bêla 
Que Venus, en coumparesoun, 

230. Era un espeça de soulhoun. 

Sous regards vous escalugavoun, 

De tant de flamas que dardavoun, 

Era pus blanca que la nèu ; 

Jujàs s’aco n’era pas bèu. 

235. Sa filha de cambra esrounada 
Devignet que l’avien fadada ; 

E la reina, quand se veget, 

— « Ai ! moun cher orne, s’ou diguet, 
Ounte sies ara per me veire!... 

240. Oh ! certa, aco se pot pas creire !... 

Que soui poulida ! qu’ai l’er fin ! 

Me fau be descendre aiçalin ! 

Quand noun sérié que per fa mostra 
Das trésors de la bèutat nostra. » 

245. Lorsque, dins la sala arrivet, 

De surpresa chacun badet. 

Sans ausà boulegà la lenga. 

Das iols li fagueroun l'arenga : 

Ma grand disiè qu’en fet d'amours, 

250. Dins lous iols soun lous bèus discours. 
Pus brilhanta que gis d’estelas, 

Faguet petilhà sas prunelas ; 

S’avanset vers moussu soun fil, 

E li cerquet antau garguil : 

255. — « Digàs, couard ? ses-ti d’un âge 

A marcà proun pau de courage, 

Jusqu’à soufri que tratoun mau 
Un estrangè dins vostre oustau ? 
Moustraviàs, dins vostra jouinessa, 

260. Quauques sentiments de noublessa ; 
Mais ara aco s’es avalit. . . 

Lou chanjament es fort poulit !... 

Certa I ses un valhant Turena!... 

Es sans doute la chas ta Elena 
265 . Que vous a dressât bonament 
A soufri tout impunament ? 

N’a dounat, aquela gusassa. 

De leçouns à touta sa raça ; 

Mais vous, que ses d’un autre sang, 
270. Faliè-ti n’en proufità tant ? » 

Mouquet jusquas au founs de l’ama, 
Telemaca li dis : — « Madama, 

Lou paure, de quau me parlàs, 

D’un bel cop de poung sus lou nas, 
275. A bravament mes en coumpota 
Lou visage de la pagnota 
Que l’atacava injustament : 

Per ieu vous dirai netament 
Que, quand s’agis de fa tapage, 

280. Counsulte pas jamai moun âge, 

Mais lou noumbre das ennemis. 
Quand soun fossa, passe tout lis, 
Couma s’aviei quicon à faire ; 
S’arrivoun que siejoun pas gaire 
285. E qu’on lous poga tapinà, 

Sans qu’eles pogoun reguinnà, 
Adounc soui malin couma un diable. 
Atendès qu’un tems favourabie 
Nous jougne quinze contra dous, 

290. E veirés se sen vergougnous!» 

Aqui dessus don Eurimaca 
Interoump lou prince d’Itaca, 

E vous décocha finament 
A la reina soun coumpliment. 

295. — «M’estoune pas, s’ou dis, Madama, 
Se vostra bèutat nous enflama ; 

Un mouribound que la veiriè 
N’en prendriè fioc e gaririè. 

N’ai pas vist, dins touta l'Europa, 

300. Res qu’aproche de Penelopa, 

Per ce qu’es, au mens de bèutat; 

Es vrai que li soui pas estât; 

Mais, mardiena, avès bona mina 1 » 
Penelopa, en fasent la fina, 

305 . Li respond : — « Prince, vous moucàs ; 
D’ounte tirariè tant d’apàs 
# Una femna que tou jour ploura ? 

Quand ere jouina, à la bona oura; 
Adounc poudian dounà d’amour; 

310. Mais ara soui sus lou retour; 

E, Dieu merci, pas proun talossa, 

Per vous prene en segounda noça : 
D’alhurs, save e vese fort ben 
Que n’en voulès pas qu’à moun ben. 
315. Plasentas marcas de tendressa 
Per trioumfà d’una mestressa ! 

Fi dounc ! De galants ben après 
Donoun tout e prenoun pas res. » 



94 


ODISSEA 


Antinoüs, sus soun lengage, 

320. Diguet : — « Es lassa dau veusage ; 
Anen, Messius, es ara tems 
De li faire quauques présents ; 

E vite, d’aco que s’en parle ! » 

Un page noumat mestre Carie 
325. Li anet d’abor querre lou sieu. 
Seguet una rauba d’estieu, 

D’una superba coutounina; 

La bourdura era de flausina, 

E se sarrava per davans 
330. Embe douge agrafas d’estam. 

Lou présent dau riche Eurimaca, 
Grand fermiè de l’ilia d’Itaca, 

Era un bel couliè de jalhet, 

Fach en façoun de chapelet. 

335. Un autre pourtet dos boutelhas. 
Per faire de pendents d’aurelhas, 

E, dins un cofret de chagrin, 

Dos douchenas d’anels de crin. 

Ni per aquela! mos d’Ulissa 
340. Li devenguet pas pus proupiça; 
Prenguet aco dins soun vantau, 

E mountet sans dire : « m’en vau ». 

Lous princes aiçaval resteroun 
E, per se counsoulà, danseroun 

345. La bourea e lou rigaudoun, 

Embe l’auboi de Femioun. 

La nioch venguet ; quatre dounzelas 
Aneroun cercà de candelas. 

Mais Ulissa li las prenguet 
350. E pvillament las tenguet. 

Melanto, qu’era una mutina 
(Amai disoun que la couquina 
Era amiga d'Eurimacus), 

Se fachet fort aqui dessus : 

355. — «Vesès, s’ou dis, aquel ivrougna, 

Que nous ven aici cercà rougna ! 

Cavalisca ! dessus sous pas 
L’on trova pas qu’aquel gusàs. 

Bel ournament per una sala 
360. Qu’aquela figura infernala! 

Cepandant crei d’estre quauqu’us, 

A causa qu’a frétât Irus. 

Vai, m’ou pagaràs, viel roudaire, 

E comta que n’i a pas per gaire.» 

365. Ulissa, dessus sous rougnouns, 
Fierament apuet sous poungs. 

E menacçt fort l’insoulenta 
D’anà contra ela pourtà plenta 
Au croumissari de quaniè. 

370. — «T’aprendrai, sou dis, toun mçstiè... 

Es ben à tus, madoumaisela, 

A veni tene la candela, 

Per veire dansà de bandits ! 

N’auriès pas paregut aicis, 

375. E me fariès pas tant la fougna, 

S’aviès pas pissat la vergougna.... ». 

Parlava d’un toun majourau, 

Couma un mestre dins soun oustau, 
Talament qu’aquela salopa 
380. Anet rejougne Penelopa, 

Embe las autras vilaniès. 

Que valien pas quatre diniès. 

Après aquela réprimanda, 

Noblament à touta la banda, 

385. Lou grand Ulissa faguet lum ; 

Lous esaminet un per un, 

E Pallàs li fasiè la graça 
Que li’escupissien sus la faça, 

Des que vouliè s’en avansa, 

390. Afin de lou ben courouçà. 

Eurimaca, sus la paurieira. 

N’en diguet una ben groussieira. 
L’acuset d’estre un peresous. 

— « N’ou seriei pas tant couma vous, 
395. Se surveniè quauqua batesta. 

Dis Ulissa, en branlant la testa. 

Es vrai que ses pus diligent 
A faire varalhà la dent, 

A ben aroundi vostra pansa; 

400. Amai ses pus fort à la dansa; 
leu n’ai pas tant de bèu talant, 

Mais parlen pas de feneants; 

Car amai grugés ben lou mounde, 
Vese pas qu’aco vous mourfounde.» 
405. Eurimaca, tout en furou. 

Per responsa au rouial grigou, 
Rebilhet un cop de cadieira 
Que, per bonur, seguet tardieira, 

E, couma Ulissa se baisser, 

410. Antinoüs la recasset. 

Après aquela susselega 1 , 

Toutes dous li cercavoun brega ; 
Mais soun fil se mes au mitan, 

E li dis en lous escartant : 

415. — « Es quicon de ben esfrouiable 
Qu’à ma barba aquel paure diable 
Sieja tourmentât nioch e jour, 

Per estre vengut dins ma cour ! . . . . 
Laissàs-lou dins soun pequinage % 
420. E cresès-me, trevas d’outrage; 


1 Chatouille. (F.) — 2 Misère. (F.) 

Car vous sourtisse de Toustau, 

Se nous laissàs pas de repau.» 

Amfinoma se met à rire; 

Mais, pourtant, seguet de soun dire. 
425. — «Es vrai, messius, ses d'insoulents 
De mautratà las pauras gents ; 
Desounouràs vostra noblessa 
Per una parelha bassessa; 

E surtout espargnàs aquel, 

430. Pioi que lou prince fai per el.» 

Aqui dessus toutes caleroun ; 

A la santat das dieus begueroun, 

E douçament, sans se fachà, 

Avans jour s’aneroun couchà. 


FIN DU DIX-HUITIÈME LIVRE. 

En vers burlesques patois. 


SOMMAIRE DU DIX-NEUVIEME LIVRE. 

Ulysse fait disparaître les armes qui étaient dans la salle. — 
Pénélope le voit et veut apprendre son histoire. — Ulysse 
en invente une. — La femme le soupçonne d’être son 
époux. — La nourrice du roi le reconnaît à une marque 
non équivoque. — Songe de la reine expliqué par Ulysse. 

— Dessein de Pénélope pour éluder le choix d’un époux. 

— Prophétie d’Ulysse. — Politesse de Pénélope. — Elle 
passe mieux la nuit que son époux. 

LIBRE DES-E-NOVIEME. 



Jlissa aviè l’estoumac coufle 
iD’estre tratat couma un maroufle, 
E languissiè de se venjà ; 

Mais davans vouliè fa renjà 
Las armas qu’eroun dins la sala, 
Afin que la troupa brutala, 

Qu’era dispausat à puni, 

Trouvessa pas à lou pouni. 

Per lou countentament d’Ulissa, 
io. Lou prince dis à sa nourriça 
(Car li aviè pas gis de varlets) : 

Prenès aqueles pistoulets, 

Sabres, fusils e gibecieira, 

E pourtàs-lous à la palieira ; 

1 5 . Amount se pourtaran milhou 
Quaiçaval dins aquel cantou. 

La nourriça seguet charmada; 

E s’era déjà rebaussada 
Per faire ce que li disien ; 

20. Mais coussi sous mestres risien 
D'entendre aquela vielha gralha 1 
Qu’en toumbant embe la ferralha, 
Maudissiè sabres e fusil, 

Lous pistoulets e lou rouvil* ! 

25. Passeroun la nioch presque entieira, 
A carrejà dins la palieira 
Aqueles outis un per un. 

Ulissa pourtava lou lum ; 

Quand vesoun intrà dos chambrieiras 
30. Que cresien pas tant matinieiras. 

Melanto, plena de vérin. 

Contra lou rouial pelerin, 


1 Corneille. (F.) — 2 Rouille. (F.) 

Se plantet davans el en faça, 

En li fasent una grimaça : 

35. — «Ai, s’ou dis, es tus, impourtun? 

Encara dounc tenes lou lum ? 

Fau que toutara à cops de bilha. v 

Ulissa li diguet : — « Ma filha, 
Coumprene que me tratàs mau, 

40. Per ça que moun er fai pas gau, 

E que seriàs pas tant cruela, 

Se fasian lus! l’escarcela 1 . 

Soui pas pus lourd qu’Eurimacus ; 
Mais, pecaire ! ai pas sous escuts. 

45. Cepandant, treva de coulera, 

Vole be que vous tengàs fiera, 

Quand fringaren vostres apàs; 

Mais, entremens, nous bâtés pas, 

Car, anfin, poudès be coumprene 
50. Qii’aco sérié trop entreprene.» 

La reina, qu’ausiguet aco, 

Sus lou cop sona Melanto 
E, d’un souflet de sa man moufla, 

La vira couma una pantoufla. 

55. — « Salopa ! t aprendrai, s’ou dis, 

A te querelà tant matis ; 


1 La bourse. 

Souven-te que toun insoulença 
Mérita una autra penitença ; 

H, per lou segu, la faràs : 

60. Entremens vai lavà toun nas.» 

Penelopa, en dama de marca, 

E couma femna de mounarca 
Que reçap pas qu'un poulissoun, 

D’un er distrach e sans-façoun, 

65 . S’alonga sus una cadieira, 

En manejant sa tabatieira. 

Pourtant, quand lou veget dedins, 
D’un parel de cops d’iols fort fins, 

Li fai poulitessa à la granda 
70. E fort frechament li demanda 
Couma s’apela e d’ounte ven. 

El que se li esperava ben, 

Mais que n’era pas tant bar j aire : 

— «Ai ! s’ou dis, Madama, pecaire ! 
75. De que me demandàs aquis? 

Se vous parle de moun païs 
E se voulès qu’age la glouera 
De vous enfilà moun istouera, 

Veirés que me faudrà plourà, 

80. Ce que gaire noun counvendrà ; 

D’autant mai que, quand me li mete, 
Sousque, prene de vents e pete; 

Es pas emb un paure rascous 
D’empestà de gents couma vous, 

85. Ni d’apouentà sa vielha fessa 

Vers lou pus bèu nas de la Greça ; 

Car se pot dire, en veritatj 
Que l’avès de touta beutat. 

Atabé pertout vous l’ounoroun ; 

90. Aid soun mila que l’adoroun ; . . . . 

Mais à prepaus dadouratous, 

N’avès fossa à l’entour de vous ! 

Tout aqueles briquets, Madama, 

Vous devoun ben rejouï Tama.... 

95. E Dieu sap se lous caressàs ! » 

— «Qu’es aiço, vesin, vous troumpàs, 
Repliquet madama d’Ulissa, 

Me rendès pas gaire justiça; 
leu vous jure qu’ai fort patit 
100. Despioi que moun orne es partit: 

N’es pas surprenent; soui tant brava!.... 
Oh ! se lou ciel me lou mandava, 
leu dise pas que moun chagrin 
Emb el noun prenguessa una fin. 

105. » Mais, per la banda sarrasina 

Que trota, aval dins ma cousina, 
Coumtàs que lous assoumariei 
Toutes à la fes, se poudiei : 

Cavalisca que lous ahïsse ! 
no. Se saviàs ce que n’en soufrisse, 
Vous fariè levà lous pèus drechs. 

Mais vese... que n’avès pas ges; 

Amai, pecaire, vostra testa 
Es plena de mau, malapesta ! 

115. » Anfin dounc, per vous revenl 

A tout ce que m’an fach soufri, 

Un jour, couma fasien tapage, 

Li proumetere mariage, 

Noun pas à toutes, si vous plet, 
120. Mais que fariei chouès d’un sujet 
Sus touta la banda cruela, 

Quant auriei finit una tela. 

Lou pau que de jour n’en fasiei, 

La nioch d’après, ou desfasiei ; 

125. Mais una gusa de chambrieira, 
Qu’emb eles era familieira, 

, Malurousament li ou diguet, 

E lou bruch tournà revenguet ; 

De façoun qu’auriàs pena à creire 
130. Tout ce que despioi me tan veire. 
»Aça, vous qu’avès tant roudat, 
Digàs-me s’auriàs pas trouvât 
Entacon moun charmant Ulissa ? 

Se sa Minerva, un pau proupiça, 

135. Lou menava lèu perqu’içai, 

L’esperariei ben un pau mai 

Anen, moun paure pret-à-bouera, 
Countàs-me touta vostra istouera ; 

Sufit que me la débités, 

140. Vous ou perdoune amai petés. » 

Ulissa à la reina indiscreta 

Diguet : — « Counouissès-ti la Creta ? » 

— «Nam, s’ou dis...» — «Tant pis per vous! 
Repliquet lou r'ei pesoulhous ; 

145. Vesès, la Creta es una illassa 
Pus granda que la Bourtalassa ; 

Counten cent vilas de renoum, 

Qu’entre toutas farien Lioun. 

Lous abitants soun redoutables, 

130. Mais sous noums soun fort agréables : 
Eteocrètas, Acheens, 

Lidoniens, Pelagiens, 

E Doriens, e d autras gents ; 

La femnas de chaca carrieira 
155. An sa lenga particulieira ; 

De sorta qu'entendés pas res, 

Quand parloun toutas à la fes. 

» La vila la pus magnifica 
Es una bastida em de brica. 

160. Per qu'illai Tapeloun Gnossos, 




io8 


OD1SSEA 


Païs de l’avoucat Minos. 

Disoun qu'au palai plaide java, 

Lou jour que sa femna acouchava 
D’un certen Deucaiioun 
165. Qjae venguet couma un champignoun. 
Aquel d’aqui seguet moun pera, 

Au dire de ma paura mera ; 

E de quinze ou sege manits, 
leu seguere lou caga-nis. 

170. Ulissa, en anant à la guerra, 

Sus nostra plaja prenguet terra, 

E venguet tout drech à l’oustau; 
Vouliè pas li restà qu’un pau ; 

Mais la bouta qu’avian tràucada, 

175. Li faguet chanjà de pensada; 

Lou coumpaire nous quitet pas 
Que quand counouguet qu’era au bas. 
N i aviè mes una dama-jana 
Dins un cantou de sa tartana, 

180. E li rémountet pus countent 

D’aquel bon vin que dau bon vent. » 
La chasta princessa encantada, 

Era de plours touta inoundada ; 
Ornera dis, couma un valoun 
185. Dins lou tems que la nèu se found. 

(Es bêla la coumparesoun.) 

S’aviè sauput quau l'engusava, 

La charmanta que tant plourava, 

Santadi ! de quinte apetis 
190. La bona dama n’auriè rist ! 

Mais Ulissa, prudent e sage, 

Lachet pas mot dau parentage. 

Ela, quand aget proun souscat, 

Per descouvri la veritat 
195. D’una nouvela tant arnica, 

Prenguet un tour de poulidca : 

— « Aça, diguet au batelur, 

Vejan se ses pas un ablur ; 

De de qu eroun la reguingota, 

200. L’abi, la vesta e la culota, 

Que pourtava adounc moun marit 
E quintas gents l’avien seguit ? 

Tant de couquis m’an atrapada 
Qu'ai tou jour pou d’estre troumpada. » 
205. Ulissa li diguet d'abor 
Qu era pas un pichot esfort 
De rapelà dins sa memouera 
Talas epocas d’una istouera, 

Surtout après vint ans passats: 

210. — « Mais couma vous mentisse pas. 
Dieu, s’ ou dis, me farà la graça 
De n’en retrouvà quauca traça. 

Me sembla ben que sous abits 
Eroun blancs, blus, verts, rouges, gris, 
215. Ou d’una coulou qu’aprouchava. 

La reguingota que pourtava 
Se sarrava jout lou mentoun, 

Emb una agrafa de loutoun. 

Darriès, au mitan de Pesquina, 

220. Vesiàs una pintura fina, 

Q.ue representava un gros rat 
As presas emb un pichot cat. 

Lou cat teniè la grifa lesta, 

Per li la mandà sus la testa ; 

225. Mais, en se revirant tout court, 

Lou rat l’esfraiava à soun tour. 

» Admirèn fort aquel ouvrage, 

E lous enfants, couma d usage, 

Per ou poudé veire de près, 

230. Li courrissien toutes après. 

« Un m6rou, noumat Euribata, 
Qu’aviè la faça larja e plata, 

Un grand diable tout frisoutat, 

Pus grand que ieu de la mitât, 

23 5 . Era toujour à sa coumpagna. 

En vila couma à la campagna. 

Oh ! segnur, per un ecuiè, 

Lou sot merle qu’aco fasiè ! 

Cepandant Ulissa l’aimava, 

240. Car toujour lou poutounejava. 

» Ara, Madama, à moun récit 
Regardàs se vous ai mentit. » 

— « Noun certa, li dis la reinota. 
Es ben vrai de la reguingota, 

245. Car ieu mema li aviè tirât 
Lou dessen dau cat e dau rat, 
Comma la pintura fidela 
De nostra unioun mutuela. » 

Aqui dessus, tout en plourant, 

250. Diguet au viel caramantran 
Que li fariei fa poulitessa, 

S’era qu’à la cour demouressa. 

Lou mounarca, en cracant toujour, 
Reprenguet tournà soun discour, 

255. Afin d’adouci la tristessa 
De soun adourabla princessa : 

— « L’illustre Fedoun, li disiè, 

M’a countat qu’Ulissa viviè. 

Moun Dieu, quinte sent persounage ! 
260. Vai fini soun pèlerinage ; 

Esperàs-lou, revendrà lèu, 

E vous prendrà sus soun vaissèu. 

Ieu, sus un autre que louguere, 

Avans soun retour m’embarquere ; 

Dau cors es un pauquet usât, 

E las fatigas l’an chanjat 

315. Per que m’ou dis pas, la pecora ?...» 

' Dins lou doute que la dévora, 

Tout disent: — « oui... nani.... si fet !... » 
La paura femna se couchet ; 

Mais au liech, aco l’agitava, 

320. Se virava, se bourdouirava, 

E toujour : — « es el, n'es pas el 

E quau diantre pot estre aquel? » 

A la fin dis à la nourriça 
Qu’autras fes atessava Ulissa, 

325. De veire s’era pas soun fil; 

L’autra respond : « Ainsi soit-il ?» 

Prend sa bequilha, sas lunetas, 

Aluma un parel de brouquetas 
E vai de long das escaliès, 

330. En cridant : — « Ulissa, çai sies ? 

Monta que ta femna t'espera. 

Me counouisses pas ? Soui ta mera. » 

Lou rei li respoundet d’en bas : 

— « Vielha mounina, repapiàs *. 

335. Vous jure que soui pas Ulissa, 

E que nai pas pus de nourriça. » 


< Vous radotez. (F.) 

Ela, en redoublant soun caquet, 
Intra, vai querre soun briquet, 

E reven emb una candela, 

340. E d’aiga dins una escudela. 

— « Aça, veiren ara, s’ou dis, 

De nautres dous quinte mentis : 
Anen, baila-me tas anquetas, 

Que las lave ; e quand seran netas, 
343. Se se li trova un creche 1 round, 

Sinne qu’as agut un flouroun*. 

E, per counsequent, sies mounarca. » 
De fet, se li trouvet la marca 

E cridet bon : — « Viva lou rei ! 

350. Fau pas negà ce que se vei. 

Gagneres aquela magagna 
Un jour qu’aneren en mountagna 
Veire toun grand Autolicus ; 

Lou raiôu couchet embe tus ; 

355. E couma sa car n’era plena, 

Te dounet aquel per estrena, 

Emb un gros emplastre d’enguent 
Que garantissiè souveren; 

Antau, fagàs pas la cadaula 3 . 


1 Une cicatrice. (F.) — 2 Clou. (F.) — 3 Ne dissimule 

pas. (F.) 

360. Sies Ulissa, sus ma paraula ! 

Vau vite dire à ta mouliè. 

Que venga long de l’escaliè. 

Li passaràs la nioch emb ela. » 

— « Oh ! mardi, crese pas aquela, 
365. Li dis Ulissa, en l’arrestant; 

Counvene que soui vostre enfant ; 
Mais se m’aimàs en bona maire, 
Vous gardarés ben d’aco faire. 
Quand vous dirai de que s’agis. 

370. Voudriei tuà mous enemis 
Secretament à cops de flécha ; 

Mais s’anàs eventà la mecha, 

Aco me lous farà mancà, 

Amai me farés ensucà. » 

3 7 5 . — « Pesta ! li respond la nourriça, 

Aco sufis, moun cher Ulissa ; 

Te jure que, de toun secret, 

Parlarai pas mai qu’un pourtret. » 

La paura vielha, rejouïda, 

380. Li faguet una aiga-boulida, 

E tout barjant s’anet couchà, 

En proumetent de pas barjà. 

Cepandant la chasta princessa 
S’entreteniè de la tendressa 
385 . Que li inspirava l’emperit ; 

Es ben vrai qu’era soun marit, 

E mema qu’ela s’en doutava ; 

Mais sus lou doute s’embarcava. 

Lou poulit viage qu’era aquel 
390. S’aviè près un autre per el! 

La causa era pas impoussibla. 

Penelopa dounc, fort sensibla 
As graças qu’aviè lou pelaut, 

Li venguet troublà soun repau : 

395 — « Ai, sou dis, quicom à vous dire, 
Vesin, escoutàs moun martire. 

Vesès, sans poude mai tardà, 

Deman me faudrà maridà ; 

Mais couma aqueles que me badoun, 
400. L’un mai que l’autre noun m’agradoun, 
M’es fort tout un, quinte que sié, 

Lou que m’aurà per sa mouliè ; 

Mais, parbieune, davans que m’age, 
Esprouvaren lou persounage : 

405. Lou paure Ulissa m’a quitat 
Un aubalestre demountat : 

Dirai que lou destin m’acorda 
Emb aquel qu’aussarà la corda 
Au pount que fau per s’en servi. 

410. S’un d’eles li la fai venl, 

Ce que crese pas qu’à grand pena. 


8 

Au mens, serà de bon mena : 

Ou pourriàs pas ensajà, vous ? » 

— « Oh! que si fet ! Mais lous grigous 
41 ).• Auran déjà perdut la closca, 

Avans d'estre à la premiera osca : 

V audrà mai lous pas espuisà, 

E que mourigoun sans susà. 

Vous jure que, sans dire gara, 

4°.o. Uiissa vai veni tout ara. » 

La reina li arrapet lou nas. 

En li disent : — « Que ses bravàs ! 
N’aviei pas, quau sap despioi quoura, 
Passât un tant brave quart d’oura, 

425. Coumaaifach aquesta d’aicis; 

Aça, bon souer e gramecis. » 

En se retirant, la princessa 
Souspiret un pau de tendressa •, 

La nourriça la relevet 
430. E long das escaliès pourtet 
Una palhassa per Uiissa : 

Qa’era brava aquela nourriça ! 
Proumetet quinze ou sege fes, 

Qu’au mens parlariè pas de res ; 

435. Après aco prenguet la lampa 
E l’amousset dessus la rampa. 

Soun enfant, sans poude dourmî. 

Sounjet, revet jusqu’au mati, 
Couma pourriè, dins la journada, 
440. Assoumà la troupa damnada. 


FIN DU DIX-NEUVIÈME LIVRE. 

ouma Ulissa dourmissiè pas, 
Ausiguet escalà tout bas 
Certens galants de Penelopa, 
Qu’anavoun veire una salopa ; 
5 . Crese fort qu'era Melanto, 

Ou quauque sujet couma aco. 

Mais couma lou divin Ornera 
N’a pas vougut dire la qu’era, 
Nautres noumaren pas degus, 
io. Per faire pas lous entenduts. 

Es certen qu’era una chambrieira 
Qu’emb eles era familieira ; 

S’era soula, se n’i aviè mai, 

Soun pas mous afaires, noun sai. 
15. Me doute qu’era pas souleta ; 

Mais se dis pas dins la sourneta. 

Lou rei seguet tant endignat 
Que n’en cuget faire un esclat ; 
Soun ama era pus tourmentada 
20. Que la mar quand es agitada. 
Vouliè sautà sus lous couquis 
Que voultijavoun per aquis ; 

Mais la pôu de mau fa besougna 
Li refrechet ben lèu sa pougna. 

25. Se diguet el mema : — « Pelaut, 
Crei-me, demora de repau, 

E cerques pas gis de disputas 
Que noun âges mountat tas flutas. 
As passât de niochs, Dieu merci, 
30. Pus orras qu’aquesta d’aici, 

Quand n’en voudrien à Penelopa : 
Car aquela ounte lou Ciclopa 
M’envalava mous coumpagnous, 
Era ben dins un pire goust ; 

35. E m’en tirere embe prudença. 

Ara, en retardant ma vengença, 

Soui presque segu de moun fet ; 

Antau, douçament, si vous plet...» 
Ornera dis que sas pensadas 
40. Viravoun couma las flamadas 
Dau fioc que nautres aluman, 

Quand ven la velha de Sent Jan. 

Dins soun secret lou rei d’Itaca 
N’aviè pas mes que Telemaca, 

45 . Paure segound, feble pougnet 
Per la partida de toupet : 

Lou mounarca, quand li sounjava, 

Atabe se descourajava. 

Era antau ben embarrassât 
50. Quand Pallàs, d’un er empressât, * 
Davalet dau ciel en camisa, 

Per l’acusà de couardisa. 

— « Qu'es aiço, li diguet, nigaud ? 

Ses arrivât à vostre oustau, 

5 5 • Trouvàs una femna fidela, 

Qu'autras fes era jouine e bêla, 

Un enfant poulit à manjà, 

E vous anàs descourajà? 

Es pas aco que demandaves, 

60. Autras fes, quand nous envoucaves ?... » 
— « Si fet, li respond finament 
Lou prince toujour elouquent, 

E gramecis de vostra ajuda; 

Mais ara moun inquietuda 
65. Ven das ordres que me dounès 
Contra lous gouluts que savès. 

Car couma faire ? aquela banda 
Malurousament es fort granda ; 

Soun toutes de galhards reblats, 

70. E jamai se separoun pas : 

Tout aco me fai pas grand lega. 

Es vrai, li pode cercà brega ; 

Mais soui tout soûl, e, se lou ciel 
N’a pas un pau souen de ma pel, 

75. Me vese, ce que me chatoulha, 
Escourchat couma una granoulha : 

Per moia, se m’abandounàs, 

Ai pou que n’escaparai pas ! » 

— « Ah ! poultroun, li diguet Minerva, 
80. Coussi ! lou bras que te counserva, 
Creses dounc que s’es aflaquit? 
Souven-te, rouial abestit. 

Que quand l’on a besoun d’audaça, 

La prudença es una bestiassa.... 

85. Tout aco t’escampilharai, 

Quand seguessoun trenta fes mai ; 

Lous dieus sen de gents d’una mena 
Que lou noumbre nous fai pas pena. » 



d'oumerà 


127 


Ulissa la remerciet, 

90. Badalhct e s’endourmiguet ; 

La deessa lou quita, e grimpa 
Per n’en faire autant dins l’Oulimpa. 

Penelopa aviè fach un som ; 

Mais qu’era pas istat fort bon, 

95. Toujour trista, la baucha qu’era, 
Plourava qu’era una misera ; 

Tout lou mounde la planissiè. 

Aquel mati, dins safouliè; 

Mandet, per una sarbacana, 

100. Aquesta oresoun à Diana : 

— « Divina filha de Jupin, 

Qu’afustàs tant ben un lapin. 

Eh ! per que prenès pas la pena 
De tirà drech à ma bedena ? 

105. Que noun lou vents m’emportoun lion. 
Per faire naufrage entacon, 

E jougne au cabus moun Ulissa, 

L'ai n’ounte Minos ten pouliça ? 

Fau-ti vieure dins lou chagrin, 
no. Sans n’en veire jamai la fin, 

E la pourtà jusqu’au susari ? 

Lou som, el mema m’es countrari; 

Lou som qu’es un tant bon enguent, 

Pot pas adouci moun tourment ; 

1 1 5 . Tout ara m’a moustrat l'image 
D'aquel aimable persounage.... 
Deessa, vous que coumprenès, 

Noun pas de founs, mais à peu près, 
De quinta façoun soui mouqueta 
120. De m’evelhà touta souleta ; 

De graça, tiràs, tuàs-me. 

Me farés plesl, per ma fe ! » 

Antau Penelopa pregava ; 

E soun ome que l’escoutava, 

125. Des que veget lusi lou jour, 

Preguet Jupiter à soun tour : 

— « Mestre dau ciel e de la terra. 
Vous que rebilhàs un tounera 
Couma nautres un serpantèu, 

130. Fasès-me counouisse au pus lèu 
Per quauqua traça de miracle, 

Se me venjarai sans oustacle 
D’aquesta troupa d enemis, 

E se ses un de mous amis. » 

135. Sus lou champ lou tounera peta ; 
Une vielha touta souleta, 

Que filava dins un graniè, 

S’acoussa vite au benitiè. 

En disent : — « La journada es bona, 
140. Quand lou ciel es linde e que trôna, 

Sinne que, dins aqueste oustau, 
Auren tourna lèu lou repau. 

Baste, Dieu nou'n fague la graça!» 
Entre que la paura femnassa 
145. Aget antau proufetisat, 

UFssa seguet soulajat. 

— « Anen, bon, s’ou dis, Tritonida 
A toujour souen de nostra vida ; 

Per nautres, aqueste matin, 

150. Fau qu’age parlât à Jupin. » 

Lou mounarca, plen d’alegressa, 
Fague t un saut per la deessa. 

Cepandant, dins tout lou palai, 

Se fasiè de fres que noun sai, 

155. Per la noça de la princessa; 

Déjà la grand taula era messa, 
L'auboi lougat e lou lauriè 
Tourtouvilhat em de papiè. 

Lou pople, qu’aima la fanfara, 

160. Coumençava lou tintamarra ; 

E de pastres, au pichot pas, 
Menavoun à regret dau mas 
De moutous de la bêla mena. 

Un certen Jordi Filoumena, 

165. Qu’era cargat d’aquel bestiau, 

Entre qu’arrivet dins l’oustau, 

Touquet la man au paure Ulissa ; 
Mais un varlet, plen de maliça, 
Aquel que P aviè mautratat 
170. A la font ounte era arrestat 
Embe lou bon vielhard Eumea, 
Enfin, lous gus de Melantea, 

Que per aqui se rencountret, 
Couma aco, tournà Pagairet : 

175. — « Veses ben aquel misérable ; 
Per la brafa es incoumparable, 

E, quand sentis un bon repàs, 
Amai li coupesses un bras, 

Li fariàs pas quità parada, 

180. Que quand n’a tirât sa maissada ; 
Mais, escouta, viel galavard, 
loi te podes tene à Pescart, 

Alhurs te mancarà pas proia, 

Car touta la vila es en joia ; 

185. Passa-me vite lou cantou. 

Ou t'espalle à cops de bastou. » 
Ulissa n’en diguet pas una, 

E lou mespriset sans rancuna, 

Ce que tout lou mounde admiret. 
190. Adounc Filetius intret, 

Acoumpagnat de mestre Eumea, 
Grand enemi de Melantea, 

— « Ai ! diguet d’abor en intrant, 
Quaquel poulissoun a Ter grand ! 

195. Voudriei be saupre eau pot estre. 
Quinta prestança ! digàs, mestre ? 

Doute qu’es lou rei d’entacon ; 

Car, quand vau vouiajà trop lion 
Das endrechs ounte an sa courouna. 

200. La misera antau lous pounchouna, 
Despensoun, fan fossa fraeàs ; 

Quand sous êscuts soun acabats, 

N’an pas de gents que nin foumigoun, 
E, per força, fau que patigoun.» 

205. Tout disent aco, s'avancet 
Vers lou mounarca e l’embrasset, 

Après un coumpliment fort tendre. 

Que vous fara plesi d ’entendre : 

— « Elàs ! moun paure, Dieu çai sié ! 
210. Vous souete un tout autre mestiè ; 

Car vous enrichirés pas gaire, 

Emb aquel que vous vese faire. 

»Vous, qu’avés vostre trône en 1 er, 
Reveran-pera Jupiter, 

215. Fau que segàs ben inflessible, 

Se vesès d’un iol insensible 
Lous ornes qu’aviàs courounats, 

Deveni gus couina de rats. » 

— «Anen, vese, diguet Ulissa, 
220. Que vautres aimàs la justiça, 

E qu'à vostre rei ses fidels, 

En bons e braves pastourels ; 
Atabé save una nouvela 
Qu’es interessanta e fort bêla : 

225. Lous dieus m’an après de matis 
Que vostre bon mestre era aicis. » 
Surpresa de la proufetia, 

La pastourela couteria 
Juret que, se lou revesiè, 

230. Per el se sacrifiariè, 

E qu’escampilharien dau rôdou 1 
Sous enemis à cops de codou f . 
Ulissa, per aquela fes, 

Vouguet pas li dire pus res. 

235. Cepandant la banda afamada, 
Que dispausava una embuscada 
A soun fil darriès un bartàs, 

Veget, à gaucha, un croupatàs, 
Que, dins lous ers, embe sa proia, 
240. Voulava e cantava de joia. 
Amfinoma s’en desfiset, 

E fort sajament proupauset 


1 D’alentour. (F.) — 2 De pierres. (F.) 

Un amusament pus ouneste, 

Jusqu’à ce que tout sérié preste, 

2 45- E que la reina causiriè 

Lou de sous galants que voudriè. 

L’avis que dounet à la troupa 
Era d’anà manjà la soupa : 

Li aneroun couma de lebriès, 

2 5o. Braferoun couma de barbiès, 

E chacun, dins aquela festa, 

Chimet jusqu’à perdre la testa. 

Au segound garri que beguet, 

Telemaca s’enardiguet 
2 55- Jusqu’à mandà, dins sa coulera, 

Un pan de saucissa à soun pera, 

E li dire, d’un toun fort naut: 

«Te, pioi que sies dins moun oustau, 
Manja.... se quauqu’un te querela, 

26 °- Lou tombe d’un cop d’escudda. » 
Mountat dessus soun grand chival, 
Atendiè pas que lou signal 
De l’espouvantable batalha 
Q.ue devien faire à la canalha : 

2( >5- Aviè près un er resoulut; 

Mais lou tems n’era pas vengut. 

Per se rendre lou ciel proupice, 
Aneroun faire un sacrifice ; 


9 

Vint moutous segueroun tuats, 

270. Roustits, e pioi distribuats 
A la venerabla assistança, 
Qu’atendiè la senta pitança ; 

Ulissa el mema n’en manget 
Un floc que soun fil li dounet. 

275. Disoun qu’era pas qu’una tripa. 

Un certen Barrabàs Ctesipa, 
Ancien gentilhome jasiôu, 

Fier maquignoun, illustre miôu, 
Sans respec li jita à la testa 
280. Un rabigot 1 qu’aviè de resta, 
Acoumpagnat d’aquestes mots : 

— « Te, gus, rousiga-m’aquel os. » 
Ulissa se corba, Pev ita 
E se releva tout de suita, 

28 s. En sourisent d’un er malin 

Dau pau de biais d’aquel rabin ; 
Mais Telemaca, de coulera 
De veire mautratà son pera. 

Tout d’un cop se descadancet, 

290. E contra Israël s’elancet. 

Per lou trespanà d’una bana 
Qu’aviè mes au bout de sa cana. 


1 Petit os. (F.) 

Agelus ie diguet : — « As tort, 
loi ta mera nous met d'acord ; 

295. E tus, per una bagatela, 

Venes aie! cercà querela ? » 

— « Oh ! s’ou dis, bagatela ou noun, 

Que se mostre lou maquignoun ! 

Penelopa es fort sa mestressa, 

300. E, se vous dona sa tendressa, 

Bien vous en soit ; mais, entremens, 

On vai pas insultà las gents. » 

Tout roundinant, s’en retoumeroun , 
Au palai tournà s’atauleroun ; 

305. Mais, se lous agesses ausits, 

Vous responde qu'auriàs ben rist 
De l’er que se li coumpourtavoun : 
Tantos risien, tantos plouravoun ; 

Pioi l’un à l’autre se disien : 

310. — « Per que plouran ? Per que risen ?» 
Era Pallàs que badinava, 

E qu’antau lous devariava. 

Teoclimena, en bon sourciè, 
Devignet, couma s’ou vesiè, 

315. Qu’aco marcava una batesta, 

Ounte toutes perdrien la testa. 

— « Te nés, s’ou dis, jogue vint sôus. 
Contra vint parels d’escuts nôus. 

Que l'alerta que vous prédise 
320. Arrivarà couma vous dise ; 

Amai qu’amvarà dins pau ; 

Mais despachàs-vous ou m'en vau. » 
Un d’eles quera un cerca-rena. 
Contre Ulissa e Teoclimena, 

325. Lou veire à la man, declamet 
Quauquas soudsas, sans suget. 

— « Regardàs, s’ou dis, en Itaca 
De que rebala Telemaca ! 

Un proufeta qu’es mitât bau, 

330. Emb un viel rebut d’espitau 

Défera, canalha! en galera! » 

Lou prince estoufet sa coulera;' 
Mais se sounjava : — « Gros goulut, 
Faràs pas long tems l’entendut. » 

335. Esperava emb impaciença 

Qpe soun pera, de la vengença, 

Li dounesse enfin lou signal ; 

Mais la reina qu’era aiçaval, 

Per fa las ounous de la festa, 

340. Meditava un grand cop de testa, 

Dins lou tems que chacun cresiè, 
Que finalament causiriè. 

FIN DU VINGTIÈME LIVRE. 

^inerva, qu era una senta ama 
i^Aviè dich à la chasta dama. 

De proupausà, per gagnà tems, 
Certen esercice à sas gents ; 

5 . y Tour funeste, que la chalanda 
Preparava à touta la banda. 

La reina dounc as galinets 
Diguet : — « Vesès, mous chers briquets, 
leu pode pas prene un de vautres^ 
io. Sans oufensà toutes lous autres ; 

Mais, enfin, pioi qu’aco’s moun sort. 
Vole estre lou pris dau pus fort; 

Vau faire pourtà dins la sala 
Un arc qu’ailamoundaut rebala 
1 5 . Despioi que moun ome es partit, 

E déclaré per moun marit 
Lou que mountarà la ligneta 
Au pount ounte fau que se meta, 

Per lança las fléchas pus lion ; 

20. Mais, au mens, ou dise de bon ; 

Se degus noun n’en ses capables, 
Mande touta la troupa au diable. » 
L’aubalestre, tout demountat, 

Dins lou moument seguet pourtat, 

25. E Penelopa, de lou veire, 

S’afliget, couma poudès creire ; 

Car, pecaire ! se souveniè 
Que soun ome s’en servissiè 
Tant facilament que cantava 
30. A mesura que lou mountava. 

— « Aça, diguet à dous varlets, 

Vejan s’aqueles miquelets 
Manejoun aquesta machina 
Autant ben couma la quentina 1 . 


1 Bouteille. (F.) 





d’oumera. 


141 


3 5 . S’avien counsultat l’almanac, 

Aurien déjà mau d’estoumac.'» 

Telemaca, dins lou bourlisse 
Vouguet coumençà l’esercice ; 
Prenguet l’aubalestre à la man, 

40. E dis : — « Messius, aça, vejan, 
Davans que ma mera me quite. 

Se soun fil a quauque mérité. » 

Se li ensachet pendent cinq fes ; 
Mais à toutes sous esquichets, 

45 . La corda tou jour resistava ; 

Au sieisiema, pourtant, prestava ; 
Mais l’enfant, per se trop fourçà, 
Faliguet à se relassà. 

Fauguet qu’Ulissa li faguessa 
50. Un sinne que se retiressa. 

Après el, venguet Liodès, 

La perla, la flou das sourciès ; 

Mais, entre que touquet la corda, 
Cridet : — « Secous !.... misericorda ! 
55. Faga, que pot, un tau mestiè.... 
Crese, lou diauca noun me siè, 

Que Penelopa nous engusa : 

Regardàs un pau quinta rusa ! 


1 Trouble (F.) 

Counoui be, la coumaire qu’es, 
éo. Ou’aicl l’on gagnarà pas res.... » 

En resounant d'aquela sorta, 

Ouitet l’aubalestre à la porta. 

Mais Antinoüs lou ventrut 
Diguet, en fasent lou letrut, 

65. Que l’on poudiè pas, sans vergougna, 
Refusà d’ensachà sa pougna. 

Quand l’on poudiè, d’un tour de man, 
Gagnà lou pris lou pus charmant. 

Per réussi, toutes tant qu’eroun, 

70. Sus lou champ se desabilheroun, 
Couma per se batre en duel ; 

Mais chacun brullet un gavel ; 

Lou traval tant lous escaufava, 

Que pioi lou frech lous arrapava. 

75. Eumea, amai Filetius, 

Eroun sourtits, toutes counfus. 

De veire una reina tant bêla 
Tenl pas que d’una ficela 
A sa longa fidelitat. 

80. Quauques fieus qu’agessoun petat, 
Adieu ! de la chasta princessa, 
Anavoun raflà la sagessa ; 

Mais ralhen pas de l’ancien tems, 
loi la vertut ten ben à mens. 

85. Ulissa entendet que sous pastres 
Disien : — <r El às ! que de desastres 
Arriva dins aqueste oustau f 
Las causas van toujour pus mau. 
Aven perdut lou milhou mestre 
90. Que mourtel aja pougut estre, 

E lou regretaren be mai, 

S’aquel mariage ioi se fai. » 

Lou rei li faguet un sourire : 

— « Ai, s’ou dis, quicon à vous dire, 
95. Sourtissès un pau, qu'ou sauprés ; 
Mais, davans, fau que proumetés 
Que serés ce que devès estre 
A l’egard de vostre bon mestre. 

Se, per asard, aici reven ; 

100. Juràs-ou, mais juràs-ou ben. » 

Fagueroun, lous dous misérables, 
Mila serments espouventables. 

Lou rei qu’aco satisfaguet. 

Sans pena se descouvriguet : 

105 . — « Aça, s’ou dis, à ma figura, 

A mas pelhas, à moun alura, 

M’avès près per un viel gusàs. 

Eh ben, enfants, vous ses troumpàs ; 
Es una sourcieira divina 
110. Que m’a dounat aquela mina, 

Per me fa puni !a fouliè 
Das fringaires de ma mouliè. 

Ela m’a proumés soun ajuda; 

E vautres qu’avès la man ruda, 

1 1 5 . Fau que me prestés vostres pouns, 
Per amalugà lous fripouns. 

Degus noun sap que siégé Ulissa, 
Q.ue Telemaca e ma nourriça. 

Ma femna meme ou sauprà pas, 

120. Que quand lous auren ensucats. 

» Vautres s’avès pena d’ou creire. 
Sus mas ancas ou poudès veire ; 

Se li a lou creche d’un flouroun, 
Auriàs tort de dire de noun. » 

*125. Lou mounarca se desembralha ; 
Chacun, per tour, se li mirailha. 

En disent : — « Sira, es ben marcat 
Lou cachet dau certificat !...,.» 

Cent fes li lou poutounegeroun. 

130. E, de tant de plours l’arrouseroun 
Que lou prince, trop atendrit, 
Remetet lou tout dins l’estuit, 

E dounet à lur coumplasença 
Cent marcas de recounouissença. 
135. Pioi li diguet : — « Mous bons amis, 
Vese que riscan trop aicis, 

Intren toumà dedins la sala, 

Entre que la troupa brutala 
Aurà proun susat à moun arc, 

140. Me lou pourtarés à Pescart; 

Mais qu’adounc las portas se barroun, 
E que nostras femnas s’embarroun, 
Car, pecaire ! se sourtissien, 

Soui segu que s’esfraiarien. » 

145» Lous dous pastres oubeïgueroun ; 
Sous esclops à la man, intreroun ; 

E lou rei s’arrestet esprès, 

Per veni quauque tems après. 

Dins lou tems qu’aco se passava, 
150, Lou fier Eurimaca luchava 
Per bandà Parc en questioun. 

Lou caufava, lou champioun, 

Afin que se ramouliguessa ; 

Mais, malgré touta soun adressa, 

155. Aviè bèu virà, revirà, 

Tantos lachà, tantos tirà, 

Faguet veire, lou manja-piota, 

Que noun era qu’una pagnota ; 

E, de coulera enfurenat 1 , 

160. Renegava couma un damnat. 


1 Devenu furieux. (F.) 

— « Ce qu’aicis, s'ou dis, me rebuta, 
Es pas lou pris que l’on disputa, 
Manca pas de femnas alhurs, 

Tout n’en trova jusqu’ as talhurs ; 
165. N’es pas, mardi, que la vergougna 
De fa veire que nostra pougna 
Pot pas faire, en se disloucant, 

Ce qu’Ulissa a fach en siblant ; 

E de passà, de raça en raça, 

170. Per de gros porcs à la tirassa 1 ». 

Mais la banda se counsoulet, 
Lorsqu’ Antinoüs li diguet : 

— « M’estoune pas, nobla canalha. 
Se ioi fasen pas res que valha, 

175. Car es la festa de Febus, 

E lous travals soun defenduts, 

N’ aven qu’à nous remettre à taula, 
Vous proumete, sus ma paraula, 
Couma s’ou teniàs dins la man, 

180. Que brilharés milhou deman. » 

Sus aquel avis s’atauleroun ; 
Tournà las maissas varalheroun ; 
Mais, gara la fin dau repàs. 

Ulissa tira tout escàs 


1 A la charrue. (F.) 

185. La corda de l’arc, e sans pena 
A la bona osca vous la mena. 

Mestre Antinoüs s’alufet 
E fierament l’apoustroufet ! 

— « Au ! diga, s’ou dis, misérable, 
190. Saique vos faire l’agreable 
E gagnà lou pris as despens 
De tout aquestas bravas gents ? 
Countenta-te de la fricassa 
E veni reprene ta plaça, 

195. Pioi que lou daufin, per bountat, 

Vôu que manges à soun coustat. 
Crei-me, laissa aquela besougna.... 
Mais regardàs âquel ivrougna ! 

L’on a bèu li dire « Esta siau », 

200. Vôu pas demourà de repau. 

Se me leve, michanta testa. 

Te vene jougà de toun resta. » 

Entre qu’Antinoüs calet, 

Penelopa lou relevet : 

205 . — « Fau, s’ou dis, estre ben bijàrrou. 

Per s’oufensà qu’un viel coucàrrou 
Q.ue moun fil a près dins la cour 
Ensache aquel arc à soun tour ! 


> S’irrita. (F.) 

Qu’avès pôu ? que Ton l’espousessa, 
210. En tout cas que rëussiguessa, 

E que, dins nostre liech rouial, 
Meteguessen aquel rival? 

Oh ! digàs-me, quinta aparença 
Que devengan sa recoumpensa ! . . . . » 
215. — « Mardi, respond Eurimacus, 

Aco counsola pas degus ; 

Car nostra ounta es eternela, 

D’abor qu’à mountat la ficela. 

Se dirà pertout qu’un vielhard, 

220. Un pesoulhous, plen de magagna, 

Un beca-figa, un pelucard, 

Aurà fach bourcà la coumpagna. 
Cresès-ti que siè gracious 
D’antau passà per. de fouirous ? 

225. E, pioi, quinta espeça de gloutra 
Li revendrà de sa vitouera ?....» 

— « E vautres, la reina li dis, 
D’ounte ven que ses tant ardits ? 

Car anfin m’avès trop lassada, 

230. Per dissimulà ma pensada ; 

Jusqu’ara vous ai trop soustats *. 
Escoutàs-me dounc, esfrountats. 


1 Trop soufferts. (F.) 

Aquel vielhet es de noublessa, 

E pot prétendre à ma tendressa ; 

255. Noun es ni bau, ni fanfaroun. 

Caqueta couma un Ciceroun. 
leu n’ahisse pas sa mineta ; 

D’alhurs, en toucant la ligneta, 

Sus lou champ l’a facha venl, 

240. E se lou ciel lou vôu benl, 

S’à la bona osca l’a menada, 

Vous déclaré que m’a gagnada. 

«Vautres, s’avès un pau d’ounou, 
Descampàs, e laissàs-me-lou. » 

2 45 - La reina, sus aco, se vira, 

E sans pus parlà se retira. 

Telemaca dis à soun tour, 

Qja’era tout puissant dins sa cour, 

E per counsequent fort lou mestre 
2 S°- De faire métré l’aubalestre 
Entre las mans que li plairiè, 

Car tala era sa fantasiè. 

Tout de suita ourdouna à sous pastres, 
Que fagueroun pas lous piniastres, 

2 55 • De l’anà rendre sans façoun 
Au venerable poulissoun. 

Dins lou tems que li lou pourtavoun, 
Lous pretendents lous arrestavoun. 


10 

E, toutes ensemble mesclats ! , 

260. Cridavoun : — « L’aurà l’aurà pas., 

L’aurà pas,... l’aurà.... fau que l’age. 
Ou vous n’en coupan lou visage....» 

A la fin finala l’aget, 

E finament lou maneget, 

265. Couma un abille vieulounaire. 

Quand, per moustrà soun saupre-faire, 
Avans de rasclà soun vieuloun, 

Met las cordas à l’unissoun. 

Après aquel pichot préludé, 

270. Qjaoueque l’arc seguesse ben rude, 
Nostre rouial caramentran 
Lou bandet d’un virà de man 
(Amai nera pas la man drecha!) 
L’afusta, n’en tira una flécha, 

275. N’en tira dos, n’en tira très, 

E se fatiguet pas de res. 

— « Eh be, diguet à Telemaca, 

Vesès be, mounsegnur d'Itaca, 

Que n’avès pas, per caritat, 

280. Aid reçauput un crebat. 

Lous qu’enrajoun de moun adressa 
M’an pas fach gaire poulitessa. 


* Mêlés. (F.) 

Un jour s'en poudrien repenti ; 

Mais lous eau laissà diverti ; 

285. Car es juste qu’après la pansa, 
Couina se dis, venga la dansa. » 
Ulissa dounc, d’un er rouial, 
Dounet lou funeste signal ; 

Las femnas eroun enfermadas, 

290. Toutas las portas ben clavadas ; 
Telemaca qu’era pas sot, 

S’era prouvesit d’un bilhot 
E grume java de coulera 
Darriès l’esquina de soun pera. 

295. Aqui, couma un brave souldat, 
N’atendiè pas que lou coumbat. 
Lous princes entremens pintavoun, 
E de pus res no un s’oucupavoun. 


FIN DU VINGT-ET-UNIÈME LIVRE. 




ODYSSÉE D’HOMÈRE 

En vers burlesques patois. 

us ^ ntre P^ e qu’Artaban, 

Ulissa, Paubalestre en man, 

ŸafëS S’era quilhat davans la porta ; 
jk * E, dins lou fioc que lou transporta : 
5. ® ‘ — « Vejan, s’ou dis, se sen adrechs. 

E s’emb aiço Ton tira drech. 

Apoulloun, vous demande en graça 
De me fa faire bona cassa ! » 

Antinoüs, couma beviè, 

10. Seguet afustat lou premiè ; 

En siblant la flécha cruela 
Li traverset la gargamela. 

Toumbet per coustat couma un sot 
E mouriguet sans dire mot. 

1 5 Cepandant touta l’assemblada 
Se sentiguet estoumacada; 

Mais segueroun be pus mouquets, 
Quand, per prene de pistoulets, 
Sabres, fusil e baiouneta, 

20. N’en trouveroun la plaça neta. 
Coumtavoun que lou galavard 
Era istat tuât per asard ; 

Cepandant voulien, per maliça, 

Se jità toutes sus Ulissa. 

25. L’assemblada en cors preniè van ; 
Mais el li diguet : — « Anen plan, 
Canalha, ai la pougna prou forta 
Per vous tene lion de la porta. 

M’avès près per un poulissoun, 

30. E counfesse qu'aviàs resoun ; 

Mais m’avès fach d’autras en juras 
Que per un marit soun trop duras. » 
Eurimaca lou counouguet, 

E d’un er countrit, li diguet : 

3 5 . — « Es vrai, prince, l’on ou counfessa, 
Car n’aven fach de touta espeça 

En cresent que vendriàs pas pus ; 

Mais lou couqul d’Antinoüs, 

Qu’avès tuât dins la drilhança, 

40. Menava soûl touta la dansa; 
Demandàs-li se Ton mentis. 

Vole mouri, se s’en dédis. 

Vouliè massacrà Telemaca, 

E fourçà la reina d’Itaca. 

45. Ara es mort ; eh be Requiem 

Per ma fouè, se lou planissen : 

Avès fach un tret de justiça ; 

Mais nautres, mounsegnur Ulissa, 

Oh! parbieu, nous eau perdounà; 

50. Boutàs laissàs-nous enanà ; 

Vous n’auren de recounouissença 
E per ce qu’es de la despensa 
Qu’aven facha dins vostre oustau, 
N’avès qu’à dire quand vous eau ; 

5 J. Se li a pas qu’aco que vous trouble, 
Sen prestes à pagà lou double 
Tout lou vin qu’aici l’on beviè. 
Metès-lou set sôus lou pichè; 
Quatorze lou pan de saucissa : 

60. Vesès be, generous Ulissa, 

Que l’on se mes à la resoun. » 

Lou rei li respond : — « Poulissoun, 

La despensa de ma cousina 
Se pagarà sus vostra esquina ; 

65. Aparàs-vous, s’avès lou biai, 

Si noun, ieu demande pas mai, 

E vous desquilharai sans pena, 

Couma de lapins de garena. » 
Eurimaca intret en furou, 

70. De veire que, per la douçou, 

Emb el li aviè pas res à faire. 

— « Coussi, s’ou dis, aquel roudaire 
Creiriè de nous espaurugà ? 

Venès, anen l’amalugà ; 

7 5 . Aven nostres coutels de cassa ; 

E couma ! mancarian d'audaça ! 

Sen fossa contre un orne soûl, 

E n’i n bailaren soun sadoul. « 
L’espasa à la man s’avansava ; 

80. Mais lou rei, que lou remarcava, 1 
En li disent : — « Ounte vas, bau ? » 
Lou fai sautà couma un lebraut. 

Lou talos trantalha, se vira, 

Fai la cabriola, s’estira, 

85.. E tout mourissent, aquel miôu 
Regasset d’iols que fasien pôu. 

De firalou lou paure Amfinome, 
Que dins lou founs era un bon orne. 

Courrissiè couma una perdris, 

90. Per veire de gagnà païs, 

• Entremens que l’arc se mountava ; 
Mais Telemaca l’espiava, 

E bravament, sans dire mot, 

Lou couet d’un cop de bilhot, 

95. Ensenguet pioi sa jarratiera, 

Per anà vite à la palieira, 

Querre las armas que li aviè. 

Soun pera, entremens se teniè 
Sus la porta ounte l’esperava, 

100. E, Dieu sap couma travalhava l 
Lous galants eroun desquilhats 
Couma se lous aviè dalhats, 

E, quand las fléchas li manqueroun, 
Las autras armas arriveroun. 

105. Mais l’enfama Melanteus 
Infourmet tout bas Agelus 
Ounte se teniè la cachota. 

Plusiurs de la banda pagnota 
Se li acousseroun au grand trot. 

1 10. Ulissa, alarmate capot, 

Cridet à soun fil : — « Testa seca ! 
Nous vai faire prene à la leca. 

Que noun barraves l’arsenal ? 

Per ara sen ben à chival. » 

1 1 5 . — « Boutis, la porta es ben clavada. 

Dis lou prince, e per sa lengada, 
Eumea embe Filetius 
An estacat Melanteus. » 

Tout se passava dins la sala 
120. D’una maniera fort brutala. 

Ulissa, en trin coumâ un perdut, 
Chaca cop tuava un goulut ; 

Mais eroun tant, lous misérables. 

Que fasien d’esforts esfrouiables ; 

125. Sans Pallàs que se n’en melet, 

Aurien réussit dins soun fet. 

— « Ai ! mardi, ses aqui, Deessa, 

Dis Ulissa, bon aiço pressa; 

Coumençave de couardà ; 

130. Mais, se me voulès ajudà, 

Dins miecha oura acaban lou resta 
Das ennemis qu’aven en testa. » 
Agelus, que, couma un butor, 

Preniè Minerva per Mentor, 

135. Li dis : — «Fasès una enjustiça. 

Se vous declaràs per Ulissa : 
Gardàs-vous ben d’aco d’aqui. ... 
D'abor vesès que lou couqui, 

En nous cercant antau disputa, 

14^. Entrena soun fil dins sa chuta. 

Vous atabé vous esquinan, 

Se vous levàs pas de davans ; 

Faren be pire, à cops de bilha, 

Toumbaren sus vostra familha » 

14S. Agelus antau parlet net 
E viret Pallàs d’un souflet. 

Ela, que contra soun usage, 
Sentiguet coire soun visage : 

— « Oh ! certa, li fai, vilaniè, 

150. Fau que t’aprengue toun mestiè, 

E vautres regardàs-me faire, 

Autant lou fil couma lou paire, 
Veirés coussi venja Pallàs 
Un souflet pausat sus soun nas. » 

155. Creiriàs be que de la victouera 
Anavoun avedre la glouera ? 

Crac !..., la Deesa se viret, 

E finament s’avaliguet. 

— « Au diable ! li cridet Ulissa, 
160. Vous noun avès que de maliça; 

Lou bèu secous que nous douâàs ! » 
Lous princes, d’abor estounats, 
En vesent que s’era avalida, 

Lieroun tournà la partida, 

165. E sus lou rei, qu’era surprés, 
Toumberoun toutes à la fes. 

N’importa, nostre persounage 
Perdet pourtant pas lou courage. 

— « Coussi, diguet tout en furou, 

170. Minerva emporta un moustachou, 
Q.u’a recassat à ma presença, 

E ieu n’en prendriei pas vengença!... 
Gara.... que n en larde un parel !... » 
Lou qu’era lou pus proche d’el 
175. Aget la bedena estripada ; 

Soun fil crebet la d’Euriada ; 

Lou matouès de Filet i us. 

Trauquet aquela d’Elatus, 

E mestre Eumea, emb una lança, 

180. De Pisandra enlastet la pansa. 

Lou batalhoun, espouventat, 

Se retranchet, per suretat, 

Jout las cadieiras e las taulas. 

Aqui, couma de cagaraulas, 

185. Lous entendien be grumejà 1 ; 

Mais n’ausavoun pas banejà *. 

Cepandant tournà s’escauferoun 
E, sans quità l’endrech ounte eroun, 
Un d’eles d’un croustet de pan, 

190. Blasset Telemaca à la man. 


4 Écumer. (F.) — 2 Montrer les cornes. (F.) 

Un autre d’un grand cop de pipa 
(Seguet lou barbara Ctesipa 
Que faguet aquel cop de fol). 
Prend Eumea au coustat de l’iol, 
195. E lou Judàs li lou crebava, 

Se, per malhur, el se virava. 

Ulissa dounc metet à bas. 

Tout badinant, Euridamàs ; 

Soun fil tuet d’un cop de peira 
200. Amfidoun jout una cadieira ; 
Polima mouriguet camus 
De la man de Filetius, 

E lou brave Eumea à Ctesipa 
Paguet lou mountant de sa pipa : 
205. — « Te, s’ou dis, raça de Caïn, 

Vai faire à l’enfer lou rabin ! » 
Ulissa, que tou jour picava, 

Tant n’en vesiè, tant n’ensucava, 
Alounguet lou fier Agelàs 
210. D’un grand cop de ped sus lou nas. 
E Telemaca, un ipoucrita 
Qpe s’apelava Liocrita. 

Minerva moustret son boucliè, 
Adounc, per lou grand escaliè ; 

215. Tout cerquet de gagnà gagneira; 
Courrigueroun vers la palieira, 

Per las cambras, per lous salouns, 

E jangoulavoun, lous poultrouns, 

Couma de chis, quand, à sa quoueta, 

2ao. Li an estacat una bagueta 
Que li pica sus lous jarrets. 

Pertout avien pôu d’estre près ; 

E, per counservà sa vidassa. 

Sans cessa chanjavoun de plaça ; 

225. Mais Ulissa e moussu soun fil, 

Armats chacun d’un bon fusil, 

Lous garigueroun de la febre 
Couma l’on garis una lebre. 

As peds d’Ulissa, cepandant, 

230. Liôdes toumbet en plourant. 

— « Grand mounarca, s’ou dis, pecaire ! 
Ajàs pietat d’un devignaire, 

Qu’amai sieja dins vostre oustau, 

Noun vous a fach ni ben ni mau. 

235. Disiei, per gagnà ma videta, 

Quauqua pichota messourgueta : 

Fau be vieure de soun mestiè ; 

Mais vous jure, fouè de sourciè. 

Que n’ai pas fach gis de daumage. 

240. Se vouliàs d’aqueste carnage, 

M'esemtà caritablament, 

M’oublijariàs sensiblament. » 

Lou rei li respond : — « Misérable, 
Mentissès, aqui, couma un diable. 

245. Es tus, truchamant dau demoun. 
Qu’as causât tout lou carilhoun ; 

Ma femna, que vouliès seduire. 

De ta mort crebarà dau rire. » 

Aqui dessus lou fendeguet, 

250. De tant ben que l’endevenguet. 
Femius, paure vieulounaire, 

Qu’a la cour noun pareissiè gaire 
Que per jougà dè menuets, 

E fa dansà lous galinets, 

25 s. Crenissiè, per pris de sa arpa. 

De faire lou saut de l’escarpa, 
Espinchava de tout coustat ; 

Mais era ben embarrassât ; 

Car, de quinte que se viressa, 

260. Noun vesiè ren que l’amusessa. 

Li aviè ben, dins un recantou. 

Un gros Jupiter de loutou, 

Qu’à sa plaça quauqu’imbecile 
Auriè belèu près per asi!e ; 

265. Mais el se li fisava pas. 

S’avanse: dounc, au pichot pas. 

Vers Ulissa d’un er moudeste : 

La pôu lou rendiè tant ouneste, 


il 

Tant'umble, tant estoumacat, 

270. Que lou rei n en seguet toucat ! 
Lachet, per aqui quauqua craca, 

E, proutejat de Telemaca, 

Lou paure diable n’escapet. 

Lou jouine prince li diguet : 

273. — « Anas, moun pera vous perdouna, 
Nous jougarés la farandouna. 

Ou quicon mai, dins lou besoun. 

Fau pas tuà noun plus Medoun.... » 
Medoun que, pendent la dérouta, 
280. S’era ficat dins una bouta, 

Cridet, avans d’estre sourtit : 

— « Gramecis, e Dieu sié bénit. 

Ah! mestre, quinta estiblassada 
Avès bailat à l’assemblada ! » 

285. Lou valhant Ulissa riguet 
De ce que Medoun li diguet ; 

Mais, lou cor plen de soun injura, 
Nistejava couma una fura, 

Per veire se quauque goulut 
290. Entacon erâ rescoundut; 

N’en trouvet pas un soûl en vida, 

E l’ama touta rejouïda, 

Trioumfet couma un bracouniè, 
Quand a tuât fossa gibiè. 

295. Adounc diguet au viel Eumea : 

— « Fasès-me descendre Euriclea, 
Vole entendre ce que dirà 
De la defeta que veirà » . 

La vielha seguet esfraiada, 

300. Quand veget aquela bugada. 

Soun redoutable nourrissoun, 
Enfurenat couma un lioun, 

L’iol indinnat couma una anchoia, 
Roudava à l’entour de sa proia ; 

305. Soun visage era tout soulhat. 

Tout soun cors era barboulhat 
De sang, de gruma e de poussieira. 
— « Eh be, li dis, manifassieira, 

Regarda se lous ai mancats 

310. Avansa-te, mais rigues pas; 

Quand un couqui pot pas pus nuire, 
Fau pas plourà, mais fau pas rire, 
Quouequ’à tout ben counsiderà, 
Vaudriè mai rire que plourà .» 

315. — « Aça, diguet à sa nourriça, 

Per acabà de fa justiça, 

Vai-me querre las vilaniès 
Qu’aima voun aquestes ouvriès. » 
Las garçounieiras davaleroun. 

320. Ulissa, entre que s’aproucheroun : 

— « Chastas Ananas, li dis, 

Vejaqul vos très Amadis ; 

Pioi que lous aimàs tant, couquinas, 
Cargàs-lous sus vostras esquinas, 
325. E, sans fougni, pourtis-me-lous, 
Ailaval proche dau grand pous. » 
Aquelas putas ou fagueroun, 
Amai, per moia, se ploureroun ; 
Auriàs dich, à soun er seren, 

330. Qu’eroun de persounas de ben, 

Li a pas res qu’age tant de rusa, 

Ni que siè pus dur qu'una gusa; 
Fan ce que voloun de soun cors. 
Quand ageroun levât lous morts, 
335. E que la sala, netejada, 

Seguet proprament ensengada, 
Ulissa se debarboulhet, 

S’espousset, e se miralhet. 

Cepandant nostras garçounîeiras 
340. Esperavoun las estrivieiras ; 

El las vouliè fa fustijà, 

Mais soun fil las faguet penjà. 

Aget resoun : puta penjada 
Es per pus loung tems courrijada; 
345. E la jinjola es un abus. 

Lou traite de Melanteus 

Seguet pendut de couteria, 

E finiguet la tragedia. 

Era estacat dins un graniè. 

350. Eumea emb un rasouer qu’aviè 
Li toundet la barba, las selhas, 

Lou nas amai las dos aurelhas : 

, f 

E Meîantea, antau rasat, 

Mouriguet ben adounisat. 


FIN DU VINGT-DEUXIÈME LIVRE. 

En vers burlesques patois. 

SOMMAIRE DU VINGT-TROISIEME LIVRE. 

Euriclée apprend à Pénélope le retour et la victoire d’Ulysse. 
— Doutes de la reine. — Elle descend. — Abord, ma- 
nières fines de Pénélope et du monarque. — Celui-ci 
prédit sa mort. — Sa femme s’en console par une raison 
fort simple. — Ulysse va trouver Laërte et traverse la 
ville sans être aperçu. 

IO. 


uriclea au liech de madama, 

I 

Escala e crida : — « Ma chera ama, 
Levàs-vous, qu’Ulissa es aicis ; . 
Amai ben galhard, Dieu mercis ! 
Car a mes en capiloutada 
Das princes la troupa afamada. » 

La reina, que n'ou cresiè pas, 

Li diguet : — « Saique repapiàs 
Ou, per una femna dins Y âge, 

Entendès mau lou badinage : 

Per graça, tiràs vous en lai ; 

Couma belèu m’endourmirai. » 

— « Coussi ! repliquet la nourriça. 
Vous jure qu’es fort ben Ulissa. 

1 5 . Lou paure que vous parlet ier . 

Ou deviàs be veire à soun er. » 

La reina, au serment de la fada 
Li diguet, emb una brassada : 

— « Vous estrangle se me troumpàs; 

20. Au noum dau ciel, mentigués pas ! 

Quand creiriei lou retour d’Ulissa, 
Seriè-ti poussible, nourriça, 

Que tout soûl agesse ensucat 
D'enemis un diable cargat ?» 

25. — « Madama, respoundet la vielha, 

leu l’ai vista aquela mervelha : 

N’ai trouvât alin per lou sôu, 

De gros moulous que fasien pou. 

. La bassa-cour n’es touta plena » 

30. Incredulla, amai de la mena, 

Penelopa doutava un pau 
Qu’aco seguessa anat antau. 

— « Un Dieu, s’ou dis, m’a fach justiça ; 
Vous ses troumpada, es pas Ulissa, 

Car soui segura qu’es crebat, 

3 5 . Dins quauque païs escartat. » 

— « De que diantre disès, piniastra ? 
Pardi ! ses ben acariastra ! 

Ajustet la vielha sans dent, 

Es ailaval que vous atend ; 

40. E, s’anfin me"voulès pas creire, 

Vous coustarà pas mai d’ou veire ; 

Savès be la marca qu’aviè 
Aquel cher orne à son tessiè ? 

Eh be, l'a se soui messourgueira, 

45. Me poudès métré à la carrieira. » 

— «Lous secrets dau ciel, moun enfant, 
Disiè la reiaa en se couifant, 

Soun presque toutes d’una mena, 

Que se devignoun pas sans pena ; 

50. Cepandant ieu davalarai, 

E tout ara esaminarai 

S’aquel qu'a tant ben fach pouliça, 

Couma dises, es moun Ulissa.» 

Quand seguet presta davalet, 

5 5 . Lou counouget e recueulet. 

Lou rei, qu’atendiè qu’avansessa. 

Fort estounat que recueulessa, 

S’imaginet de la sounà. 

La reina, per Tesaminà, 

60. Encara mai se recueulava : 

Lou mounarca se desoulava ; 

Talament qu’anfin toutes dous 
S’en aneroun de recueulous. 

— «Veja lous souverens d’Itaca, 

65. Diguet, en risent, Telemaca, 

Couma entre marit e mouliè 
Se fan tendrament amitié ! 

E coussi ! vous, que ses ma niera, 
Counouissès pas qu'aco’s moun pera ? 
70. leu, qu'à pena soui soun enfant, 

L’ai recounougut sus lou champ... 
Mardi, fagàs pas tant la fina ; 

L’on vei trop ben à vostra mina. 

Que ses lassa de recueulà. 

75. Anen venés vous acoulà .» 

Ni per aquela, la coumaire 
N’en saviè trop per acô faire ; 

E soun orne, qu’era un futat, 

Trouvet soun refus délicat. 

80. Entremens fagueroun tapage, 

Per teni secret lou carnage ; 

E Telemaca, un pau counfus, 

Diguet à l'aubois Femius : 

— « Anen, dona-nous la chamada 
85. Pus rede qu’à l'acoustumada, 

E pioi que moun pera es vengut, 
Bufa-me aqui couma un perdut.» 

Lous illotas que Pausigueroun, 

Couma eles se divertigueroun, 

90. En disent ; — « Bon, nTa prou d’ausit ; 
A la fin la reina a causit.» 

Minerva adounc levet la crassa 
Qu’era apegada sus la faça 
De l'emperur Itacien 
95. E li rendet soun er ancien. 

Li faguet chanjà de culota, 

De camisa, de reguingota. 

De debasses e de souliès, 

Jout la rampa das escaliès. 

100. Aviè la mina tant rouiala 

Que, quand revenguet dins la sala, 

La reina recueulet pas pus : 

((Oh !. ... per ara, ou vese, sies tus....» 
Tout disent ac6, la princessa 
105. Li temouegnet tant de tendressa, 
L’embrasset emb tant de furou, 

Lou sarret embe tant d’ardou, 

Que Passistança s’estounava 
De 1 er afamat que li anava. 

110. — (( Perdouna-me, sou li disiè, 

Moun ome !.... e~quau te counouissiè ? 
Quau cresiè mema que venguesses? 
Aviei pou que noun marrapesses. 

» Ah ! s'Elena era estada antau, 

1 1 5 . Auriès pas quitat toun oustau ; 

N'aurian pas soufrit tant de perlas, 
De laguis, d afrounts e d’alertas. 
Aid, couma de benurous, 

Aurian fadcjat toutes dous, 

1 20. Noun pas que s’es touta estrassada, 
La jouinessa qu’aven passada! » 
Tout li tenent aquel discours, 
Pamens lou sarrava tou jour ; 

Antau las gents quand fan naufrage, 
125. Qua îd lous tiroun sus lou rivage, 
Restoun à la corda arrapats, 

Amai se vejoun escapats. 

Pallàs s’en anet sus la bruna 
Pregà sa parenta la luna 
130. De menà douçament soun char, 

Per que se levessoun pus tard, 

E qu’après una longa absença 
Faguessoun tournà counouissença. 
Qu’era bona aquela Pallàs ! 

135. De que te fan eles au jas ? 

La femna enfila sas énjuras, 

E lou marit sas avanturas. 

Ornera tournà las redis ; 

Mais quand l’on sap de que s’agis. 

140. Ë qu’una sourneta es countada, 
Qu’es besoun que siè repetada ? 

Per ieu, lou vau laissà barjà, 

Prene la courcha, e me pausà 
Jusca qu’aquel divin Oumera 
145. Entemena una autra matiera..... 
Ulissa diguet à la fin, 

Que Tiresiàs lou devin, 

Li aviè dich qu’après soun vouiage 
Vieuriè, juscas emb un grand âge, 
150. Tranquillament dins soun oustau ; 
Mais qu anfin, en fasent lou bau. 

Un jour, per un tret de jouinessa, 

Se negariè dins sa vielhessa. 

La bona reina de l ausi 
155. Prenguet talament de plesl 
Que déjà lou som l’arrapava : 

Fort tendrament s’estiralhava, 

En disent : — « Benigan lou ciel 
De ce qu’au mens devendrés viel. 
160. Pioi, li aurà pas un grand daumage,! 
Amai vous negués d’aquel âge.» 
Aqui dessus lou jour venguet, 

E lou mounarca se levet. 

— « Aça, s’ou dis, moun amigueta, 
165. Tenès-vous aqui ben caudeta, 

Dins lou tems que m’en anarai 
Esamina couma tout vai. 

Fau be garanti ma carcassa 
Das furous de la poupulaça ; 

170. E, se ven à se revoultà, 

De força ou de grat, larrestà. 

Me vau rendre aco de Laerta : 

S’aqui nous dounoun quauqu’alerta, 
Per la douçou l’apaisaren, 

175. Ou tournà nous penchinaren. 

Me farai pagà la despensa 
Que m’an fach pendent moun absença ; 
E pioi couma viels amourous, 
Fringaren aie! toutes dous.» 

180. Sas gents adounc se revelheroun, 

E dins sa cambra se renderoun 
Armats couma de miquelets. 

Afin que risquessoun pas res, 

Pallàs lous sallet 1 d'un nuage, 

185. E, dejout aquel acatage 3 , 

Toutes quatre paSseroun lis 
Au mitan de sous ennemis. 


1 Les investit (F.). — 2 Couverture (F.). 


FIN DU VINGT-TROISIÈME LIVRE. 

En vers burlesques patois. 


— - — — 

SOMMAIRE DU VINGT-QUATRIÈME ET DERNIER LIVRE. 

Digression sur Homère. — Les ombres des prétendants s’en 
vont au diable. — Entretien d’Achille et d’Agamemnon. 

— Épisode sur la mort d’Achille. — Ulysse trouve son 
père. — Leur entretien. — Mensonges d’Ulysse. — Discours 
de Laërte. — Nouveaux mensonges de son fils. — Dou- 
leur, joie, courage et bravades de Laërte. — Il parle 
français et fait assaut contre un dindon. — Troubles à 
l'occasion des prétendants. — Descente de la police sur 
les lieux. — Verbal, ligues, complots, émeutes, séditions. 

— Avis sages et inutiles. — Jupiter lorgne l’île d’Ithaque. 
Minerve le prend au menton et l’interroge sur les 

affaires de ce pays-là. — Jupiter la rassure. — Elle descend 
en Ithaque. — Intrépidité d’Ulysse, de Laërte et de Télé- 
maque. — Laërte engage une affaire — Les exploits. — 
Ceux du fils et du petit-fils. — Minerve parle. — Les 
ennemis fuient. — Les vainqueurs les poursuivent. — 
Pallas les apaise et rétablit une paix durable. 

ici, Messius, lou grand Oumera, 
Ma fouè, saviè pas pus ounte era, 
Car per dire quicpn de nôu, 

Bat la campagna tant que vôu. 
Que faire? Lou eau laissi dire, 

E, quand sérié pas que per rire, 

Pioi que Paven seguit per tout, 
L’acoumpagnaren jusqu’au bout. 

S’agis dounc qu'emb una bagueta • 
io. Que li servissiè d espousseta, 

Mercura, au caml de l’enfer, 

Menava aco de Lucifer 
Las amas qu’au palai d’Ulissa 
Eroun passadas per pouliça. 

15. Davans el, dins l’ouscuritat, 

En marchant, fasien lou sabat. 

A bel ime tant voultigeroun. 

Que sus lou souer, s'agandtgueroun 
Dins un pous, qu’es counougut 
20. Couma l’ilia de Lilliput. 

Lous sounges e la metafora 
Disoun que U fan sa demora, 

E que lou sourel déroutât, 

Se vira dun autre coustat. 

25. D’aqui las amas davaleroun 
Dins un armis ounte trouveroun 
Achila, Ajax, Agamemnoun, 
Aloungats darriès un bouissoun. 

Agamemnoun, la mina trista, 

30. Disiè cent soutisas d’Egista; 

Mais Achila, que n’en risiè : 

— « N’es pas vostra mort, li disiè, 
Noun, n’es pas ela que m’estouna, 
Car l’on sap que li a pas persouna 
3 5 . Que noun li passe, tôt ou tard ; 
Mais, qu’un rei, qu’era gras à lard, 

Que se regalava à cor joia, 

Dins lou tems que nautres à Troia 
Nous batian à chaca moument, 

40. Aja périt tant paurament, 

Aco me boulega la bila.» 

— « Ah ! grand e generous Achila, 

Avès, per ma fouè, ben resoun. 

Li respoundet Agamemnoun. 

45. Per lou pus grand rei de la Greça, 

Soui mort couina un rede Jan Fessa ; 
Plet-à-Dieu seguesse crebat, 

Couma vous dins quauque coumbat! 

Auriei partajat vostra glouera, 

50. E brilhat un pau dins l’istouera. 

» Grands dieus ! que de cops se dounet. 
Quand Paris vous destalounet, 

Sans una diantra de poussieira, 

Que nous oufusquet la visieira, 

55. Lous Trouiens eroun engrunats; 

Mais, quand las gents soun embourgnats, 
Digas-me de que podoun faire? 

Lou pus court es de s’anà jaire, 

E de regagnà soun oustau, 

60. Amai certa encara grand gau ; 

Lou mau d’iols es un mau terrible, 

E li a pas res de pus sensible. 

» Cepandant nous ajudetfort 
Per milhou plourà vostra mort. 

65 . Faliè veire la plouradissa ! 

Li a pas en Greça una teulissa 1 
Que raje pus rede quand plôu. 
L’armada pourtava lou dôu ; 

E toutes Ton se desoulava : 

70. La mar ela mema bramava. 

Las balenas se planissien ! 

Quau sap, élis ! ce que disien ! 

Mais una voués pus forta encara 
Aumentet tant lou tintamara 
75. Que toutes la pôu nous prenguet, 

E vite Y on s’enfugiguet. 

» Nestor, savant couma un ouracle, 
Nous cridava: — «Aiço's un miracle, 
Venès, es madama Tctis; 

80. La counouissès pas à sous cris ? 

Ven aici plourà couma nautres; 
Pagnotas, ben d’ounour per vautres.» 

» De fet, la Deessa avanset, 

E la musica coumencct, 

85. Las Nereïdas entouneroun, 

Las nôu Musas psalmoudieroun, 


Couvert en tuiles (F.). 

E, fort tendrament, Apoulloun 
Gratet un er sus soun vieuloun. 

Enfin li aget pas dieu ni diable, 

90. Qu’emb aquel councert pitouiable, 
Noun venguesse prene sa part, 

Ou per un tiers ou per un quart, 

Tant au ciel, couma sus la terra, 

Se fai cas d’un ome de guerra ! 

95. » A la fin vostre enterrament 

Se faguet magnificament; 

Vers la plaja, au bout d’una aléa, 
Vous dresseren un mosolea. 

Que tout ome que lou veirà 
100. Savès pas de que n’en dirà. 

» Tetis, per prouvà sa tristessa, 

Li faguet dansà la jouinessa 
E regalet dun bel mou tou 
Lous qu’ou fagueroun lou milhou. 

105. » Antau ses partit de la terra 

Embe lous ounous de la guerra; 

Mais ieu çai soui, couma un cougucu, 
Vengut embe la palha au cueu.o 
Dau tems qu’Agamemnoun parlava, 
1 10. La troupa galavarda intrava, 

E, sus lou champ, Agamemnoun 
Rccounouguet Amfimcdoun. 

— »Oh ! oh ! s’ou dis, quinte naufrage 
Vous counduis aicl d’aquel âge ? 
il 5. Noun ses, mardina, que d’enfants, 

E lou pus viel n'a pas trente ans ! 
Countàs-nous, per quinte avantura, 

Çai ses venguts embe Mercura» ? 
Amfimedoun li respoundet : 

120. — «Dounàs-me lou tems, si vous plet. 
Tout escàs davalan d’Itaca 
D’ounte Ulissa, embe Telemaca, 

En posta nous an fach parti; 

Amai, vesès, per pas menti, 

125. Nous an pas fach una enjustiça; 

Car, pendent l’absença d’Ulissa, 

Li metian tout soun ben davans, 

Li voulian tuà soun enfant, 

E cajoulaven Penelopa 
130. Sans façoun, couma una salopa ; 

Vesès be qu’avian tout lou tort. 

» Ulissa, que I on cresiè mort, 
Venguetun jour fach couma un diable; 
Lou prenguèn per un misérable, 

135. D’aco que nai per lous camis, 

Que lous arpanta e li mouris, 

Sans que degus li prengue garda. 

» Mais nous surprend, e nous enlarda 

Tant lestament que sen venguts 
140. Sans nous n’estre recounouguts. 

Auriàs dich, ma fouè, que dalhava. 

De la façoun que s’ennnchava. 

Nostres cadavres amoundaut 
Rebaloun dedins soun oustau ; 

145. E degus noun sap Tavantura 
Per li dounà la sepultura. » 

— « Qu’Ulissa es urous, cap de noun ! 
Diguet lou grand Agamemnoun, 

D’avedre una femna fidela. 

150. Sa glouera vai estre immourtela; 

Tant qu ailamount se mentirà, 

Touta femna se vantarà 
De semblà mas de Penelopa. 

Mais li aurà pas una salopa, 

155. Per tant descridada que siè. 

Quand justament la traita auriè 
Voulat cent fes per la fenestra, 

Que diga sembla Clitemnestra. 

N’aurien fach cincanta fes mai 
160. Que diran toujour : N’es pas vrai. » 

Au founs de sas cavernas soumbras, 
Antau caquetavoun las oumbras; 

Mais la broda las sesiguet, 

E chacuna s’endourmiguet. 

165. Lourei d’Itaca pus alerta 
S’en anet aco de Laerta, 

Que l’absença de soun cher fil 
Rounjava couma lou rouvil 4 . 

Dins la tristessa, lou paure ome 
170. Era vengut tant économe 

Que manjava aqui tout soulet; 
N’aviè pas gardat qu’un varlet, 

Per li counduire sous afaires, 

H dous autres escoubilhaires, 

175. Que li acampavoun lou fumiè 
D’un jardin de rode qu’aviè: 

El lou plantava, l’arrousava, 

E, quand era dich, lou fouchava. 

Ulissa intra dins lou jardin, 

180. E dis à moussu lou daufin. 

Que restessa à l’endrech ounte era * 
Qu’el vouliè veire se soun pera 
Encara lou counouisseriè. 

Remetet las armas qu’aviè 
185. Entre las maris de soun escorta, 

E lous quitet davans la porta. 

Lou trouvet darriès un clapàs, 
Que triava de gramenàs, 


1 Rouille (F ) 

Ulissa lou counsidcrava, 

190. E de lou veire antau plourava. 

Era, pecaire ! tout mandiant, 

E viel couma lou pera Adam. 

S'agessa seguit sa pensada, 

Li auriè be fach un a brassada; 

195. Mais lou feble de tout ablur 
Es de faire lou batelur. 

El, couma se de ren noun era, 
S’aprocha de moussu soun pera, 

E li dis d’un toun familiè : 

200. — « Dieu vous lou done, jardiniè; 

Se pot dire à vostre avantage, 

Que travalhàs ben per vostre âge ; 
Car aici vous manca pas fruit, 

Amai, vese qu’es ben nourrit ; 

205. Mais, ma fouè, per vostra persouna, 
Es dins un estât que m’estouna. 

Lou jardiniè d'un espitau, 

Escusàs se vous parle antau, 

Pus deguenilhat noun pot e.stre. 

210. Devès avedre un paure mcstre. 

Nou méritas pas cepandant ; 

Car, dins vous li a quicon de grand . 
Digàs-me se soui dins Itaca ? 

Me doute fort que d'una craca, 

215. Un ome qu’a Ter d’un brullat, 

Tout passant, m’aurà regalat. 

»Voudriei be que vous me dounesses, 
Supausat que lou counouguesses, 

De nouvelas d’un Itacien 
220. Qu’es istat moun amie ancien. 

L’aimave que se pot pas creire.... 

Li a cinq ans que venguet me veire ; 

Li dounere quatre mantels, 

Una douchena de capels, 

225. Un bel saucissot de Boulougna, 

Très pichès de vin de Bourgougna, 
Douge francs, en bels escuts nous, 

Amai set peças de dous sous. 

» Reveniè dau siégé de Troia, 

230. E lou vesiàs nadà de joia, 

En se flatant que reveiriè 
Soun paure pera, se viviè, 

Me lou noumet crese Laerta; 

Mais, saique, es ben en pura perta 
235. Que per el me soui destourbat; 
Encacon, pecaire ! es crebat.» 

— ftVous an pas countat ges de craca, 
Es ben vrai que ses en Itaca, 

E vostre amie es franc e net 
240. Lou fil de- vostre umble varlet. 

Li a mai de vint ans qu’es defora; 

E, saique, es mort, que tant demora 
» Ah ! moun cher, s’era revengut, 
Que de présents n’auriàs agut ! 

245 . Mais, vous, dins quinte pais eres. 
Quand me disès que lou vegeres ? 
D’ounte ses ? partirès-ti lèu ? 

Ounte avès mes vostre vaissèu ? 

Avès fossa gents d’equipagc ? 

250. Couma avès fa vostre vouiage ?» 

— « Soui, li dis Ulissa tout bas, 
Fil d’Alfidanta, d’Alibàs, 

E m’apele Gregouera Eperta, 

Au service dau grand Laerta. 

255. Ma barca aviè près un escart 
E çai soui couma per asard. 

Per ce qu’es de l’amie Ulissa, 

Fau qu’au ciel l’ajoun près en tissa. 
Car quand d’Alibàs partiguet 
260. Un devignaire li diguet 

Que çai sérié dins la semana, 

Se menava ben sa tartana ; 

Mais, souvent moussu lou destin 
Fai menti moussu lou devin.» 

265. La vielha nouvela d’Eperta 
Viret la testa au bon Laerta. 

Soun mourre s’alounguet d’un pan, 

Se soufletet de chaca man, 

E, d’un gros pjugnat de poussieira, 
270. Fretet soun antica crinieira. 

— «Anen, s'ou dis, moun fil es mort, 
Dieu das guindoulas, quinte sort ! » 
Soun fil, temouen de sa tristessa, 
S’aprouchet d'el embe tendressa : 

27s. — * Ai! veses, s’ou dis, moun pairàs, 
Me toca, amai me counoui pas ! 
Coussi, paure, vint ans d’absença 
Vous fan perdre la counouissença ? 

Ah be ! certa, aqui moun flouroun ; 
280. Vejan s’ara dirés de noun. 

Counsultàs aqui moun grimouera, 

E rapelàs vostra memouera. 

Vesès be que soui vostre fil : 

Ier au vespre à cops de fusil, 

285. Tuere la banda fouirousu 

Que de ma femna era amourousa. » 
Laerta adounc lou counouguet, 
Entre sous brasses lou prenguet ; 

Mais lou paure orne trantalhava 1 , 

290. E de la joia s’emboulhava 


1 Tremblotait. 

— « Ses justes, s’ou dis, dieus dau Ciel, 
De m’avedre fach veni viel 

Per aquesta bona fourtuna ; 

Mais quau sap se, dins la rancuna, 

295. Nostres couquis d’Itaciens, 

Embe lous Cefalouniciens, 

Nous vendran pas cercà rampogna?» 

— « Chut, taisis-vous, vielha sansogna, 
Li diguet Ulissa umblament ; 

300. Venès à vostre apartament, 

Li parlaren d’aquel afaire, 

E veiren ce qu’aven à faire. » 

Laerta, entre que li arrivet, 

Pauset sous patins, se lavet, 

305. Se dounet quatre cops de penche, 

Carguet soun capel dau dimenche, 

Pioi danset davans lou mirai, 

Couma s’era istat dins un bal, 

Tant d’un cher enfant qu’adourava 
310. Lou retour lou reviscoulava ! 

Amai disoun que lou grisoun 
N’aviè pas michanta façoun ; 

Se teniè garbat couma un mouine, 

Auriàs presque dich qu’era jouine 
315. Oumera, que lou counouissiè, 

Dis que soun fil mema ou cresiè, 

De tant escarrabilhat qu’era. 

— «Baste, diguet tout en coulera, 
Baste me seguesse trouvât 
3 20. Embe tus ier dins lou coumbat ! 

Vous auriei sourtit ma rapieira, 

Qu’es aqui, jout la chetninieira, 

E sans demandà qui va là 

Vous li auriei dich, partes de là ... 

3 25 . Tierce, quarte, la tête haute . . . 

Allons, pare-moi cette botte 

A toi, faquin, jarret tendu ... 

De là,,., ha!. .. te voilà tondu ! 

»Oh ! s’agesses vist, à Nerita, 

330. Quand faguere gagnà guerita 
As paures Cefalouniciens! 

Demandàs as Itaciens 
Se moun espasa era bercada. 

Ier au souer, à l’estiblassada, 

335. Soui segu qu‘aurias près plesi 
De la veire encarà lusi ; 

Degus noun n’en plouret qu’Eumea ». 

Dins aquel tems la Renoumea, 

Qae courris toujour couma un fum, 
340. E que bruca fauta de lum, 

Aviè publiât dins la vila 
Que d'una maniera encivila, 

Lou mounarca s’era venjat 
Das gouluts que l’avien grujat. 

345. Lous cônsous, embe la pouliça, 
Fan sa descenta enco d’Ulissa 
E lou grefiè, tout en varal, 

Li dressa un grand proucès-verbal. 
La liga de la poupulaça, 

350. Que pertout es una bestiassa, 

Lous seguiguet, se desoulet 
E dins sa fouliè desparlet. 
Entarravoun lous c-align aires 
Couma s’eroun istats sous fraires. 
355. Lou brutalàs Epileüs, 

Dinne pera d’Antinoüs, 

N’arengava touta una troupa 
Que preniè fioc couma d’estoupa ; 
Amai, segu, lou viel grigou 
360. N’era pas un grand ouratou. 

— «Fau-ti, s’ou disiè, que d’Ulissa 
Esprouven toujour Tenjustica ? 

Savès be que, quand s’en anet, 

Lou coursari nous enmenet, 

365. Tant per força que per finessa, 

Touta la flou de la jouinessa. 
Cepandant, quand es revengut, 

De que diable nous a rendut? 

Ou vesès, de bons cops de bilha 
370. Sus nostres enfants de familha. 

H soutririis aquel afrount 
De la part d'aquel vagabound ? 

Noun, mardi... prenès-me de peiras, 
E, se lou trouvàs per carrieiras, 

37 j. Rede, enfants, ensucàs-me-lou 

Sans pietat dins quauque cantou. » 
Amai seguessa pas poulida, 
L’arenga seguet aplaudida ; 

Lous aviè toutes esmouguts. 

380. Pioi Medoun, embe Femius, 

Que surprenien la populaça 
D’avedre sauvat sa carcassa, 

Li digueroun : — « Escoutàs-nous : 
Sen istats temouens toutes dous 
385. Qu’una Deessa deguisada 
Presidava à l’estiblassada ; 

Prenès garda à ce que farés : 

Se l’irritàs, ou pagarés. 

Lou grand, lou savant Alitersa 
390. Sourtts adounc d’una traversa 
E crida : — a Escoutàs la resoun 
De Femius e de Medoun : 

Lous princes que lou ruïnavoun, 
Couma de grojumands se damnavoun. 

395* Quant de fes ieu vous ai predich 
E sajament dich e redich : 

« Prenès garda, aquela canalha 
«S’avugla e fai pas res que valha. 
«Quauque jour Ulissa vendrà, 

400. »Es un rusât, lous surprendrà 

»E, ben pus cher que Ton noun pensa, 
«Se farà pagà sa despensa ; 

«Vautres, seloun ce que farés, 

«Vous anounce qu’ou pagarés. » 

405. Tout aco seguet inutille, 

Lioga de demourà tranquille, 

Lou pople, sot couma savès, 

Se déclara per Epitès, 

Que lous mena aco de Laerta, 

410. E vejaqui la guerra ouverta. 

Pallàs, qu’era tou jour en Per, 
Vouguet saupre de Jupiter 
Qu’adounc lourgnava vers la terra, 

De que disiè d’aquela guerra, 

415. S’Ulissa li trioumfariè 

Ou se soun pople lou batriè. 

— « Avai, li diguet el, bauchassa, 
Saves pas que la poupulaça 
Prend fioc sans saupre perqu’ou far 
420. Tout ara te la virarai, 

Que serà touta vergougnousa 
D’cstre estada antau capignousa *. 

La coulera H passarà, * 

Ulissa la tapinarà, 

425. Pioi la tratara couma un pera 
E, couma se de ren noun era, 

Veiràs renouvela la pes 
Entre lou prince e lous sujets, 

Qu’el n’i’n baile una descrusida ; 

450. Emb aeô la guerra es finida. » 

Minerva lou poutounejet. 

E tout de suita davalet, 

Per veire s’Ulissa era alerta. 

Lou rencountret embe Laerta 
435. Que, soustengut de soun varlet, 

Lou seguissiè couma un barbet ; 

Ela se met de la partida. 

Ulissa, en vesent Tritounida 2 : 

— «Anen, bon, diguet à soun fil, 

440. Sen lous pus forts...» — « Ensin-souet-il, 
Li respond soun clerc Telemaca, 

Mais vole fa veire en Itaca 
Que lou sang d’ounte soui sourtit 
Dins ieu s’es pas abastardit.» 


1 Querelleuse. (F.) — 2 Minerve. (F.) 

445. — « Dieus dau Ciel, se metet à dire 

Laerta en s’espatant dau rire, 

Que vostre sent noum siè louât ! 

Vese, davans d’estre couat. 

Que moun pichot fil e soun paire 
450. An un pau de moun saupre-faire. 
Courage, mous braves enfants 
Fau sourti d’aici trioumfants. » 

Tout disent aco trantalhava* . 
Minerva, que se recreava 
45 5 . D’entendre nostre viel crebat, 

Li diguet d’ouvri lou coumbat 
E d’esfraià touta l’armada, 

En tirant sus la moulounada. 

Laerta, pecaire ! ou faguet ; 

460. De Fesfort, es vrai, s’alounguet 
E s’abimet touta la faça ; 

Mais pourtant faguet bona cassa, 

Car Epitès, au grand galop, 

Toumbet en enfer daquel cop. 

465. Ulissa e lou fier Telemaca 
Esquinavoun las gents d’Itaca 
Que li moustreroun lou darriès; 

E petassau sus mous ouvriès. 


1 II chancellait (F.). 

Mais das arts la chasta Deessa, 

470. Afin que la pes se faguessa, 

Cridet à l’armada : — « Estàs siaus, 

Que chacun marche à soun oustau, 
Autrament... » Aquela menaça 
Esfraiet tant la populaça, 

475. Que fugissien couma se deu, 

Chacun en disent : — «N’es pas ieu. » 
Couma un mouisset s’élança e voula 
Sus de pinsards que trova en foula, 
Ulissa lous acoutiguet 
480. E tout aco s’avaliguet. 

— « Mouderàs-vous, valhant Ulissa, 
Diguet la Deessa proupiça, 

E tratés pas en enemis 
Lous apuis de vostre païs » 

485. Lou rei, plen de recounouissença, 

Li oubeïguet sans resistença. 

Minerva establiguet la pes 
Entre lou prince e lous sujets ; 

E Laerta, embe sous besicles, 

490. N’en vouguet sinnà lous articles. 

FIN DU VINGT-QUATRIÈME ET DERNIER LIVRE. 

- eu qu’ai long tems sus moun vieuloun 
r Rasclat, en despiech d’Apoulloun, 

A la sourdina e sans maliça, 

La glouera dau famous Ulissa, 

5. i) loi, sus un sujet pus nouvel, 

Embe l’assistança dau Ciel, 

Infatigable vieulounaire, 

Vole ensajà moun saupre-faire. 

Musa, se m’ajudes un pau, 

10. La besougna anarà pas mau. 

Anen, vielha Nimfa, courage ! 

S’agis de faire un pau tapage. 

E quinta femna n’aima pas 
Lou carilhoun e lou tracàs ? 

1 5 . Canten ensemble las alarmas, 

La coulera, lou bruch, las armas; 

E qu’un siégé das pus poulits 
Coumplete lou rebaladls. 

Ah ! se semblava lou de Troia ! 

20. Poudès me dire quinta joia! 

Mais lous Grecs eroun de mutins 
D’autre pèu que lous Coumtadins ; 

E lous Ectors de Cadaroussa 
Avien pas d’Achiles en troussa. 

25. Tout restet entiè dins l’endrech; 
Cependant li fasiè pas frech. 

Veni, ma mia, e fagan veire 
As gents que n’ou voloun pas creire 
Que lous petàchous d’Avignoun 
30. Jogoun pas tou jour de guignoun. 

Es vrai qu’à nostre Rei de França, 
D’abor qu’emb eles intra en dansa, 
Au pus vite portoun sas claus 
Per preveni lous petassaus ; 

35. An resoun : per aquela adressa, 

La pou servis de poulitessa ; 

E lou Prince, que s’en souven, 
Prend be las claus, mais li las rend. 
Louis garda pas la coulera 
40. Contra una tant bona maniera, 

E ten aquel puple esfraiat 
Quite per un Exaudiat. 

Mais qu’una michanta vilota, 

Pas pus granda qu’una poutota, 

45. Creja de lous réduire antau ! 

O fiera granoulha ! estàs-siau : 

Avès bèu vous couflà la pansa, 

Un pichot bourg n’es pas la França. 
Vous flatàs de trop, si vous plet ; 
50. Fagan-z-ou veire : aici lou fet. 

Dins Avignoun, una famina 
Passava tout per l’estamina 
E li teniè lou cueu destrech 
As mouines mema de l’endrech. 

55. Jujàs se, dins aquela festa, 

Li aviè grand traval per lou resta. 
Tout escàs lou Vice Légat 
Li digerava après soupat, 

El que davans noun s’embralhava 
60. Que lou moument que s’ataulava, 

E que, quand aco lou preniè, 

Tout manjant anava e vemè. 

Atabé sa pansa benida 
S’era presque touta avalida. 

65. Dins la vila, en gis de cantoun, 
Pecaire ! n’era pas besoun 
De métré en grossas escrituras : 

— « Qu’aici se faga pas d’ourduras. » 
Tout era net couma la man, 

70. Fauta de pitança e de pan. 

Lous bourgés, secs couma de cieure, 
Eroun pas pourtant las de vieure ; 

Car avien prou bon apetis, 

Amai seguessoun mau nourrits : 

75. N’i aviè, que per sa nourritura, 

Metien sous souliès en fritura. 

Lous riches manjavoun de cats, 

Lous paures cassavoun de rats; 

Anfin, dins aquela tempesta, 

80. Chacun jougava de soun resta. 

Noun vesiàs, dins aquel peïs. 

Que de visages estequits. 

Las femnas, de coulou d’escarpas, 

E qu’eroun tout iols ou tout arpas, 

85. Moustravoun de pels de tambour 
Qu'au travès se vesiè lou jour. 

Lous ornes, pus magres encara, 
Dounavoun d'er à fu Lasara, 

E lou mendre vent que fasiè 
90. Lous passejava ounte vouliè. 

L’on vesiè pas pus per carrieiras. 
Ni cousiniès, ni cousinieiras, 
Vendre de lard, ploumà d’aucels 
E faire amoulà sous coutels. 

95. Lous canounges, que d’ourdinari 
Soun pus gras que lou necessari, 
Chaca jour, fauta de fricot, 

Vesien descouflà soun barbot ; 

Una pelouira li penjava 
100. Que certa ben lous aflijava ; 

De loüps, la sounalha au coulet, 
N’aurien pas un er pus mouquet. 

Lous quatre ordres de la besaça 
Prechavoun be per la fricassa, 

105. Mais la fam de sous auditous 
Aviè tapat lous ausidous. 

Ventre afamat es sans aurelhas. 
Chacun recatava sas pelhas ; 

Sans coumtà qu’en bramant antau 
1 10. N’avien pas l’er lou pus malaut. 
Cependant dins aquela vila 
Tant fasien e juna e vigila, 

Que tout sérié mort à la fes 
Sans l’avantura que veirés. 

1 1 5. Un frera, en venent de la quêta, 
Aprenguet dins una guingueta, 

Que veniè d'arrivà de blat 
Dins una vila dau Coumtat ; 

Vite n’en porta la nouvela : 

120. Lous mouines, tout louant soun zela, 
Alaugeiravoun lou paquet 
De ce qu’aviè dins soun saquet, 
Talament que lou prieu de l’ordre 
Trouvet à pena de que mordre. 

125. Lou lendeman, de bon mati, 

Tout aco courris averti 
Lou Vice-Legat de Pafaire 
Qu'avien apresa d’aquel fraire. 

A sa porta nostres tounduts 
130. Boumberoun couma de perduts. 

Tant qu’à la fin un doumestica, 

En tramblant, li cridet : — « Quau pica? » 
<c — Nautres, respondoun, ouvrissès....» 
« — Oh ! digàs-me de que voulès ! » 

135. <t — A vostre mestre venen dire 
Quicon que lou farà ben rire, 

Amai saique vous atabé : 

Fin de diseta !....» — « Bon ! eh be, 
Tout plan dins la premieira sala 
140. Intràs, l’ausisse que davala.» 

De fet, monsignor Doria 

Lou seguis en disent : « — Ah ! ah ! 

Qu'es aiço ? venès veire en troupa, 

Se per aici dounan la soupa ? » 

145. « — Oh ! li respond lou pera prieu, 
Mounsegnur ou prend trop au vieu, 
N’aurian pas aquela insoulença. 

Venen dira à Soun Ecdença 
Qu’à Cadaroussa es arrivât 
150. Quatre cents carradas de blat., » 

— « E quoura li soun arrivadas 

Aquelas quatre cents carradas?» 
Repliquet Doria surprés 

— « Lou vint-e-set d’aqueste mes » 

15 5 - — « Aco sufis : adissiàs, peras, 

Quauca part dans vostras prieras.» 

Aqui dessus lous enmandet, 

Faguet la sieuna e dejunet. 

Dieu sap se piquet fort e ferme 
160. E s’espargnet lou tua-verme ! 

Las brisas à chaca moucel 
Li sautavoun sus lou capel 
E, réjouît de la nouvela, 

Tout lou jour anet à la sela. 

165. Li era à soun grand countentament, 
Quand espediet proumtament 

Un ordre à vint souldats dau Papa 
Per anà, mouienant Festapa, 

Sans atendre un moument pus tard, 
170. A Cadaroussa de sa part. 

La brigada seguet lèu presta ; 
Partissoun, un fifre à la testa, 

Chacun soun fusil sus lou col 
E munits d’un grand parassol. 

175. Per alta à soun premiè vilage, 

Trouveroun pas que de froumage, 
Mais segueroun milhou tratats 
A la soupada, à Carpentràs. 

Lou lendeman, à pena l’auba 
180. Aget cargat sa bêla rauba. 

Per saludà lou Dieu dau jour, 

Que veniè de faire soun tour, 

Quand à Cadaroussa estounada 
Fagueroun dounà la chamada. 

185. Lou fifre, en li siblant un er, 

Metet touta la vila en Ter. 

Un, que devistet l’escouada, 

Cridet : — « Juste Ciel ! quinta armada 
Campa davans nostras parets ! 

190. Oh ! sen couats aquesta fes! 

Bon Dieu, delivràs Cadaroussa 
Das enemis qu’aven en troussa ! » 

Aqui dessus tout s’esfraiet, 

Vite r alarma se sounet, 

195. E, sans sounjà de se defendre, 

Parlavoun déjà de se rendre : 

— « leu crese, mardi ! que ses fols, 
Coussi ! que quauques parassols, 

Diguet un vielhard pie de bila, 

200. Devoun faire rendre una vila ? 

Pardine, infourmàs-vous au mens 

De que voloun aquelas gents 

An siblat.... mais amai 1 ’ on sible, 

L’on n’es pas pourtant pus terrible. 

205. Se voulès, ieu me cargarai 
De saupre ce que fan alai. » 

— « Eh ben ! oui, mestre Lafulhada, 
Li diguet touta l’assemblada, 

Vous qu’avès pas l’esprit troublât, 

210. Anàs veire per qu’an siblat. 

Anàs, sen de gents d’una mena 
Que vous laissaren pas en pena, 

Car, à la mendre pôu qu’aurés, 

Au mendre signe que farés, 

215. Sus lou champ nostra bourjouesia 
Entounarà la litania. » 

Lou viel maréchal, encantat 
D’esire causit per députât, 

Embrassa sa femna Louisa, 

220. Chanja de vesta e de camisa, 

Carga soun bounet, soun vantau, 

E sourtis per lou grand pourtau. 

— « Messius, diguet à la brigada, 
Cadaroussa es fort estounada 
225. Que la metés touta en varal ; 

Ounte avès vostre general ? 

Es el [e] ieu qu’aiço regarda. » 

Un qu'aviè gagnat l’alebarda, 

Per avedre servit quinze ans 
230. La messa das penitents blancs, 

— « Es ieu, dis ; à vostre service.... » 

— « Eh be ! tant mius, m’en re jouisse, 
Li repliquet Tambassadur ; 

Toucàs-me la man, Mounsegnur, 

235. Rede.... bon.... Aça, vene veire 
De que nostra vila deu creire 
Sus ce que vous atira aici ; 

Parlàs-me couma un bon ami. 

Per que leve mas gents de pena. 

240. Pretendès-ti nous cercà rena ? 

Vous pouriàs en anà camus, 

S’es per aco que ses venguts. » 

Lou sarjant li respoundet : — « Pera, 
Cresès-me, pas tant de coulera; 

245. Car, marblu, se noun ou savès, 
Sen de bigres qu’aiman la pes. 

Aven après au catechime 

Que de cercà nouesa es un crime. 

Nostre teble es la charitat. 

250. Mounsegnur lou Vice-Legat, 

Vous prega per una ourdounança, 
Que, couma ses dins 1 aboundança, 
Fagàs faire au mens regagnoun 
A nostra vila d’Avignoun. 

255. Elàs ! tala li es la diseta, 

Qu’el mema, es réduit à la dieta. 
Demanda sus lou blat qu’avès 
Pas que quatre mila sestiès, 

E crese pas, se noun m’abuse, 

260. Que Cadaroussa lous refuse. 

Mais s’ou fai, s’en repentirà. 

Aici la letra, prenès-la. » 

Lou maréchal met sas lunetas, 
Mais saique n’eroun pas prou netas, 
265. Car, dins lou papiè d’aut en bas, 
Legiguet ce que li aviè pas. 

Après aquel tret d’impourtança, 
Saluda touta l’assistança 
E, de Ter d'un ambassadou, 

270. Se grata e vira lou cantou. 

À soun retour dins Cadaroussa, 

Tout ven, tout courris, tout se poussa. 

Per entendre ce que diriè. 

— « Ah ! s’ou dis, Messius, Dieu çai siè.... 
275. Vene de faire una ambassada 
Que beleu sérié pas pagada, 

Qpand la metesses un escut. 

Su se, vesès, couma un perdut. 

Ere dins un pas esfrouiable, 

280. Mais m’en soui tirât couma un diable. 
Tout ase que me counouissès. 

M’a faugut legi de papiès 
Que m’an dounar mai de fatiga 
Que tout lou trin de ma boutiga. 

285. Cepandant sus ce que m’an dich, 

Ai devignat un gros escrich. 

Vejàs-n’aici la countenença : 

Dins Avignoun fan abstinença ; 

E Moussu lou Vice-Legat 
290. Que, per malur, a dessoutat 

Qu’aici viviàs dins Paboundança, 
Umblament dins una ourdounança. 

Vous demanda, dau blat qu’avès 
Pas que quatre mila sestiès. » 

295 . — « Misericorda ! quatre mila ! 

Cridet alor touta la vila ; 

Vôu dounc, per ie fourni de pan, 

Que mouriguen toutes de fam?... 

E quant oufris de la saumada ? » 

300. — «Vesès, respoundet Lafulhada, 

Ai pas ben legit ce qu’oufris, 

Mais crese qu’es un gramecis » 

« — Un gramecis ! bon prou li fassa, 
Cridet toumà la populaça : 

305. E n'escrieu pas qu’es trop pagat, 
Qu’alhurs l’auriè milhou mercat ? » 

— « Escoutàs, dis un de la troupa, 
Que veniè de manjà la soupa, 

Anen plan : ieu seriei davis 
310. De li prene soun gramecis. 

D’Avignoun la vila es fort granda ; 

Se çai venoun toutes en banda, 

Ce que pourriè ben arrivà, 

Es segu que van tout brafà, 

315. Qu’empourtaran blat e farina, 

E nous pausaran sa famina ; 

Vaudriè mai li faire sa part 
E laissà lou lucre à l’escart.» 

Un autre qu’era un sarra-piastra, 
320. Crassous e d’una umou pignastra: 

— «Oh! ma fouè, li diguet, salut; 
Aqueles que nous Tan vendut 

M’en an fach pagà sus la plaça 
Dau sestiè nôu francs, amai passa. 

325. Quand deurien m’escourchà tout vieu, 
N’en vole quatorze dau mieu. 

S’Avignoun patis, que patiga. 

Que que lou Vice-Legat diga, 

L'auran pas un diniè de mens : 

330. Chacun es mestre de sous bens. » 

— « Sans doute que chacun es mestre, 
Ajustet un noumat Campestre ; 

E pioi que las gents d’Avignoun 
Se trovoun tant dins lou besoun, 

335. Sérié juste que rançounessoun 

E qu’à vint francs lou resounessoun. » 

— « E per que pas à vint-e-dous ? 
Repliquet un autre bregous ; 

N’es pas que l’on deuga estre chiche ; 
340. D’alhurs, Avignoun n’es pas riche; 

Mais fau que, dins aqueste cas, 

Faga varalhà sous patats. » 

— * Per ieu, n’en vole vint-e-quatre, 
E se m’en vesès res rabatre, 

345. Diguet un autre poulissoun, 

Regardàs-me couma un fripoun. 

Ai ma saca touta coumoula 
D’ordi, de seguia e de paumoula, 

Ce que fai, mardine! de blat 
350. Qu’à trenta sérié pas pagat. » 
Chacun aqui tant s’escaufava 
Que toujour lou pris aumentava ; 
Mais per lous métré de repau, 
Lafulhada crida : — « Estàs siaus, 
355. Ce que vau dire es d'impourtança : 
Ai dins ma pocha una ourdounança 
Que m’a remessa alai davans 
Moussu lou general sarjant; 

L’ai mau legida, mais n’importa. 
360. La susdita ourdounança porta 
Que tout de suita pagarés 
Lou mendre refus que farés : 

Prenès ara vostras mesuras. » 
Aquelas pauras creaturas, 

365. D’ausi lou viel antau parlà, 
Recoumenceroun à tramblà; 

Auriàs dich, en vesent lur mina, 
Que li fustijavoun l’esquina. 
Canteroun lou Libéra me, 

370. Lou Parce nobis , Domine , 

E semblava per las carrieiras 
Que reçavien las estrivieiras. 

Lou maréchal, qu’era un mutin, 

Li dis : « — Laissàs-me aquel latin. 

375. Coussi, per una bagatela, 

Es que fau perdre la cervela 
E de que fariàs, si vous plet, 

Se vou’n dounavoun lou sujet? 
Venès que vous vole fa rire, 

380. Per ce que me resta à vous dire : 
Me vesès ben viel e ben flac, 
Cepandant tout soûl dins un sac, 
Voudriei plegà touta l’escorta 
Qu’aven aqui davans la porta ; 
385. Se lous enliassaven en bloc 
E que lous penjessen au croc 
D’una roumana mejancieira, 

La carga sérié tant laugeira 
Que crese pas que lou mouloun 
390. Faguessa mountà lou boulhoun. 
Lous osses d’aquelas masetas 
Badinoun couma de cliquetas, 

E se dessecoun jout lous plis 
Dau pergami que lous couvris ; 
395. Noun an ni courage ni força, 

Sous fusils n'an pas gis d’amorça 
E lous pourrien pas boulegà. 
Quand lous aurien sauputs cargà. 
Diga-me se lous paures diables 
400. Devouri estre fort redoutables ; 

Soun pourtant, ou me troumpe fort. 
Ce qu’Avignoun a de pus fort, 

Car, dins un dangè de batalha. 

L’on n’emplega pas sa roussalha, 

405. E soui ben segu qu’an causit 
Ce qu’avien de pus espoumpit. 

Assa, per nous tirà d’afaire, 

Vejàs aici ce que eau faire : 

Fau prene chacun un tricot, 

410. Li anà caressà lou gigot, 

Pioi lous enmandà sans timbalas, 

Palha au cueu couma las cigalas. 

Dins Avignoun s’en facharan, 

Oh ! souet. E de que nous faran ? 

415. La guerra? mais, per nous la faire, 
Fau avedre d’alé, pecaire ! 

E jurariei que n'i’a pas un 
Capable d’amoussà lou lun. 

Anen, enfants, viva la glouera ! 

420. Fagan escrieure dins l’istouera 
Que Cadaroussa a tapinat 
Las troupas d’un vice-legat.» 

Tout repetet : — « Viva la glouera ! 
Anen nous ficà dins l’istouera ! » 

4 2 5 « Chacun prend sa bilha à la man ; 
Lou maréchal, qu’era davans, 

Aborda lou serjant de garda 
E lou tomba d’una nasarda ; 

Sas gents, en lou vesent au sou, 
430. Toumberoun atabé de pôu, 

E Tounou d aquela journada 
Restet tout au viel Lafulhada. 

Nostres petàchous, sans fusil. 
Sans parassol e sans babil, 

43 5 . Embe cent traus dins la coudena, 
Se releveroun à grand pena 
E revengueroun fort mouquets 
En recitant sous chapelets. 

ous abitants de Cadaroussa 
T — - N’eroun pas d'una umou fort douça, 
Mais lou prencipal bouta-fioc 
Era lou maréchal dau lioc. 

5. • Li faguet faire una soutisa 

E lous jitet dins una crisa 
Que li auriè destruit lur citât, 

Sans lou secour de la bèutat. 

Veiren tout aco per la suita. 

10. Seguigan ara dins lur fuita 


224 


LOU SIEGE 


E lou sarjant e lous souldats 
Qu’avien tant ben acivadats. 

Disien dounc, après sa dérouta, 
Lou chapelet long de la routa 
15. E levavoun lous iols en Ter 
De rancuna à chaca pater. 

La fatiga, la fam canina,g 
Vint cops de bastou sus Pesquina 
E lou double sus lous gigots 
20. Soun ben pesants per de bigots ; 
Souvent la rancuna lous tenta 
Dins una esprova mens cousenta ; 
N’i’a que se fachoun per pas res, 
N’ai vist mema mai d’una les 
25. Que de trop de bens regourjavoun, 
Amai encara roundinavoun ; 
D’autres, ramplits de duretat, 
Qu’apelavoun sa charitat, 

Prenien dins lur senta coulera 
30. Un er de comis de galera. 

Trouven pas dounc fort estounant 
Qu’aquestes, tout en s’en anant, 
Mesclessoun dins lur kiriela 
Quauca pichota bagatela; 

3 5 . Car fau counveni qu’en efet 
N’avien espeça de sujet. 

Per lou caml, tantos pregavoun, 

Tantos, pecaire ! renegavoun, 

E digueroun pas Touresoun 
40. Qu’en arrivant dins Avignoun. 

Aqui certa ! se descoufleroun 
E de tant de plours que baileroun 
Tout lou mounde seguet toucat, 

Entre autres lou vice-legat. 

45. — «Eh be, lur dis, quinta nouvela? 
Auren-ti de bona tousela?» 

— « Oh ! Mounsegnur, ma fouè, néant, 
Li respounderoun en souscant, 
L’ourdounança qu’avian pourtada, 

50. Vous l’an pas gaire respetada ; 

Car nous an escrich sus lou dos 
A chacun vint cops de tricots, 

E vous, atendu vostre titre, 

Vous mandoun umblament fa fitre. » 
55. — « Fitre ! » repliquet Dorià, 

Oh ! Cadaroussa ou pagarà ! 

Vese, vese qu’es per lou lucre 
Que me mandoun antau fa sucre ; 
Voudrien dau blat mai que noun vôu, 
60. Mais, marbieu, n’auran pas un sôu, 

E n’i n laisse pas una grana, 

Davans que passe la semana. 

Anàs me dire as Capuchins, 
Douminiquens, Beneditins, 

65. Cannas, enfin,, à touta raça 
De bénéfice e de besaça, 

Que lous espere encessament 
E que vengoun dins lou moumen 
Vole saupre dins lur counsulta 
70. Ce que pensoun d’aquela insultà.» 

Un capoural se destaquet 
E vite lous avertiguet. 

Sus lou champ, pelats e barbochas, 
Capels, capuchouns e galochas, 

75. Se renderoun de tout coustat 
A l’ordre dau vice -légat. 
S’esperavoun à de nouvelas 
E las cresien saique pus bêlas, 

Pioi que courrigueroun antau 
80. Couma las fedas à la sau. 

Mounsegnur, que lous esperava, 
Risiè que presque s’escanava, 

De lous veire, jouines e viels, 
S’atroupà couma d’estournels. 

85. Quand segueroun davans sa porta, 
Lous arenguet d’aquesta sorta : 

— « Peras, s’avès bon apetis, 

Dieu vous lou mantenga e tant pis ! 

Mais, en disent tant pis per vautres. 
Ou dise per toutes lous autres, 

Car mouines, nobles e bourgés, 
Tout es couat aquesta fes. 

Noun aurés contra la famina 
Ni vianda, ni blat, ni farina, 

A ce que m’an dich vint souldats 
Qu’à Cadaroussa aviei mandats. 
Vous dirai per autra nouvela, 
Qu’aquela vila, prou cruela 
Per nous laissà mouri de fam 
E per nous refusà de pan, 

Ven d’estrelhà nostra miliça, 

E que, per coumble de maliça, 

Lous cônsous mema de l’endrech 
M’an mandat fa sucre tout drech. 
Tala insoulença vous estouna. 

Oui, ieu mema en propra persouna, 
Me mandoun, aqueles ouvriès, 

Tout drech au viage que savès. 
Avans de n'en tirà vengença, 
Fasès-me saupre ce que pensa 
Touta vostra paternitat 
Sus lou darniè cas proupausat. 

Mais au mens que chacun s’esplique 
D’un stile net e patetique, 

1 1 5 . E nanés pas vous querrelà 
Per decidà quau deu parlà. 

Car defende, en chef de pouliça, 

Aquela malurousa tissa. 

Pera letou das courdeliès, 
î 20. Vejan, vous, de^que nous disès 
Sus aquel mot que l’insoulença 
Lacha contra Moun Ecelença.» 

— «leu dise, respond lou letou, 
Qij’aquel mot a pas bona audou, 

125. Qu’es salle e que, sans pus atendre, 
Vous counselhariei de lou rendre, 

Dins una letra ben plegat 
As cônsous que vous l’an mandat; 

Car es una vertut mourala 
130. D’elouegnà de se tout scandala 
E vole passa per un sot 
Se n’i'a de pire qu’aquel mot. » 

— «Fort ben.... A vous, pera Pancraça, 
Fasès-nous atabé la graça, 

135. Couma capuchin de renoum, 

De nous dire vostra resoun. » 

— « Oh ! n’en farai pas un mistera, 
Vejàs-Paici, diguet lou pera : 

Lou mot sucre, à certen egard, 

140. Pot estre près en bona^art; 

Se, per eseraple, una devota 
Vous manda fresas ou coupota, 
Tourtas, biscuits e canelà, 

Seloun lou caprice qu’aurà, 

145. L’on refusa pas la caisseta, 

Per tant de sucre que li m eta; • 

E se sap que, dins aqud cas, 

Lou sucre scandalisa pas ; 

Mais quand sucre, dich en coulera, 

150. Vôu dire : — « Lanlira ! lanlera! » 

Quand es un ome que lou dis 
Sans fresas, tourta ni biscuits, 

Oh ! certa, li a pas res qu’empache 
Qu’adounc la causa noun nous fâche, 
155. Par ça qu’es un mot trop galhard 
Per estre près en bona part. 

Or, dins aquesta circounstença, 
Cadaroussa à Vostra Ecelença 
N’a pas envouiat per qu’issai 
160. Que de sucre de porta-fai; 

Dounc, pioi que voulès que m’esplique, 
Aquel puple es un eretique, 

Digne d’estre escoumuniat 
Per lou scandala qu’a dounat. » 

165. — «Anen, bon... vejan dins la clica 
Dau generous sent Doumenica, 

Ce que pensa, sus aquel cas, 

Lou truchamand de sent Tournas. » 
Aimable couma fu Pilata, 

170. Pera Ambrouesa, en levant la pata : 

— «Ah! s’ou dis, ounte ere autras fes. 
Per escrasà lous Albigcs ? 

Lous auriei réduits en purea 
Ou manjats en galimafrea, 

175. Se m’ere sentit l'apetis 
Que me dévora per aicis. 

Antau l’on punis la soutisa 
Dau mendre mot que scandalisa, 

E ses un bau, se soufrissès 
180. L’audaça d’aqueles ouvriès. 

Fau, per vostra glouera outrajada, 

Faire una espeça de crousada, 

Armà contra eles Avignoun, 

E li anà demandà resoun. 

185. Un ome que mandoun fa fitre. 

Quand on soufris, es un belitre ; 

Dise pas que vous ou segàs. 

Mais Pon a pôu qu’ou devengàs. » 
Touta la banda mounachica 
190. Trouvetsa pensada toupica, 

E chaca teologien 
La soustenguet mai qu’en cretien. 

Es vrai que la farci lous butava 
E que Mounsegnur la goustava, 

195. Car aurien parlât autrament, 

S’avien manjat soun ramplimerct; 
Mais l’esprit, quand lou ventre baissa, 
Prend pas counsel que de la maissa; 
Lou bigre adounc counsulta pas 
200. Ni Scot, ni Loumbard, ni Toumàs 
E, de l’assemblada gouluda, 

La guerra aqui seguet councluda. 

Lou vice-legat, réjouît 
Qu’à soun goust l’agessoun servit, 

205. Li dis'd’anà levà recrua 
E qu’el passarà la revua. 

Lou lendeman, de bon mati, 

As abitants las de pati, 

Lou charitable pera Ambrouesa, 

210. Coumencet de prechà la nouesa 
Embe lou zela e l’ouncioun 
De la senta enquisicioun. 

Après el lou pera Pancraça 
Jangoulet embe tant de graça 
215. Sus l’eficacitat dau pan 
Contra la raja de la fam ; 

Sa pintura seguet tant viva, 

Que faguet veni la saliva 

A la bouca das auditous. 

220. Mai de dous cents predicatous 
S’escaufavoun long das carrieiras 
En cridant que, das cheminieiras, 
Lou pau de fum que sourtissiè. 

A res de bon noun sentissiè 
225. — «Messius, disien à l’auditouera, 
Rapelàs à vostra memouera 
Aquel tems ounte, chaca jour, 

Lou pan que sourtissiè dau four 
Per soun audou vous chatoulhava 
230. E, de la brocha que virava, 

Lou fumet vous fasiè veni 
D'un quart de lega de cami. 

O tems urous, anciens spetacles, 
Ventres pus gros que de basacles, 
235. Bèus mourres à triple jabot, 
Trioumfe éclatant dau fricot, 

De que ses devenguts, pecaire ! 
Elàs, adounc, lou mendre fraire, 
Un clerc que servissiè l’autel, 

24O. Aviè la pansa d'un vedel ; 

Auriàs jurât qu’eroun de peras 
Per lou reble e per las manieras ; 
L’on vesiè pas presque un malaut, 
Chaca visage fasiè gau, 

245. La graissa e rembounpount brilhavoun, 
Lou vielhards s’escarravilhavoun, 

Degus noun era encoumoudat 
Que per avedre trop manjat. 

Tout Avignoun era adourable, 

250. Mais ioi es pas pus counouissable : 

Tout se li seca, tout péris, 

Sen una banda d’emperits ; 

Au cementeri la jouinessa 
Revala en pena la vielhessa ; 

255. La pel das filhas sans coulou 
Se frounzis couma d’amadou, 

E la femna la pus galharda 
Es pus orra que la Camarda. 

Perissen toutes dins l’tmboul, 

260. Se manjan pas nostre sadoul. 

Mais graça, endulgença plenieira ! 

S’agis de rempli la panieira : 

Cadaroussa es plena de blat. 

A moussu lou vice-legat 
265. Que, pecaire ! n’a mandat querre, 

Lous cônsous, pus dus que lou ferre, 

An respoundut una resoun 
Trop soulharda per un sermoun, 

E que l’on vous pot pas redire, 

270. De quinte biai que l’on la vire : 

Mais imaginàs vous lou mot 
Lou pus picant e lou pus sot, 

L'avès... Enfants, aquel outrage 
Se deu lavà dins lou pilhage; 

275. L’ounou vôu que li anès deman 
Imoulà tout à vostra fam. 

E nautres vendren à la testa 
Per santifià la batesta ! » 

Toutes respounderoun : « — Amen ! 
280. Tant mius, e de que çai fasen ? 

Fau-ti que patigan encara ? 

E per que partissen pas ara ? » 

Sus aco, tout se counfesset ; 

Plouret de joia e se crouset. 

285. Lou lendeman, des que Paurora 
Moustret un pau lou. nas defora 
Amount sus l’aireta dau jour, 
Fagueroun batre lou tambour. 

Sus lou champ, tout s’escarravilha, 

290. S’auboura, se leva, s’rbilha, 

E se rendoun de tout coustat 
As ordres dau vice-legat. 

El que déjà lous esperava, 

Pecaire! entremens dejunava, 

295. Ce que seguet un egulhoun 

Que pounchounet tout Avignoun ; 

Aquel moument la populaça 
Auriè vougut estre à sa plaça, 

Mais disien en lou regardant: 

300. — « Ah, quoura n'en faren autant ! » 
Mounsegnur venguet sus sa porta. 
Quand veget l'armada prou forta, 
Eroun très mila fantassins. 

Pas, se voulès, das pus mutins, 

305. Mais d’un courage prou passable 
E d’un apetis endoumtable. 

En testa, dous cents ouficiès 
E nôu cent quatorze aumouniès. 

Las coumpaniès e las brigadas 
310. Eroun lestas e ben armadas, 

Surtout aquela das talhurs, 

Car aviè sous cisèus voulurs 
E deviè segui la banieira 
De senta Luça courdounieira. 

315. Lous pegots, que venien après 
C’et-à-dire lous courdouniès 
E tout ce que ten de la mena. 

Sans coumtà sa bona lesena, 

Avien encara à soun coustat 
320. Soun tranchet bravament penchât 
E, d’una maniera guerrieira, 

Lou tira-ped en bandoulieira. 

Se rengeroun d’un er faquin 
Jout l’estandart de sent Crespin. 

325. Lous fraters, abilles brafaires, 
Seguissien lous apouticaires 
Q.ue, per qu'inlai, devien jetà 
De grands pots d'assa fetida. 

Lurs armas eroun de spatullas, 

330. De seringas e de canullas; 

Dins soun drapèu fort elouquent 
Vesiàs lou fruit d’un lavament 
Qu’era estât pintrat à la fresca 
Emb aqueles mots : — « Dieu te cresca ! » 
335. La facultat das marechals, 

Dignes medecis de chivals, 

Agrejats au cor das crestaires. 

Fiers ivrougnas, rudes manjaires, 
Pourtavoun, d’un er trioumfant, 

340. Soun redoutable butaavans. 

Lur estandart representava 
Un ase qu'un d'eles caussava 
E que dins las dents li rendiè 
Umblament graça à cops de ped. 

345 . La devisa era : — « Ma tendressa 
Li rend caressa per caressa ! » 

Lous gipiès, traçaires, maçouns, 
Mesures, manobres e garçouns, 

350. Tenien una mina risibla; 

Sus soun estandart descouvert, 

L’on vesiè toumbà d’un couvert 
Un manobre que s’entanchava, 

Couma se la causa pressava ; 

355. En bas, li aviè per escritèu : 

— « Languigàs pas, çai seras lèu ! » 
Quatre cents ases de Camarga, 

Que fignoulavoun jout la carga, 
Pourtavoun, sus soun cueu cournut, 
360. Lous marchands mountats à pèu nut; 

E sans es trieus, bridel ni barda, 

Aquela troupa mau galharda 
Surpassava, à ce que cresiè, 

La pus bêla cavalariè ; 

365. Lur timbala era una marmita 
Ounte gratava un viel ermita; 

Avien dos troumpetas de boi, 

Quatre cournets emb un auboi. 

S’aviàs entendut l’armounia 
37o. D’aquela douça simfounia, 

Auriàs dich : — « Ai ! bon Dieu, merci l 
Lous porcs arrivoun dau Querci ! » 

Dins lur ensegna desplegada, 

Qu’era un floc de tela cirada, 

1 1 5 - E n'anés pas vous querrelà 
Per decidà quau deu parlà, 

Car defende, en chef de pouliça, 

Aquela malurousa tissa. 

Pera letou das courdeliès, 

120. Vejan, vous, de’Vjue nous dis ès 
Sus aquel mot que Tinsoulença 
Lacha contra Moun Ecelença.» 

— «leu dise, respond lou letou, 
Qjj’aquel mot a pas bona audou, 

125. Qju’es salle e que, sans pus atendre, 
Vous counselhariei de lou rendre, 

Dins una letra ben plegat 
As cônsous que vous l’an mandat ; 

Car es una vertut mourala 
130. D’elouegnà de se tout scandala 
E vole passa per un sot 
Se n’i’a de pire qu’aquel mot. » 

— «Fort ben.... A vous, pera Pancraça, 
Fasès-nous atabé la graça, 

135. Couma capuchin de renoum, 

De nous dire vostra resoun. » 

— « Oh ! nen farai pas un mistera, 
Vejàs-raici, diguet lou pera : 

Lou mot sucre, à certen egard, 

140. Pot estre près en bona part; 

Se, per esemple, una devota 
Vous manda fresas ou coupota, 
Tourtas, biscuits e canelà, 

Seloun lou caprice qu’aurà, 

145. L’on refusa pas la caisseta, 

Per tant de sucre que li meta;* 

E se sap que, dins aqutl cas, 

Lou sucre scandalisa pas ; 

Mais quand sucre, dich en coulera, 

150. Vôu dire : — « Lanlira! lanlera! » 

Quand es un ome que lou dis 
Sans fresas, tourta ni biscuits, 

Oh ! certa, li a pas res qu’empache 
Qu’adounc la causa noun nous fâche, 
15S. Par ça qu’es un mot trop galhard 
Per estre près en bona part. 

Or, dins aquesta circounstença, 
Cadaroussa à Vostra Ecelença 
N’a pas envouiat per qu’issai 
160. Que de sucre de porta-fai; 

Dounc, pioi que voulès que m’esplique, 
Aquel puple es un eretique, 

Digne d’estre escoumuniat 
Per lou scandala qu’a dounat. » 

165. — «Anen, bon... vejan dins la clica 
Dau generous sent Doumenica, 

Ce que pensa, sus aquel cas, 

Lou truchamand de sent Tournis. » 
Aimable couma fu Pilata, 

170. Pera Ambrouesa, en levant la pata : 

— « Ah! s’ou dis, ounte ere autras fes, 
Per escrasi lous Albigcs ? 

Lous auriei réduits en purea 
Ou manjats en galimafrea, 

175. Se m'ere sentit l apetis 
Que me dévora per aicis. 

Antau P on punis la soutisa 
Dau mendre mot que scandalisa, 

E ses un bau, se soufrissès 
180. L’audaça d’aqueles ouvriès. 

Fau, per vostra glouera outrajada, 

Faire una espeça de crousada, 

Armà contra eles Avignoun, 

E li anà demandà resoun. 

185. Un ome que mandoun fa fitre, 

Quand on soufris, es un belitre ; 

Dise pas que vous ou segàs. 

Mais Pon a pou qu’ou devengàs. » 
Touta la banda mounachica 
190. Trouvetsa pensada toupica, 

E chaca teologien 
La soustenguet mai qu’en cretien. 

Es vrai que la fam lous butava 
E que Mounsegnur la goustava, 

193. Car aurien parlât autraraent, 

S’avien manjat soun rampliment; 
Mais l’esprit, quand lou ventre baissa, 
Prend pas counsel que de la maissa; 
Lou bigre adounc counsulta pas 
200. Ni Scot, ni Loumbard, ni Tournas 
E, de l’assemblada gouluda, 

La guerra aqui seguet councluda. 

Lou vice-legat, réjouît 
Qu’à soun goust l’agessoun servit, 

20 j. Li dis d’anà leva recrua 
E qu’el passarà la revua. 

Lou lendeman, de bon mati, 

As abitants las de pati, 

Lou charitable pera Ambrouesa, 

210. Coumencet de prechà la nouesa 
Embe lou zela e l’ouncioun 
De la senta enquisicioun. 

Après el lou pera Pancraça 
Jangoulet embe tant de graça 
213. Sus l’eficacitat dau pan 
Contra la raja de la fam ; 

Sa pintura seguet tant viva, 

Que faguet veni la saliva 

A la bouca das auditous. 

220. Mai de dous cents predicatous 
S’escaufavoun long das carrieiras 
En cridant que, das cheminieiras, 
Lou pau de fum que sourtissiè. 

A res de bon noun sentissiè 
225. — «Messius, disien à l'auditouera, 
Rapelàs à vostra memouera 
Aquel tems ounte, chaca jour, 

Lou pan que sourtissiè dau four 
Per soun audou vous chatoulhava 
230. E, de la brocha que virava, 

Lou fumet vous fasiè veni 
D'un quart de lega de cami. 

O tems urous, anciens spetacles, 
Ventres pus gros que de basacles, 
235. Bèus mourres à triple jabot, 
Trioumfe éclatant dau fricot, 

De que ses devenguts, pecaire ! 
Elàs, adounc, lou mendre fraire, 
Un clerc que servissiè l’autel, 

24 O. Aviè la pansa d'un vedel ; 

Auriàs jurât qu’eroun de peras 
Per lou reble e per las manieras ; 
L’on vesiè pas presque un malaut, 
Chaca visage fasiè gau, 

245. La graissa e rembounpount brilhavoun, 
Lou vielhards s’escarravilhavoun, 

Degus noun era encoumoudat 
Que per avedre trop manjat. 

Tout Avignoun era adourable, 

250. Mais ioi es pas pus counouissable : 

Tout se li seca, tout péris, 

Sen una banda d’emperits ; 

Au cementeri la jouinessa 
Revala en pena la vielhessa ; 

255. La pel das filhas sans coulou 
Se frounzis couma d’amadou, 

E la femna la pus galharda 
Es pus orra que la Camarda. 

Perissen toutes dins l’tmboul, 

260. Se manjan pas nostre sadoul. 

Mais graça, endulgença plenieira ! 

S’agis de rempli la panieira : 

Cadaroussa es plena de blat. 

A moussu lou vice-legat 
265. Que, pecaire! n’a mandat querre, 

Lous cônsous, pus dus que lou ferre, 

An respoundut una resoun 
Trop soulharda per un sermoun, 

E que l’on vous pot pas redire, 

270. De quinte biai que l’on la vire : 

Mais imaginàsvous lou mot 
Lou pus picant e lou pus sot, 

L'avès... Enfants, aquel outrage 
Se deu lavà dins lou pilhage; 

27 5 . L’ounou vôu que li anès deman 
Imoulàtout à vostra fam. 

E nautres vendren à la testa 
Per santifià la batesta ! » 

Toutes respounderoun : « — Amen! 
280. Tant mius, e de que çai fasen ? 

Fau-ti que patigan encara ? 

E per que partissen pas ara?» 

Sus aco, tout se counfesset : 

Plouret de joia e se crouset. 

285. Lou lendeman, des que Paurora 
Moustret un pau lou nas defora 
Amount sus Paireta dau jour, . 
Fagueroun batre lou tambour. 

Sus lou champ, tout s’escarravilha, 
290. S’auboura, se leva, sVbilha, 

E se rendoun de tout coustat 
As ordres dau vice-legat. 

El que déjà lous esperava, 

Pecaire! entremens dejunava, 

295. Ce que seguet un egulhoun 

Que pounchounet tout Avignoun; 

Aquel moument la populaça 
Auriè vougut estre à sa plaça, 

Mais disien en lou regardant: 

300. — « Ah, quoura n'en faren autant ! » 
Mounsegnur venguet sus sa porta. 
Quand veget l’armada prou forta, 
Eroun très mila fantassins, 

Pas, se voulès, das pus mutins, 

303. Mais d’un courage prou passable 
E d’un apetis endoumtable. 

En testa, dous cents ouficiès 
E nôu cent quatorze aumouniès. 

Las coumpaniès e las brigadas 
310. Eroun lestas e ben armadas, 

Surtout aquela das talhurs, 

Car aviè sous cisèus voulurs 
E deviè segui la banieira 
De senta Luça courdounieira. 

315. Lous pegots, que venien après 
C’et-à-dire lous courdouniès 
E tout ce que ten de la mena, 

Sans coumtà sa bona lesena, 

Avien encara à soun coustat 
320. Soun tranchet bravament penchât 
E, d’una maniera guerrieira, 

Lou tira-ped en bandoulieira. 

Se rengeroun d’un er faquin 
Jout l’estandait de sent Crespin. 

325. Lous fraters, abilles brafaires, 
Seguissien lous apouticaires 
Que, per qu’inlai, devien jetà 
De grands pots d'assa fetida. 

Lurs armas eroun de spatullas, 

330. De seringas e de canullas; 

Dins soun drapèu fort elouquent 
Vesiàs lou fruit d’un lavament 
Qu’era estât pintrat à la fresca 
Emb aqueles mots : — « Dieu te cresca ! » 
335. La facultat das marechals, 

Dignes medecis de chivals, 

Agrejats au cor das crestaires. 

Fiers ivrougnas, rudes manjaires, 
Pourtavoun, d’un er trioumfant, 

340. Soun redoutable buta avans. 

Lur estandart representava 
Un ase qu’un d’eles caussava 
E que dins las dents li rendiè 
Umblament graça à cops de ped. 

345 . La devisa era : — « Ma tendressa 
Li rend caressa per caressa ! » 

Lous gipiès, traçaires, maçouns, 
Mestres, manobres e garçouns, 



DE CADAROUSSA. 


2^7 


Embe lou talhant e la tibia, 

350. Tenien una mina risibla; 

Sus soun estandart descouvert, 

L’on vesiè toumbà d’un couvert 
(Jn manobre que s’entanchava, 

Couma se la causa pressava ; 

355. En bas, li aviè per escritèu : 

— « Languigàs pas, çai seras lèu ! » 
Quatre cents ases de Camarga, 

Que fignoulavoun jout la carga, 
Pourtavoun, sus soun cueu cournut, 
360. Lous marchands mountats à pèu nut; 

E sans estrieus, bridel ni barda, 

Aquela troupa mau galharda 
Surpassava, à ce que cresiè, 

La pus bêla cavalariè ; 

365. Lur timbala era una marmita 
Ounte gratava un viel ermita; 

Avien dos troumpetas de boi, 

Quatre cournets emb un auboi. 

S’aviàs entendut l’armounia 
370. D’aquela douça simfounia, 

Auriàs dich : — « Ai ! bon Dieu, merci ! 
Lous porcs arrivoun dau Querci ! » 

Dins lur ensegna desplegada, 

Qu’era un floc de tela cirada, 

375 . Un deles, la plouma à la man, 

Tout risent, fasiè soun bilan ; 

E, visoun-visu dau pirata, 

Era escrich, au bout d’una lata : 

— « Courage ! aqueste t’enrichis. 

380. Una autre te farà marquis ! » 

Plena de joia e d’esperança, 

Mila fes mai que de pitança, 

L’armada atendiè soun despart, 

En cridant que se fasiè tard. 

385. Mounsegnur, perla satisfaire, 

Ma fouè, la retardet pas gaire, 

Car, entre la veire, badet, 

Li dounet l’ordre e l’enmandet. 
Quaucus ara me vendrà dire : 

390. — ci Mais, moun cher ami, voulès rire? 
Dins lou noumbre avès pas coumtat 
Dau Papa lou mendre souldat. 

Coussi qu’aquela bêla troupa 
Aviè renounçat à la soupa ?... 

395 . Noun pas, mais ahis lous assauts 
E n’aima pas lous petassaus. 

Restet per prudença à la vila 
E li seguet pas inutilla. 

Car pregava Dieu tout lou jour 
400. Per l’armada e per soun retour... 

Mais l’armada, quau la menava?... 
Pardi, lou que la coumandava... 

Era-ti lou vice-legat ?. . . 

Nani, qu’auriè pas boulegat 
405. D’Avignoun, malgré la magagna, 

Per una tant ruda campagna... 

Quau seguet dounc lou general?... 
Vous m’embarrassàs mai qu’un gai. 
Dau moussu que n’aget la glouera, 

410- Lou noum ven pas dins ma memouera, 
Mais pourriàs vous n’en métré au fet. 
Car es tirât de l’alfabet ; 

Crese pourtant que s’apelava 
Boiardo, Pantaloun, Octava, 

413. Baroun d'aici, marquis d’aiçai, 

Duc d’aqui, prince de noun sai. 

N'i auriè per rampli très chapitres 
Se vous detalhava lous titres 
Que teniè de Sa Sentetat 
420. Dins un pichot trau dau Coumtat. 

Es aquel que menet la cola, 

Mountat sus lou bast d’una miola, 

Ben amagat jout un mantel, 

Doubla bouneta e grand capel. 

425 . Des que las troumpetas souneroun, 
Lous ases sus lou champ brameroun 

H, trop fiers per marchà de frount, 
Chacun faguet soun escadroun. 

Dins la routa, la testa bassa, 

430. Seloun l’usage de la raça, 

Tendrament niflavoun lou pis 
Que rencountravoun per camis. 

Save pas se ce que vau dire 
Es tirât d’un conte per rire, 

43 5 . Mais, dins lou pouëma que fau, 
Soui segu qu’anarà pas mau, 

Car tout letou prendriè la broda 
Sans lou ragoust d’una episoda. 

Aici dounc la digressioun 
440. Que gardavc per lou sermoun : 
L’ase dau bon papà Silena, 

Un jour contra la raça umena, 

Anet pourtà plentas au ciel. 

Jupiter, que lou trouvet bel, 

445 Li dis : — « Olà, de que te mena ? » 
— «Vesès, lou sujet de ma pena, 

Li respoundet lou viel grisoun, 
Soun lous vilens cops de bastoun 
De quau l’ome, que toujour pica, 
430 . Regala aval ma chera clica ; 

Sérié tems de lous fa fini. 

Aqui ce que m’a fach veni. » 

Lou Dieu que lança lou tounera 
Li dis : — « Retorna sus la terra, 

455 . E diràs à tous mau-bastits : 

— « Aid vostre sort, abestits : 

— «Tant que pudirà vostra urina, 

» Aurés de tustaus sus l’esquina ; 

» Mais des que sentirà lou musc, 

460. » Vous jure que n’aurés pas pus ! » 
Tout réjouît en counsequença, 

D una tant poulida sentença, 
L’encoumparable pecatà 
Ruet, petet, et cœtera ; 

465. E, souet de joia ou de vergougna, 
Sautet dau ciel dins la Gascougna ; 
Aqui countet as etalouns 
L arret sus lous cops de bastouns ; 
Las saumas, que soun de femelas, 
470. N’en cacheroun pas las nouvelas, 

E tout ase las aprenguet, 

Tant lion aco s’espandiguet. 
Toutes, d’aquel moument en fora, 
Sieja dedins, sieja de fora, 

475. D’abor que trovoun de soun pis, 
Voloun saupre à de que sentis, 
Mais, de veire que put qu’empesta, 
Vers Jupiter aus^oun la testa 

E disoun, en moustrant las dents, 

480. — « Ah ! grand Dieu que n’i’a per de tems !» 
Revengan ara à la crousada 
Qu’à soun despart aven laissada. 

Lous ases marcheroun premiès ; 

Eroun be ioch cents à pu près, 

485. Car fau métré lous que mountavoun 
Au reng d’aqueles que pourtavoun. 

— Per que, dirés ?... e per que pas ? 
Diantre siè, quand eroun en bas, 

Se li aviè gis de diferença, 

490. D’alura ni de countenença. 

Dins la routa bruqueroun fort 
E tengueroun toujour lou bord. 

Après seguissiè la recrua 
Qu’avès vista dins la revua ; 

49 5 . Eroun dech bêlas coumpaniès, 

Toutas farcidas d’aumouniès 
Que, per li dounà bon courage, 

D’avança lou long dau vouiage, 
Entounavoun lou Requiem 
500. Das enemis que tuarien. 

Darriès, seloun l’acoustumada, 

Tout lou bagage de l’armada 
Era escourtat de poulissouns 
Que disien d'autras ouresouns : 

505. Avien cargat quinze carretas 

De culiès d'estam, de fourchetas, 
D’oulas, de plats de Sent-Quentin, 
Lou tout preste en cas de butin 
Per coire e brafii la pitança 
510. Qu’esperavoun de sa valhança. 

Lous Avignounés soun de gents 
Tant avisats e tant prudents ! 

Toumbant, levant, tant camineroun 
Que dins set ouras arriveroun, 

5 1 S - Las dents longas couma lou bras, 

A la vista de Carpentràs. 

Un lanterniè qu’era de garda 
Veget pas pulèu l’avans-garda 
Que courris aco dau major : 

520. — «Moussu, soui, s’ou dis, un butor, 

* Ou, sus ce qu’ai vist de la porta, 
Toutes lous Bemis soun per orta. 
Tramble, moussu lou coumandant, 

Car aprouchavoun en cantant 
525. Un certen er long de la routa 

Que semblava aquel de l’absouta; 

Amai crese, dins lou sagan, 

D’avedre ausit un capelan.» 

Lou major, qu’era un viel roudriga, 
530. Dis en se gratant l’embouniga : 

— « Ai ! bon Dieu, que me contes, tus ? 
Cantoun l’absouta. Sen perduts ! 

Vai vite querre la parroulha, 

Retoma à la porta e barroulha, 

535. Mais, au mens, s'era Tenemi 
Li digas pas que soui aici.» 

Las portas segueroun barradas. 

Ben clavadas, ben acoutadas, 

Amai degus dins la citât 
540 Se cresiè pas en suretat. 

Cepandant la crousada arriva. 

Lou lanterniè li dis : — « Qui viva? » 

— «Sen, pecaire! d’Avignounés... » 

— « De que voulès? » — « Que nous dounés 
545. La charitat que Dieu coumanda, 

De pan, de vinet e de vianda, 

Car sen toutes de pauras gents 
Qu’ aven pas manjat de long tems. » 

— «Quant ses? » - «Pas que quatre ou cinq mila. » 
550. — « Pesta, envalariàs be la vila ! 

Per que veni tant à la fes? 

Dieu vous assiste! Aven pas res. » 

— « Pas res ! Eh be, Dieu vous ou renda, 
Qu’aurés una poulida renda ! » 

555. S’en aneroun aqui dessus 

Deglesits couma eroun venguts. 

Dins Carpentràs se rassureroun 
Quand per esquina lous vegeroun, 

E disien dessus sous ramparts : 

560. — «Ah! Segnur, que de pelucarts! 
Dieu preserve que tala troupa 
Toumbessa sus un plat de soupa ! 

N’en veiriè la fin, quand lou plat 
Sérié de la grandou d’un prat. » 

565. Ralhavoun, fasien la charrada. 
Cepandant gara la bourgada ! 

Das crousats lou troupel goulut 
Li aviè jetât soun devoulut. 

Poudés me dire la drilhansa, 

570. Quand emb ela intreroun en dansa ! 
Dins un mou ment tout seguet net, 

Li quiteroun pas un caulet. 

Jujàs un pau se la poulalha 
Escapet d’aquela batalha. 

575. Elàs! de l'un à l’autre bout, 
Fagueroun man bassa sus tout. 

La grella, lou fioc, la tempesta, 
Laissoun, au mens, quicon de resta, 
Mais eles, pires que lou fioc, 

580. Devoureroun tout dins lou lioc. 

Après aquelas repetilhas, 

Reprenoun soun sac e sas quilhas, . 

16 

Disoun r Agi mus e s’en van, 
Afamats couma eroun davans. 

585. Es vrai que, d'una voues pus douça, 
Disien YObit de Cadaroussa 
E l’acabavoun tout escàs 
Qpand li segueroun arrivats! 

[uauqus que la vengença anima 
^D’una coulera légitima, 

Quand sérié pus do us qu’un agnel 
Adounc chanja de naturel : 
Trambla, ven pâlie, s’esfoulissa, 
Lous iols li sannoun de maliça ; 

Sarra lou poung en grumejant, 

S’esprima pas qu’en blessejant 
E, pus proumte que la tempesta, 

Courris sans crenta à la batesta. 

Mais s’es encara pounchounat 
D'un apetis desourdounat, 

Se lou june e la fam canina 
Li an coulât lou ventre à l’esquina 
15. Oh ! poudès dire — « Fin d'agnei ! 
Lou tigre n’es pas pus cruel 
E, dins la raja que lou mena, 
Prenès garda à vostra coudena, 

Car una fes que la tendriè, 

20. Lou pelaud vous l’estripariè. 

Antau menaça Cadaroussa 
L'armada que la fam li poussa. 
Anan veire de que farà 
E surtout coussi brafarà. 

25. Pantaloun metet ped à terra 
E tenguet un counsel de guerra, 
Coumpausat de quinze ouficiès, 
Set capuchins, nôu courdeliès. 
Quatre sarjants, dos anpeçadas, 

30. Très quincaliès chefs de brigadas, 
D’un fifre noumat Sent-Amour, 
D'un frera carma e d'un tambour. 

D’abor toutes se regarderoun 
E l’un l’autre se demanderoun : 

35. — « Pioi que s’agis d’un siégé aici, 
De qu’es un siégé, moun ami ? » 

Un mouine diguet : — <t Per lou faire, 
Fau mandà querre un cadieiraire, 

Lou pus adrech dins soun mestiè. » 

40. Un autre dis qu’un menusiè 
Fariè la causa pus soulida ; 

D’autres que sérié pus poulida, 

Se n’en cargavoun lou scultur 
Qu’aviè fach las formas dau cur 
45. De la gleisa Sent Agricola. 

— « Amai deurien cargà l’estola, 
Diguet un sarjant escaufat, 

E nous métré dins un souiat. 

Que couma aco prendrian la vila 
50. D’una maniera pus tranquilla. 

E, mardi, mous paures paters, 
leu crese que ses fort esperts, 

Quand s’agis, en teologia, 

De luchà contra l’eresia, 

55. De fieulà dins un refetouer 

E de rounflà dins un dourtouer ; 

Mais que ni siégé ni batalha 
Siejoun lou fet de la mouinalha, 

Ma fouè, nous avès counvencuts 
60. Que dins aco ses pas letruts. » 

Tassà de mouines d’ignourença 
Es una terribla emprudença, 

Mais lou chef, per un ben de pes, 
Mandet lou sarjant as arrêts. 

65. Couma aco lous doutous caleroun 
H las gents d’espasa parleroun. 

Un ouficiè qu’aviè servit 
A taula força gents d’esprit, 

Orne autras fes de bona mina, 

70. Quand fasien fioc à la cousina, 

Mais que, de la rigou das tems, 
N’aviè pas sauvat que sas dents, 

Un ouficiè de bourjouesia 
Diguet d’un er de courtouesia : 

75. — « Messius, ai souvent mes lou nas 
Dins las fulhas de Morenàs ; 

A ma pocha encara n’ai una 
Ounte se trova per fourtuna 
La rclacioun touta au long 
80. Dau siégé de Berg-op-zoom. 

Mai que fagan couma fagueroun 
Lous demonis que lou prengueroun, 
Vous jure que dins quatre mes. 

Cinq au plus..., Cadaroussa es près, 
85. Car... » — a Laissa la car, malapesta! 
La que nous trota per la testa 
Vôu pas d’alonguis couma aquel, 

Li respoundet tout lou counsel, 

Ben saique lous Francés manjavoun 
90. Davans la plaça qu’assiejavoun, 

E vos qu’aici, sans tastà res, 
Nautres resten quatre ou cinq mes ? 
A l’autra, qu’aquela es riblada ! » 
Au miech de l’illustre assemblada 
95. Lou fifre, en aussant soun siblet, 
Cridet : — « Messius, aco soulet, 
•Sans tentà lou sort das batalhas, 
Anioch toumbarà las muralhas 
E vous livrarà lou fricot 
100. De la superba Jericot : 

Aqueste vespre, sus la bruna, 

Avans lou levà de la luna, 
leu que vous parle e lou tambour 
De la vila faren lou tour ; 

105. El, tout en bâtent la dragouna, 
leu, tout jougant la farandouna, 
Quand seren au cantou d’aval, 
Faren l’ouvertura d’un bal 
Per una musica tant douça 
1 10. Qu’atirarà tout Cadaroussa. 

Sus la paret d’aquel coustat, 

Vendrà tout lou puple encantat. 
Vautres, dins aquela entrefeta, 

N’en pourrés faire la counqueta, v 

1 1 5 . En grimpant toutes à la fes. 

Sans res dire, as autres parets. 
Quand on n’a ni clau ni sarralha, 
Fau be mountà per la muralha. 

Aqui, messius, un bon avis ; 

120. Se lou seguissès pas, tant pis ! » 

Lou counsel juget à bel ime 
Qu’aquel avis era sublime 
E tout de suita auriè passât, 

Se lou chef l’aviè proupausat ; 

125. Mais fau qu’una paura persouna 
Aja toujour tort quand resouna 
E que, tratat couma un broulhoun, 
Gaste tout par ça qu’a resoun. 

Lou grand, l’illustre Pantaloni, 
130. Nebout dau célébré Pouloni, 

En chef abille e generous, 

Tratet lou fifre de fouirous 
E juret que, jout sa counduita, 
Prendrien la vila tout de suita. 

1^5. — «N’aven, sou dis, qu’à l’envesti 
E sus lou champ la demouli. » 

— « Viva ! viva ! cridet la clica ; 
Aquel counsel es sans replica ; 
Parlàs-me d’un bon general, 

140. Noun pas de fifres ni de bal ! » 

Cepandant, la vila assiejada, 

De tout aiço fort aflijada, 

N’en temouegnava sous regrets, 

E pregava Dieu per la pes ; 

145. Mais resteroun pas, dins lou trouble, 
D’assujeti per un bon couble 
Lou boi pourrit de soun pourtau, 

Ce que l’asseguret un pau ; 
Amasseroun, sus sa muralha, 

150. Un moulou de peiras de talha, 

Per regalà lous enemis, 

Se venien roudà per aquis, 

N'i’aget mema que, dins la suita, 
Jeteroun à plena marmita 
155. D’oli boulhent, que tant trauquet, 
Que jusqu’as osses lous taquet. 

Lou maréchal, tou jour terrible, 
Engajet un coumbat ourrible, 

Couma veirés dins un moument... 
160. Mais counten tout pausadament. 

Lou premiè Cônsou de la plaça 
Se presentet de bona graça 
A la fenestra d’un oustau 
Qu^era bastit sus lou pourtau. 

165. Aqui metet sus soun espalla 
Un petàs d’escarlata salla 

Estacat à soun abi gris, 

E lenguejet lous enemis : 

— « Messius, li diguet, vostra armada 
170. Dins Cadaroussa es fort aimada 

E tant mens çai demourarà 
Tant mai de plesi nous farà. 

Es nostre blat que vous atira ? 

N’aven pas gaire, mais, foullira ! 

175. Dau pau que li a vous bailaren 
Autant couma n’en gardaren. 

Lou pris es una bagatela : 

Paguen nôu francs de la tousela, 

Vous la livran à dech escuts, 

180. E finigan aqui dessus... 

Pau toutes estre resounables. » 

— «Tirariès pus lèu trenta diables, 
Viel usuriè, double larroun, 
Respoundet lou fier Pantaloun, 

185. Que noun tiraràs de ma pocha 
Trenta francs per vira ta brocha ! 
Voulen tout lou blat per pas res, 

Sans coumtà que nous pagarés 
L’ensulta plena de maliça, 

190. Qu’avès facha à nosira miliça 
E surtout ce qu’avès mandat 
A Moussu lou Vice-Legat. » 

Lou consou repliquet: — «E quoura 
Faren acô?» — « Dins mens d’una oura!» 
195. Ajustet Outava en furou 

E sus lou toun d’un loup-garou. 

Aqui coumencet una guerra 
Capabla d’esfraià la terra, 

Se quauque autur couma se deu 
200. N’agessa parlât avans ieu, 

Mais l’istouera n’en seguet facha 
De la man d’un paure petacha, 

Sans goust, sans régla, sans esprit, 

E n’aget pas ges de débit. 

205. Pecaire! vengen so un in jura 
En acabant nostra pintura ; 

Perqui’n lai defora e dedins, 

Tout acô fasien lous mutins. 

Dins la vila n’eroun pas forsa, 

210. Mais manjavoun, avien de força; 

Lou maréchal lous counduisiè, 

E soun rampart lous defendiè. 

Defora, lou noumbre empourtava, 

E la fam que lous encitava 
215. Lous aviè tant braves renduts 
Que lous auriàs pas counouguts. 

Sus lou champ intreroun en dansa. 

La premieira troupa qu’avança, 

Sans esperà de coumpagnouns, 

220. Seguet aquela das maçouns. 

Prend lou testut, jura e travalha 
A faire toumbà la muralha; 

Lous assiejats, qu’eroun dessus, 

En n’apelant couma d’abus, 

225. Lous arrouseroun sus Pesquina 
D’un gros boulhoun de perousina. 
Couma regardavoun en bas, 

Li toumbava pas sus lou nas, 

Mais l’esquina ben ou pagava. 

230. E l’os bertrand se rabinava... 

Vite li pourtavoun la man, 

E disien, en petounejant : 

— « Segnur ! quau la jeta. tant cauda? 
Ah ! bourrel, lou diable ta gauda ! » 
235. De raja anavoun e venien, 

E chaca fes que pareissien, 

D’amount lous levavoun dau rôdou, 
Per lou mens à grands cops de côdou, 
Quand n’era pas sus sous abits 
240. D’oli boulhent à plens toupis. 

Pantaloun pouguet pas sans penas 
Veire cscaumà tant de coudenïis, 

E per mantene lou traval 
Qu’avien coumençat aiçaval, 

245 . Juget que das apouticaris 
Lous outis eroun necessaris. 

— « Anen, metès-vous à ginoul, 

Li dis, e tiràs-nous d’emboul. » 

Cent seringas, vers la muralha, 

250. Cargadas, noun pas à mitralha, 

Mais à quicon de quau lou noum 
Rendriè lou vers trop poulissoun, 
Escarteroun la poupulassa 
Que d’amount defendiè la plaça... 

255. Lou diantre d’un que li restet, 

De tant qu’acô lous empestet! 

Mais de crenta que revenguessoun 
E qu’à l’audou s’acoustumessoun, 
Seguet counclut de li mandà 
260. Quauques pots à'assa-fœtida , ‘ 

Ah ! poudès me dire la festa ! 

Se li agessoun jetât la pesta, 

Aquel paure puple escarnit 
Sérié pas istat pus punit. 

265. Tout aco iàisset la courtina 
A la merci de la famina, 

E courrissiè lou nas tapat, 

En cridant : — « M’an empouisounat » ! 
Entremens lou martel boumbava, 
270. E la muralha se crcbava 

Tant fort que, quauques cops de mai, 
Lou jour se sérié vist de lai. 

Seguet alor que Lafulhada 
A touta la vila assemblada 
275. Tenguet un discour tant senut 
Que lou coumbat seguet conclut, 

E la muralha garantida 

Per lou mouien d’una sourtida. 

— « Enfants, s 'ou dis, de que fasen ? 
280. Ounte anan? per que fugissen ? 
L’armada qu’es davans la porta, 
Quoueque nombrousa, es-ti tant forta 
Que noun Testrilhen à soun tour 
Couma aquela de l’autre jour? 

285. Counouissès ben pau la famina 
Que l’afl’aquis e que la mina ! 

Vous jure que l’esquinaren, 

Quand defora l’atacaren, 

Es vrai que portoun de canullas, 

290. De seringas e d’espatullas, 

Cisèus, tira-peds e trinchets, 

E martels, tout ce que voudrés ; 

Ou vole ! mais an-ti de pougna ? 

Se pot-ti veire sans vergougna 
295. De toulhauds couma vautres ses, 

Que chacun, de la car qu’avès, 

N’abilhariàs una vintena, 

Creni de gents d’aquela mena ?... 
Venès, oubrigan lou pourtau, 

300. E davans qu’ajoun fach soun trau, 
A Sent Crespin, à Senta Luça, 
Anen bailà tapa sus l’ussa !...» 
Tout disent : — « Bailen un tapin 
A Senta Luça, à Sent Crespin », 
305. Nostres Cadaroussiens partissoun, 
Oubrissoun la porta e sourtissoun. 

Es vrai que lous Avignounés 
D’abord segueroun fort surprés 
De veire defora la porta 
310. Lafulhada embe soun escorta, 

Car eles li serien intrats, 

Se s’eroun un pau poussedats, 

Mais las femnas que demoureroun, 
Au nas de toutes la barreroun, 

315. E lou maréchal, tout counfus, 

Li pouguet pas intrà noun plus. 

Per força aqui fauguet se batre ; 

Un d’eles n’en valiè be quatre, 

Mais enfin malas gents soun trop; 
320. Lafulhada, dau premiè cop, 

Toca un frater sus la babina 
E lou fai toumbà per esquina. 

L’autre se releva en disent : 

— « Anen, bon ! me manca una dent ! 
325. Mardi ! la planisse, es daumage ! » 

Aqui coumencet lou carnage. 

Un certen Antouena Espinàs 
Soufletet un grand sabrenis 
Que tout de suita, en 'voulent courre, 
330. Dins un valat toumbet de mourre. 

Un autre, en cercant soun tranchet, 
Recasset un autre souflet 
Aplicat per lou mema Antouena ; 

Un coumpousitur d’antimouena 
335. S’aprocha, una espatulla en man, 

Mais, à mesura que prend vanc 
Lou dich Antouena vous l'espelha 
D’un grand cop d’arpa sus l’aurelha. 
Aquel Antouena era pertout : 

340. Lou vesiàs tantos emb un bout, 

Tantos à l’autre, e safuria 
Era l’ounou de la patria ! 

Un certen Pierre lou Garrel, 

Scguit de Jaques Gautarel, 

345. Anet enleva la banieira 

De la coumpagniè menusieira, 

Lou que pourtava l’estandart 
Aget dous tapins de sa .part, 

E, per faire trop loupiniastre, 

350. Seguet virât d’un bel emplastre. 

— « Moun Dieu, diguet en se frétant, 
Vejàs-l’aqui, piqués pas tant !.... » 
Mais la coumpaniè. touta entieira 
S’acousset vite à la banieira 
355. E tant luchçt, tant s'escaufet, 

Que tout lou drapèu s’estripet. 

Pierre n’empourtet una pelha 
A la plaça d’un floc d’aurelha 
Qu’aviè perdut dins lou débat. 

360. Jaques, au pus fort dau coumbat, 
Venguet borni, sauvet sa glouera, 

E sans bralhas cantet vitouera : 

Mais pioi reneguet couina un fol, 
Quand veget qu’aviè pas qu’un iol. 
365. Un noumat Pergori Latroussa, 

Lou pus ventrut de Cadaroussa, 
S’acoussava vers un talhur ; 

L’auriè crebat ! mais per malur, 

Anet brucà contra una mouta, 

37 °’ E barrullet couma una bouta. 

N’emporta ! en roudant alounguet 
Tant de talhurs qu’endevenguet ; 

Tout lou resta, en li fasent plaça, 
Cridava : — a Gara la bestiassa ! » 

375. Mais vous faliè veire lou trin 
Que faguet un autre mutin 
Apelat Guilhaume Labuta : 

Noun se plasiè qu’à la disputa ; 
Moun Dieu ! lou michant garni ne 
380. Atacava endiferament 

Tout ce que li aviè dins l’armada, 
Ouficiè, sarjant, anpeçada, 
Sarraliès, talhurs, courdouniès, 
Charrouns e jusqu’as aumouniès ! 
385. Per la barba emb tant de coulera 
Rebalava un reverand pera 
Que, se lous pèus avien tengut, 
Mourre e pèu, tout sérié vengut !.. 
Per bonur, la senta crinieira 
390. Era d’una bourra estrangeira. 

D’avedre antau marjcat soun cop, 
Tout courrissent, au grand galop, 
Boumba lou fifre sus la maissa, 
Tomba lou tambour sus la caissa, 
395. Copa las réglas d’un maçoun 
Sus las espallas d’un charroun, 

E reven cargat de lesenas 
Arrapadas à sas coudenas. 

Pas mens terrible e pus brutau, 
400. Un certen Nicoulàs Barrau 

Prenguet una imou tant cruçla 
Que faguet pire que la grêla : 

De soun ase, à grands cops de ped, 
Davalet un marchand fripiè ; 

405. Mais aget piatat d’un orfebre. 

Car lou gariguet de la febre 
D un cop de poung dins l’estoumac , 
Ce que faguet vuidà lou sac. 

D’aqui se jeta dins l’armada 
410. E sauta sus la moulounada, 

Tusta l’un, met l’autre jout el, 
Graufigna aqueste, mord aguel. 
Emporta la peça qu’arrapa, 

Rend vint souflets per una tapa, 

415. E dins tout aco perdet pas 

Que lous pèus, las dents e lou nas. 

Mais quau countarié l’aboundança 
Das esplouets, das trets de valhança 
Que faguet dins aquel varal 
420. Lafulhada lou maréchal ! 

Es aquel que se distingava 1 
A la maniera que picava, 

Auriàs dich que lous pus ardits 
N’eroun pas que sous apendris. 

425. Couma lou pus fier das coursaris, 
Toumbet sus lous apouticaris... 

L on sap coussl la jalousiè 
Irrita las gents dau mestiè ! 

Passa au travès de cent canullas, 

430. Brava seringas e spatullas, 

Ranversa mourtiès e canouns, 

Tapina mestres e garçouns! 

Dins lou desordre aqul se bagna 
E Ton noun vesiè per campagna 
435. Que d’apouticaris au sou ! 

Presque morts de cops ou de pou ! 

Cepandant, malgré soun audaça, 

Li avien tant jetât sus la faça 
D’oupiatas e de lavaments, 

440. De medecinas e denguents, 

Senè, tartre, manna e rubarba 
Que sous iols, sa maissa e sa barba 
Regoulavoun de tout coustat, 

E tout soun corps n’era inoundat. 

445 . N’aviè suçât quauquas oundadas, 

E vous li venguet de trincadas, 

Pus vivas que las d’un malaut 
Que C... trata à l’espitau. 

Fauguet vite que s’assetessa, 

450. E, dins un moument, que faguessa... 
De que ? passen sus aquel fet 
Grossa purga fai grand efet ; 

Mais, s'atacàs la bourjouesia, 

Fourbiàs toujour la iarmacia. 

455. Lou maréchal, antau bourrât, 

Era aqui dounc fort afairat, 

Quand lou Reverand Pera Ambrouesa 
S’avanset per li cercà nouesa : .. 

Lou prend bras dessus, bras dessous ; 
460. S’alongoun au sou toutes dous, 

Lou vira, revira, bourdouira... 

Per bonur l’autre aviè la fouira, 

Mais tant faguet, tant alenet, 

Que Pera Ambrouesa se purguet, 

465. E prend sa part d’una courranta 
Que n’auriè fach dansa quarranta. 

L’un lion de l'autre, aqui dessus, 

Se separeroun fort counfus, 

Per anà pausà sa danrea. 

470. Entremens Dona Renoumea, 

Que mescla toujour per mitât 
La messorga e la veritat, 

Diguet que la man angelica 
D’un enfant de Sent Douminica 
47 5 . Aviè massacrat sans resoun 
Lou maréchal en trahisoun. 

Aquela funesta nouvela 
Changet lou trin de la querrela, 

E lous qu'avès vits tant ardits 
480. N’en segueroun embasourdits ; 

Tout maudissiè, tout detestava 
Lou Pera Ambrouesa, que pestava 
De se veire antau tant menât 
Après avedre tant junat. 

485. S’acousseroun vite à la porta ; 

Mais una noumbrousa cohorta 
Que se li era messa davans, 

Lous escartet en se moustrant. 
L’illustre chef de la Crouesada 
490. El meme li l’aviè pausada, 

E tant rudament lous menet 
Qu’à la fin lous envirounet. 

Lou soûl espouer de Cadaroussa 
Aget touta una armada en troussa. 
495. Dedins n’aviè pas demourat 
Que las femnas e lou curât, 

Soun clerc et Moussu lou Vicari, 
Que toutes très, dins lou breviari, 
Despioi dous jours eroun après 
500. A cercàvespras de la pes. 

Cepandant lou signal se dona ; 
Fifre, auboi, troumpeta, tout sona : 
E l’ecô deven à soun tour 
Fifre, auboi, troumpeta e tambour ; 

505. Se livra anfiti una batalha 

Que faguet tramblà la muralha. 

Lous menusiès, armats d’aissets, 
De manairas e de ressets, 
Ourgoulhousament s’avanseroun ; 
510. Mais lous enemis lous freteroun 
Couma un regent, dins sa fouliè, 
Tapina un pichot escouliè. 

Lous pegots prengueroun sa plaça ; 
L’er menaçant, Piol plen d’audaça, 
515. Partissoun en picant dau ped, 
Espadrounoun dau tira-pcd, 
Degainoun tranchet e lesena, 

E se serien batuts sans pena, 

Mais se vireroun en cridant : 

520. — « Antouena li es, gara davans ! » 
La legioun de Senta Luça, 

Per pas croucà tapa sus Pussa, 

De lion menaçet dau cisèu 
E demouret jout soun drapèu. 

525. Lous marechals, pichota troupa, 
Mais que prend fioc couma d’estoupa, 
Marchoun lou martel d’una m^n, 

E de Pautra lou buta-avans. 

Lous enemis lous desfisavoun^ 

530. Mais de veire que s'avansavoun 

En demouns sourtits das anfers, 
Qu'eroun soustcnguts das fraters 
E seguits das apouticaris, 

De la mort cruels coumissaris : 

535. — « Oh ! digueroun, per ara, elàs! 
Nous podoun sounà nostres clas. 
Faudriè que lou diable petessa, 
Quand embe nautres se metessa; 
Mais, pourtant, mouri per mouri, 
540. Embe glouera au mens fau péri ! » 
Virgile ou dis, n’en fau pas rire, 

Lou desespouer es un grand dire ; 
Autras fes soun prince trouien 
Se sauvet per aquel mouien, 

5_I5. Mais se lous Grecs, dins la batesta, 
Li avien rebilhat à la testa 
D’enguent gris, d 'assa-fœtida, 

De pilullas, et cœtera , 

Tout lou desespouer que supausa 
550. N’auriè pas saique fach grand causa. 
Que que n’en siè, vengan au fet. 

Lou desespouer dounc arrapet 
La banda que se refrougnava 
Dau dangè que la menaçava : 

555. De tout coustat venoun as mans ; 
Gis segueroun pas feneants. 

Dau ped, de la man, de la testa ; 

E bouta, e gara, e tu n’auràs!... 

560. Lous fraters, mitât engrunats, 

Cridavoun : — « A moi , bourçeoisia ! » 
Lous marechals, dins sa furia, 

. Fasien varalhà sous martels ; 

Lous autres, à cops de capels, 

565. Adrechament lous embourgnavoun, 
Lous mourdien e lous graufignavoun ; 
Un martel toumbava de çai, 

Prenien un buta-avans de lai, 
Talâment que la marechala • 

570. Danset anfin la martingala, 

E vitament s’en retournet 
Au premiè moument que troubet. 

Cepandant, lous apouticaris, 

Pus terribles que de coursaris, 

575. Eroun aqui que tenien bon 
E batien l’enemic de lion. 

Urous s’agessa près la larga, 

Quand li fagueroun sa descarga ! 

Mais, elàs ! d’aqueles guerriès, 

580. A vint passes, Y on es trop près : 
Tireroun d'aquela distança, 

E vous faliè veire la dansa ! 

Las pauras gents empouisounats, 
Des quaco li mountet au nas, 

585. Tout de suita se debanderoun, 

De çai de lai pertout rouderoun ; 
Lous autres lous acoutissien 
A mesura que fugissien, 

E, trop malauts per se defendre, 
590. Segueroun fourçats de se rendre : 
Toumberoun miech morts à l’envès. 

Alor, chacun das aumouniès, 
Lioga de demandà lur graça. 

N’en fiquet un dins sa besaça, 

595. E la sarret emb un courdoun. 

Avien bèu demandà perdoun, 
Fauguet au founs d’aquela aisina 
Qu’anessoun rendre medecina, 

E que restessoun sus lou jas 
600. En atendent d'estre penjats. 

Una jouve, galharda e bêla, 

E légitima, e naturela 
De nostre famous maréchal. 

D'un trau devista aquel rambal 
605 . E planta aqui sa couteria, 

Per anà sauvà sa patria ! 

Se voulès aprene soun noum, 

Era la charmanta Françoun ! 

Vite couma una degoulhada, 

610. Sourtiguet touta espantoulhada, 

Sans prene fichu ni vantau, 

E faguet ouvrl lou pourtau. 

L’armada, sus aquel spet cle, 

De tout coustat cridet miracle; 

615. E de veire un oujet tant gras, 

Eroun toutes enmedusats ! 

— « A quau n’en vôu Madoumaisela ? 
Li dis un barbiè sentinela... » 

— « Soui la filha dau maréchal. 

620. Demande vostre general : 

Digàs-me li que venga vite, 

E qu'à Cadaroussa l’envita 
A veni prene un det de vi. 

Se me vôu faire aquel plesi. » 

625. Pantaloun, sans se faire atenàre, 
Près d’ela au pus lèu ven se rendre, 

E d’abor planta sous regards 
Sus un gros miech-quintau de cars 
Que la bêla Judit mouderna 
630. Moustrava au nouvel Oulouferna. 

Per aqui cuget oublidà 
Que venièn per lou couvidà, 

Mais la bêla, seloun l’istouera, 

Li ou remetet dins la memouera. 

635. — El li dis — « Eh be, que voulès?. 

— « Que relâchés lous prisouniès, 

E que fagàs fin d’astinença». 

Respond, emb una reverença, 
Françounassa, d’un er counfus. 

640. — « Certas ! aco’s pas de refus, 

Dis lou chef. Avès ma paraula... 

Mais vite anen nous métré à taula ». 

En parlant antau, toutes dous 
S’en van bras dessus, bras dessous ; 
645. Introun dins la vila, refermoun, 

Dins una cousina s’enfermoun ; 

E tant li brafet, tant fieulet, 

Pantaloun, que s’enchichourlet ! 
Quand aget ben près la minota, 

650. Françoun, qu’era pas una sota, 

Li demandet de l’espousà... 

— « Teu vous ou vouliei proupausà, 
Diguet lou general ivrougna; 

Mais, per faire aquela besougna, 

655. Fau de noutaris, de papiè, 

D’ancra, una espeça d’aumouniè... » 

— « Oh ! boutàs ! segàs pas en pena, 
Auren de touta aquela mena 

Dins un moument, li dis Françoun. » 
660. MounDieu!... Lou brave Pantaloun, 

Aqui dessus, sauta, l'embrassa, 

E, quoueque seguesse fort grassa, 

Aget lèu menât lou curât 
Per veni passà lou countrat, 

665. (Tout curât era adounc noutari) ; 

Per temouens, li aget lou vicari 
• E lou clerc, que lou seguissien ; 

Dous temouens alai sufisien. 

Lou registre espandit sus taula, 

670. Lou capelan prend la paraula, 

E demanda au grand Pantaloun 
Ce que vôu faire de Françoun. 

— « La vole fa, s’ou dis, coumtessa, 
Marquisa, duchessa e princessa. » 

675. — « Bon ! mais ounte es vostre coumtat?..» 

— « Es à Cavalhoun, dins un prat... » 

— « Vostre marquisat ?... » — « Dins la jassa 
Ounte loja moun garda-cassa... » 

— « Bon ! es escrich. . . » — « E lou duché ? » 
680. — a Es situât jout un péché... » 

— « Fort ben !... encara una demanda : 

La principautat es-ti granda ? » 

— « Oh ! per aquela, moun ami, 

La tene dins un pergami, 

685. E n’en save pas l’espandida, 

Car l’ai pas encara legida. » 

— « Prenè: la plouma e signàs-vous. » 

— « Prengan la pluma e signen-nous... 

A vous, Madama la Coumtessa, 

690. Signàs-vous ardiraent Princessa, 
Marquisa, Duchessa, Françoun, 

E mouliè dau grand Pantaloun ! » 

— « Aça, bailàs-vous la maneta, 

Que vous bcnigue ara memeta. 

695. Parlàs, entremens que li soui : 

Vous voulès-ti?... » Digueroun oui; 

E dins très cop d’aiga benida, 

La causa se trouvet finida ; 

La cadeta d’un maréchal 
700. Seguet femna d'un general ! 

Pantaloun celebret la festa 
En prince qu’a perdut la testa ; 

Lou vespre, era tant abestir 
Que s’anet couchà tout vestit. 
jç>5- Lou lendeman, sa chera espousa 
Li demandet, touta jouiousa : 

— « Eh be ! moun marit, que fasès ? 
Coussi vous trouvàs, que disès ? » 

— « Vostre marit, Madoumalsela ! 

710. Per ara, me la countàs belà ! » 

Diguet Mounsegnur irritât... 

— « Oui, oui, moun marit, per countrat; 

E Ton n’ou prendriè pas per rire, 

Se pensives à vou’n de dire ; 

715. Vau mai vieure couma devès 
Embe vostra princessa, en pes ; 

Autrament ses mort dins una oura... » 

— « Oh! plan! ma femna! E despioi quoura 
Jouisse d’aqueste bonur ? » 

720. — «Despioi ier au souer, Mounsegnur! » 

— « Eh be ! longa-mai ! te, te jure, 

Que pregue lou ciel qu’aiço dure 
Un parel de cents ans !... Anen, 

Toca la man, e dejunen ! 

725. Dises que la soutisa es facha? 

Tantmius! pendut siè quau s’en facha!... 
Ara, fau restabli la pes. 

Relachà vostres prisouniès, 

Prene lou blat que vous demanda 
730. Lou Vice-Legat que nous manda, 

Fa manjà las gents qu'ai menât 
Jusqu’à ventre desboutounat ; 

E doublà surtout la vitalha 
Per countentà la mouinacalha. 

735. Quand seran sadouls, dansaren, 

E deman nous enanaren. 

Mai qu’empourten força tousela, 

Avignoun, countent de moun zela, 

Soui segu que, quand ou sauprà, 

740. Couma un César me reçauprà, 

E que faran, sus ma vitouera, 

De verses dignes de memouera : 
C'et-à-dire n’i aura pas un 
Que noun blasse lou sen coumun ; 
745. Mais, es ben de prene la broda 
E de s’endourmi sus una oda. 

Tus, ma chera femneta, tus, 

S’alai t’apeloun pas Venus, 

Per lou mens lou mot de Deessa. 

750. Faudrà que tombe embe Duchessa, 

E que la rima de Junoun 
Marche emb aquela de Françoun. 
Veiràs, veiràs, quinta filada 
N’en van faire à nostra arrivada!... 
755. Per ara, tas gents ensacat s 

Es tems que siejoun destacats, 

E que menoun à lur cousina 
Lous nostres miech morts de famina. » 
Lou chef parla, Y ordre partis : 

760. Lous Avignounés, avertits, 

Copoun lou liam de la besaça ; 

Tout se perdouna, tout s’embrassa, 

E segueroun en quatre sauts 
Dins la vila e per lous oustaus. 

765. Aviei proumés qu’aquesta istouera 
Espausariè de lur machouera 
L’enfatigable acharnament ; 

Que la veiriàs en mouvement 
Faire mila trets de valhança, 

770. D’ardou, de força e de coustança ; 
Mais, pecaire ! à moun grand regret, 
Soui trop flac per aquel sujet 
Juste Ciel ! e quau pourriè dire, 
Quau pot dignament vous estruire, 
775 . Das proudiges qu’aquela fes 
Fagueroun lous Avignounés ? 

D’estcurnels sus las oulivedas, 

La tartalassa sus d’anedas, 

Au bosc una banda de loups 
780. Sus un escachou de moutous, 

Ni lous mouines sus la fricassa 
Lou bèu jour de sent Bonifaça, 

Elàs ! noun toumberoun jamai 
Couma eles fagueroun alai 
785. Sus la pitança frecha e cauda. 

Dins aquela senta marauda. 

Sas dents fasien un tel fracàs 
Que s'ausissien de Carpentràs! 

E de la façoun qu’envalavoun, 

790. Auriàs jurât qu’escamoutavoun ! 

Mais fuu que tout prenga una fin : 
Quand segueroun pies de butin, 
Trouqueroun sas quinze carretas 
Cargadas de plats, de fourchetas, 
795, E de ce qu'avien embalat, 

Per dous cents carradas de blar, 
Adounc desplegueroun banieira. 
Françoun partiguet la darnieira, 

En croupa darriès Pantaloun. 

800. Tout aco regagna Avignoun. 

Mais, à la plaça de Tabsouta, 
Cameroun tant, long de la routa, 
De Te Deum y d ’ Alléluia 
804. Que poudien pas pus grangalà ! 

A SOUN RETOUR DE PARIS 


S- 


IO. 


J ai ses, Mounsegnur, bon, segàs lou ben vengut! 
* E longa-mai !... se pot pas creire 
Couma languissian de vous veire ! 

Bailes, pastres, troupels, tout se cresiè perdut. 

— « Quau sap, disiè la trista cola, 

Coussi vai nostre majurau ? 

La pena ounte nous laissa es pas una babiola. . 

Es-ti galhard, es-ti malaut? 

Preservàs-nous, grand Dieu, de touta desfourtuna ! 
Ou se nous en mandàs quauqu'una, 

Que siegue pas, au mens, un tant gros petassaut; 

Sa santat nous fai tant de gaud 
Qu’aimarian mai dau ciel veire toumbà la luna 
Qpe s’aquel sourelhet preniè lou mendre mau ! » 
1 5 . Mais laissen per qu’inlai lous chagrins de Pabsença, 
Nostre mestre es vengut galhardet couma un sôu ; 
E, Dieu merci, touta la pou 
Es garida per sa presença... 

Parlen de quicon mai per ieu pus croustilhous. 
20. Vint ans ia, Mounsegnur, que, graça as envejous, 
Rode per lou terraire e de vostras oualhas, 
Tantos çai, tantos lai, inene las rascassalhas. 

Moun cor es d’afouns estequit. 

Mais ara que çai ses, saven que la justiça 
25. Seloun lou drech, reglarà la pouliça. 

Ensin souet-il, aco sufit ! 

Ai d’autras causas à vous dire 
Despioi que de vostres moutous 
Garde antau quauques escachous; 

30. Per escartà lou loup soufrisse lou martire. 

Lou gus de lion en lion lous seguis per detràs, 
S'aclata dejout un bartàs, 

Se releva tout plan, se sarra cauta à cauta 
E, se vei feda ou beligàs, 

35. Un pauquet trop endarrairats. 

Ai, lou voulur ! coussi ie sauta ! 

Quand me lous escamota pas, 

De segu que n’es pas sa fauta. 

'Vous qu’ara ou menàs tout sus la dralha dau ciel, 
40. Per empachà que lou loup vous espelhe, 
Mema lou pus pichot agnel, 

Savès-ti ce que vous counselhe? 

Metès davans tout lou troupel. 

ENVOI 

A M. LE VICOMTE DE SAINT-PRIEST 1 


oin de mes vers l'emphase pèdantesque, 
Ton endormeur. fléau de tout plaisir: 

< 9 ^ J^i vu jadis que ma lyre burlesque, 

Avec les traits naïfs d’une image grotesque, 
5 . * De votre illustre père égayait le loisir. 

Un tel succès est une douce amorce ; 

Pour amuser le fils elle voudrait saisir 

Cet heureux tour : en a-t-elle la force ? 

Je n'en sais rien : des soucis, des tracas, 
io. Dix ans de plus ne le promettent pas. 


1 Cette pièce sert de dédicace à YEneïda dans les manuscrits 
de la Bibliothèque du Musée -Fabre. 

Mais que ne peut l objet qui m’encourage 
Désir de plaire et crainte d’ennuyer ? 

Quels aiguillons! je vais tout oublier 
Pour réussir, mes chagrins et mon âge. 

1 5 . Avec cela fallût-il échouer, 

Je compte sur votre suffrage. 

Car, généreux Saint-Priest, vous êtes trop humain 
Pour ne point excuser les défauts de l’ouvrage, 
Du moins en faveur du dessein. 

20. Ma muse surannée en cette bagatelle 

Peut tromper mon attente et trahir mes souhaits, 
Répandre sur mes vers une froideur mortelle, 
Des outrages du temps déplorables effets, 

Mais je sais bien que l’ardeur de mon zèle 
25. Pour le sang de Saint-Priest ne vieillira jamais. 

eu que noun cante, ni noun sible 
Que quand li a quicon de terrible, 
Temouen la vila qu’au Coumtat 
Assieget un vice-legat, 

Orne à faire man-bassa à taula, 

Sus vint capous de Rocamaula ; 
loi vau cantà lous petassaus, 

La malurança e lous assauts 
Qu’aget un prince de Frigia 
En caminant vers l’Italia. 

Aquel moussu, tratat dau ciel 
Couma lou mendre bicarel. 

Noun gagnet sus mar e sus terra 
Que malandra, famina e guerra, 

15. Jusquas à tant qu’aget plantât 
Lous menuts dieus qu’aviè pourtat 
Dins Alba, sa nouvela vila. 

Es d’aqui, nous aprend Virgila, 

Que sourtigueroun lous Albens, 

20. E pioi Rouina, e pioi lous Roumens. 
Alerta, Musa de garriga, 

Tus, qu’amai Ton noun 7 se prusiga, 
Saves gratà tant finament 
Qu’on li trova countentament, 

25. Veni, l’istouera es fort poulida. 

Mais fagan pas una Eneïda 
Que semble aquela de Scarroun, 
Encara mens la de Maroun ; 
Bufa-m’en una que siè mieuna, 

30. E laissen à chacun la sieuna : 

Lou toun de Virgila es trop bel ; 

Lou de l’autre es pas naturel. 

Vole una Eneïda galoia, 

Simpla e que mete tout en joia, 

3 5 . Per tant que conte de guignoun. 

Or, diga-me per que Junoun, 
Qu’es reina das Dieus, e que limpa 
Lou milhou nectar de l’Oulimpa, 

Menava un prince tant dévot 
40* Couma l’on mena un bourriscot ? 
Per una Dieussa tant urousa, 
Pardine ! era ben bechicousa ! 

Las grands gents d’amount serien-ti 
Couma aqueles qu’aven aici ? 

45. Saique diras qu’aviè sa vista 
E que lou cresiè jansenista : 
leu vole qu’ou seguessa un pau, 

Car r on pot estre prince e bau ; 
Mais lou gros emboul de l’escagna 
50. Veniè de touta autra magagna. 

Au dire de fort bravas gents, 
Autras fes certens Tiriens 
Avien, sus la libica plaja, 

Foundat la vila de Cartaja. 

55. L’endrech d'abor seguet pau fet, 
Mais à la fin tant se puplet 
De fabricants de papelina 
Q.ue venguet richa e fort mutina. 
Junoun, qu’aima lou terrigos, 

60. Per ela quitava Samos : 

Li aviè fach faire una remisa ; 

Li teniè soun caufa-camisa, 

E dins l’estieu, quand Jupiter 
Li disiè d’anà chanjà d’er. 

65. Malgré lous acesses de febre, 

Li courrissiè couma una lebre. 
Aimava tant Cartaja anfin 
Qpe, s’aviè réglât lou destin, 

N’auriè fach, à força de guerra, 

70. La capitala de la terra ; 

Mais lou destin es pas galant 
E lous arrêt: d’aquel chaland 
Noun dependoun d’un poulit mourre, 
Ni de l’argent que l’on fai courre. 

75. La capignaira agent sauput 

Que, quand lou tems sérié vengut, 

De grivouès de raça trouiena 
Devien fretà la tiriena, 

De maniera que sa citât 
80. Sérié dalhada couma un prat; 

Que restariè pas que la plaça 
D’aquela superba vilassa 
E que las très sorres d’aval 
Li filavoun aquel traval, 

85. Poudès me dire se fougnava, 
Saturnela, quand li sounjava ! 

Ela qu’à venjà sous atrets 
Aviè tant cmpusat lous Grecs, 

Quand Paris l’aget mesprisada, 

90. Après l’avedre ben touesada : 

Sans coumtà que se souveniè 
Qu’una fes Jupiter aviè 
Dau mema sang causit un page 
Que troüblava tout lou mainage. 

95. Tout aco l’endinnava fort 
E tant pesava sus soun cor 
Que la bona ama, en counsequença, 
Das Frigiens per penitença, 

Fasiè roudà lou demourant 
100. Couma lou paure Juit-errant. 

Ben n’en costa, dins la paurieira, 
Per sourti de la pesoulieira ; 

Ben devien pati lous Trouiens 
Per faire sous nebouts Roumens. 
105. A pena lur flota pudenta 

Aviè mes au vent, fort countenta, 
Lous fitrèus de tela qu’aviè, 

E ramava couma poudiè, 

En s’escartant de la Sicilla, 

110. Que Junoun, qu’era pas tranquilla, 
E que recousiè dins sa pel 
Contra ela un desfeci mourtel, 

Se met à cridà : — « Jarnidiena ! 
Qu’es aiço?... la flota trouiena, 

115. Menada per un emperit, 

Me dounariè lou démentit ! 

Abourdariè dins l’Ausounia ! 

E soun chef auriè Lavinia, 

La filha de mestre Laurens ! 

120. E lou couqui, malgré mas dents. 

Sérié gendre de dona Aamda ! 

Oh ! quand saupriei d'estre assoumada, 
Vole empachà que Latinus 
Siè lou bèu-pera d'aquel gus. 

125. » Coussi ! Minerva, ma filhastra, 

Qu’es bèucop mens que sa mairastra, 
Per un mot que lachet Ajax, 

L’aurà crebat contra un roucàs, 

Emb un tron que, per aco faire, 

130. Un souer manlevet à soun paire ; 
Aura savounat à la fes 
Cent Grecs que li eroun pas per res, 
Sans qu’amount sus tala besougna 
Li ajoun fach la mendra vergougna ! 
135. E ieu, qu’ou porte dau grand er, 
leu femna e sur de Jupiter, 
leu que soui pourtada en cadieira, 
Quand lous Dieus van à la bandieira, 
Me fau luchà, despioi dech ans, 

140. Contra un pougnat de sacripants ! 
Quau voudrà, se noun lous vincisse, 
M’oufri lou mendre sacrifice ? 

Restarà-ti quaucus prou bau 
Per m’imoulà vaca ni brau ? 

145. Elàs ! n’aurai pas una feda. 

Pas una auca, pas una aneda ; 

Baste un lasert, baste quicon, 

Baste au mens lou fum d’un estron ! » 

Sus aquel lagui, Saturnia 
150. Intret talament en furia 

Que s’en anet, tout renegant, 

A la cour ounte es lou sagan, 

C’et-à dire, couma una fola, 

Que courriguet enco d’Eola. 

155. Aqui lou rei, dins un traucàs. 

Régna à la cima d’un roucàs, 

Sus lous vents e sus las tampestas, 

Vilens sujets, michantas testas. 

Que contra lou gouvernament 
160. Roundinoun fort ouvertament. 

A pena entre eles se patissoun ; 

Se quichoun, rodoun, s’acoutissoun. 

Lou prince qu’a bèu li parlà 
Jamai noun lous fariè calà, 

165. Mais prend sas lunetas, sa fresa, 

Li vieulouna la bourbounesa, 

Moucel que lous embalausis 
E couma aco lous adoucis. 

Eola es un dieu de genia, 

170. Se n era pas sa simfounia, 

Soui segu que lous esfrountats 
Fourçarien prisoun e roucàs, 
Metrien, en fasent la drilhança, 

Er, ciel, mar, terra, tout en dansa, 
175. E vous rambalharien acos 

Qu’auriàs pena à trouvà lous flots. 
Graça à Jupiter an un mestre 
Qp’a souvent prou pena de l’estre. 
En arrivant, mos de Junoun, 
180. L’arenguet d’aquesta façoun: 

— « Ah ! salut, camarada Eola, 

Eh be, fasen toujour Tescola ? 

Me sembla qu’aquestes manits 
Languissoun de n’estre sourtits? 
185. Quintes ouvrieirots de la gança! 
Anen, li eau dounà vacança. 
Couma aco plesi li farés 
E vous, au mens, vous pausarés. 
Après tout un dieu de vostre âge, 
190. Es bon que lou som lou soulage, 
Dins tout aiço, saique cresès 
Que parle un pau per interès ? 

Avès pas tort, car tresfoulisse 
Contra una flota qu'acoutisse. 

195. E bonament vene pregà 
Eola de me la negà. 

Amai quaucus que m’es ben proche, 
Vous aja dounat sans reproche, 

Lou drech de faire, quand voudrés, 
200. Jougà pertout vostres bufets, 

Fau pas endaco que dounilha 
Per aiço soûl mene rournilha ; 

Mais espere tout d’un présent 
Que vous sera pas desplasent. 

20). Ai amount quatorze chambrieiras 
A pintrà sus de tabatieiras, 

De tant poulidetas que soun. 

Aquela qu’a milhou façoun 
Es sans contredit Dejoupeta. 

210. Ah! quinte mourret d’escoupeta! 

Es un pau guincha, se voulès, 

E fai lou pountil per darriès ; 

Mais, se la vesiàs lou dimenche. 
Quand s’es dounada un cop de penche 
2t). E qu’a cargat soun petenler !... 

Certa, moun ome Jupiter 
Vou’n pourriè dire sa pensada,.. 

Ier toutes dous, à la velhada, 

Tant me fasien perdre lou som 
220. (N’es pas que li ajessa quicon. 

Car, segu, moun ome m’adora), 
Mais... mais, la metere defora; 

E per vous tene lou cor gai, 

Se voulès, vous la dounarai. 

225. Per tant que vougàs de familha, 
Poudès coumtà qu’es una filha 
A vous faire chaca nôu mes 
Vint, vint-e-cinq, trenta Eoulets. 

Ou save par esperiença 
230. E vous ou dise en counfidença 
A vous, par ça que ses discret 
E que fau tene aiço secret, 

Per li pas pourtà préjudice. 

Emb un mot, sembla que lous pisse 
235. E vous fau ben counsiderà 
Qu’eternelament vou’n farà, 

Ce que vous deu chatoulhà l’ama. » 
Eola li respond : — « Madama, 
Me gratis ounte me prusis, 

240. E coumprene de que s’agis... 

Mais, digàs, valè-ti la pena 
Que me dounés aquela estrena 
Per ce que venès demandà ? 

Era pas prou d’ou coumandà ? 

245. Quand Jupiter a fach Eola 
Pera prefet d’aquesta escolaj 

Coumtàs be que nous souvenen 
Qu’es de sa mouhè qu’ou tenen 
E que chaca fes que l’on grimpa 
250. Amount à la cour de l’Oulimpa, 

Se li chiman lou nectar pur, 

N’es pas per ordre de moussur. 

E fau qu’encara una femneta 
Nous venga de vostra maneta. 

255. Oh ! certa, madama, aco’s trop ! 

Fau, pardines ! qu’au grand galop 
% Mous galhards sautoun sus la flota 
E que la metoun en coumpota. 
Vite!... alerta!...» En cridant antau, 
260. Davalet e faguet un trau, 

D’un cop de testa, à la muralha, 
D’ounte touta sa bagassalha, 
Revoulumada en tourbilhoun, 
Sourtiguet en grand carilhoun. 

265. Li toumbet toutas sas guindoulas, 

Sas agrunelas, sas mespoulas ; 

Coupet de grels couma lou bras ; 

Pus lion desteulet quatre mas ; 

Pecaire ! embourgnet de poussieira 
270. De gents que venien de la fieira ; 
Desquilhet d’un pountil aval 
Un ase cargat de rambal ; 



302 


l’kneïda. 


Mais tout aco vau pas lou dire, 

E la jouinessa aima de rire : 

27 ; . Es sus mar qu’aqueles voulurs 

Fagueroun lous pus grands malurs. 
D’abor, à força de bufadas. 

Tant boulegueroun las oundadas 
Que pertout emb un bruch counfus 
280. Se vireroun dcjout dessus. 

Lou marinàs, lou vent d’Africa, 
Lou grec, célébré schismatica, 

Dins l’emboul units toutes très 
Couma fan lous copa-j arrêts, 

2S5. Fasien tricoutà tant d’aigage 
Que passava lou badinage. 

De veire antau sautà lous flots, 
Prince, pilota, matelots, 

Moussis jusqu’à la mendra corda, 
290. Tout cridava mirericorda ! 

E, per n’i’n dounà mai sujet, 

Sus la mar la nioch s’ajasset. 

Poudès me dire quinta festa, 

Quand noun vegeroun la tampesta 
295. Qu’à la clartat de gros elhaus, 

Seguits das trous lous pus toulhaus, 
E la mort que s’era poustada, 

A soun entour dins chaca oundada ! 

Eneàs, tout rede de frech, 

300. L’estoumac gros, lou cueu destrech, 
Las mans au ciel, en granda amfasa 
Lachet adounc aquesta frasa : 

— « Ah ! que soun urous lous amis, 
Qu’ai perdut aval au peïs, 

305. D’estre morts en fasent la joia 
Das eritiès qu’avien à Troia ! 

Qu’es urous, moun cousin Ector, 

De s’estre fach traucà lou quior 
De la man dau fil de Pelea ! 

3 10. Voudriei be que lou de Tidea 
M’ajessa fach lou mema doun ! 

Que seguet urous, Sarpedoun, 

D estre mort embe sa bedena 
Cruvelada à cops de lesena ! 

315. Grands Dieus, quinta félicitât 
Per lous que lous Grecs an jitat 
Embe soun casque e sa rapieira 
Dins lou found de nostra rivieira ! » 
Antau parlava lou rigris, 

320. Quand un vent li prend d’agalis, 

Lou viel fatràs qu’aviè per vêla 
Sa miserabla caravela. 

Las ramas an déjà petat ; 

Lou bastiment, tout de coustat, 

325. D’aqueste baissa, duquel leva, 

E Tequipage fai coulleva : 

L’un es amount, l'autre es aval ; 
Jujàs un pau quinte traval ! 

Aco sérié pas res encara, 

330. Mais lou marin bufa e sépara 
Très galeras que met à flocs 
Contra d’autels que soun de rocs. 
Lou grec, sus aquela entrefeta, 
Couma se n’aviè fach l’empleta, 

335. N’enmena autras très à grand pas, 

E las rescond dins un sablàs, 

Una de quau, saique per courre, 
Lou patroun s’alounguet de mourre, 
Era aquela das Liciens, 

340. Assouciats das Frigiens. 

Viroulet couma una baudufa 
E s’amaguet couma una trufa. 
Orounta que li era dessus 
Emb ela faguet lou cabus 
3 45. E, de tant de bravas gents qu’eroun, 
Quatre soûls moussis escaperoun 
Ilionea, Achata, Abàs, 

Aleta coulavoun à bas. 

De tant d’aigalossis qu’intravoun 
350. Dins las tartanas que menavoun. 

Lou boi pertout era fendut. 

En un mot, tout era perdut. 

Mais Neptuna que transvasava 
Un mioch de nectar dins sa cava, 

355. E que veget qu'aviè poussât: 

— a Oh ! s’ou dis, quicon s’es passât 
Que m’a virât aquesta bouta. » 

Aqui dessus l’atapa, escouta 

E cerca l’esclercissament 
360. D’un tant fachous evenament. 

Dessus l’aiga, en levant la testa, 

Vei que, d'una grossa tampesta, 

Lous Trouiens soun istais batuts, 

E que set vaissèus soun tounduts. 

365. Coumprenguet be qu’un tour tant orre 
Veniè de sa diabla de sorre. 
N’emporta, en s’adressant as vents : 

— « Qu’es aiço, li dis, insoulents ? 
Es-ti vostra bêla ourigina 

370. Que vous rend l’umou tant faquina ? 
Aprenès, banda de pilhards, 

Que de quau que segués bastards, 
leu crenisse pas fils de putas ! 

Coussi ! que de vostras flavutas 
375. Vautres jougarés per aids, 

Sans me demandà moun avis ? 

Fau que vous... mais vau mai per ara 
Que calmen aquesta fanfara ; 
Souvenès-vous qu’una autra fes, 

380. Se li tournàs, ou pagarés. 

Entremens, raca biscaïna, 

N’avès qu’à me virà l’esquina. 

Digàs à vostre majourau, 

Que n’es pas rei que de soun trau, 

385. Que se tournà me cerca rena 
N’i’n coustarà septre e coudena, 

Que lou trove fort imprudent 
De se fretà de moun trident, 

E qu’un picliot dieu de fourtuna 
390. Fau pas que luche embe Neptuna. 

Quau vous demandava sus mar 
Per me fa virà moun nectar ? 

De nectar, mardi, que moun fraire 
Dins sa tina m’aviè fach faire ! 

395. Ah ! lou gus... » Sus aquel prepau. 

Tout fugis ou demora siau : 

Au sourel lotis nivous fan plaça 
E la tourmanta à la bounaça. 

Lou Dieu se carra, e crida : — «Ouè!...» 
400. Tout de suita Cimothoé 

Embe Tritoun, soun calignaire, 

Venoun veire de que eau faire. 

— « Fau, li dis Neptuna tout plan. 
Que me dounés un cop de man, 

405. Per tirà dau found de la sabla 

Lous vaissèus que, couma una diabla, 
Ma sorre a fach negà de fres, 

Mais, au mens qu’ausiga pas res ! 

Car vendriè couma la patrouilla 
410. E segu nous cantariè poulha. » 

Tritoun, quera jouine c garnit, 
Apuiat contra un roc bourrut, 

Se li met de touta sa força ; 

La nimfa, en vegent que se força, 
415. Li crida : — « Tritoun, de que fas ?... 
Moun ami, te relassaràs, 

E faudrà qu’anen à Lassala ; 

Prend lous de biai, veni, davala ; 
Toutes dous n’en vendren à bout, 
420. Se lous arrapan per dejout. » 

Neptuna faguet un sourire, 

Signe qu’aprouvava soun dire, 

E de sa fourca tant bourjet, 

Qu’anfin tout aco sourtiguet, 

425. D’aqui sauta dins sa berlina 
E vai visità sa quentina. 

Avès-ti pas vist quauquas fes, 
Quand dous pelucarts se soun près 

Per lous pèusses dins una plaça, 

430. Coama li vai la populaca? 

Tout s’enfioca, tout li courris 
E, sans saupre de que s’agis, 

A cops de trinca, à cops de pala, 

La batesta ven generala, 

435. Mais s’adounc quaucus d’un grand er, 
Per esemple un ancien frater, 

Se mostra davans sa boutiga. 

Fin de garguil e de coutiga. 

Tout s’enfugis ou fai l’acord, 

440. De la pou qu’an de soun raport. 
Antau seguet lèu dissipada 
Das vents la troupa espaurugada, 
Quand veget Neptuna irritât 
Dau nectar que li aviè gastat. 

445. Cepandant lou Eneadistas, 

Pus malauts que lous Jansenistas 
Après lou bal de sent Medard, 
S’agandigucroun sus lou tar, 

Noun pas, pecaire ! en Italia, 

450. Mais dins un port de la Libia, 

Que la natura aviè counstruit, 
Michant asille, paure estuit, 

Ounte noun vesiàs que roucalha, 

Per qu’in amount quauqua buscalha, 

455. E de bas, per se refrescà. 

Pas una tenilha à pescà. 
Trouveroun, per touta ressourça, 
Jout lou serre, una brava sourça 
D’aiga douça : aurien préférât 
460. Sans doute una font de muscat; 
Mais lou paure mounde, foullira ! 
N’a pas toujour ce que desira. 
N’en begueroun chacun un det 
Soulament per levà la set, 

465. E pioi toutes s’estrantaleroun 
Sus de lausas que li trouveroun : 
Coumunament sus un roucis, 

Lous setis soun pas de sofàs. 
Disoun pourtant que de Naiadas, 
470. Que li tenien sas assembladas, 

En metent la cougourla au fres, 

Se li aloungavoun quauquas fes. 
Aco se pot, car la Dieussalha, 
Dins la fabla, es un pau gusalha, 
475. E vese pas que lous paiens, 

N’ajoun fach de fort noblas gents. 

Dins lou port que vene de dire, 
Enea, après tant de martire, 

Embe sous veissèus se fiquet, 

480. De quatorze réduits à set. 

Faguet signe au fidele Acata 
D'anà veire dins sa fregata 
Se trouvariè pas un briquet 
Per li faire un pau de fiouquet. 

485. D’uns rebaleroun la pastieira 
D’autres, sus una larja peira 
Môugueroun quauque pau de blat 
Qu’era pourrit e ben salat. 

N’en fagueroun una fougassa 
490. Goustousa que... bon prou li fassa. 
— a Cavalisca ! dis Eneàs, 

Maudits fourniès ! m’empouisounàs : 
Au diauca fourniès e fournada ! » 
Lou prince, la narra tapada, 

495 . Per se tirà lion d’aquel fioc, 
Mountet à la cima d’un roc : 

E, dau grand trin que Tescalava 
Auriàs jurât que davalava 
Tant Toudou l’aviè rendut fol. 

500. D’amount sus la mar jitet l’iol 
Vers ounte aviè perdut Caïca, 
Anteüs, Capis e sa clica. 

Pas la co d’un noun n’en veget 
E vers la terra se viret. 

505. Aqui seguet un autre afaire : 

Très cerfs qu’aurien tirât l’araire, 

Gras, lises, crebant dins sa pel, 

E seguits de tout lou troupel 
Que pasturgava dins las planas, 

510. En moustrant soulament sas banas, 

Mai que Caïca ni Capls 
Lou meteroun en apetis. 

Vite prend dins sa gibecieira 
De que cargà sa canardieira 
515. Qu’Acata, garçou ben après, 

Li aviè pourtat en cas de res ; 

Se corba, aprocha, lous afusta ; 

La canardieira era fort justa, 

E lou chi fasiè pas fau fioc. 

520. Dau premiè cop, pouf ! patafloc ! 

Un ; dau segound, dous ; dau trouesiema, 
Très ; enfin jusquas au setiema, 

Chaca cop tant ben lous pincet 
Que n'en restet pas mens de set, 

525. Autant couma aviè de tartanas. 

Acata, en vegent tant de banas, 

Cridet, emb un grand cacalàs : 

— a Ai ! mestre, que de Menelàs ! 
Aquestes me rendoun la joia 
530. Que l’autre me levet à Troia : 

Pardine, es ben vostre mestiè ! 

Aco n’es pas estre coustiè ; 

S’un jour, per asard, de la cassa 
Vous eau tirà vostra vidassa, 

535. Quinte bracouniè me serés ! 

Anen, aqueste gibiè fres, 

Fau que se mange tout de suita : 

Vau fa preparà la marmita 
E mandà querre lou butin. » 

540. Lou prince ajustet au festin 
De vi raubat au bon Acesta, 

Qp’aviè sauvat de la tampesta, 

E, dau te ms qu’aco s’aprestet 
A sous amis antau prechet : 

545. — « Enfants, tout se prend en coustuma, 

La clartat ven après la bruma ; 
loi la guerra e deman la pes. 

Couma aco, manjàs e'bevès, 

E moucàs-vous de la pouliça. 

550. Lou Ciel, noun sai per quinta tissa, 
Bravament vous a fach salà 
Lou fricot qu'anàs envalà. 

Que faire ? Benurous qu'espera 
De veire qu’après sa misera 
555. Un jour pourrà countà quicom 
Qu’as gents faga veni lou som ! » 
Entremens, per la repetilha, 

Tout lou resta s’escarrabilha ; 

E degus noun s’endourmissiè, 

560. Malgré lou sermoun qu’el fasiè. 
L’on pot mema dira à sa glouera 
Qu’era goustat de l’auditouera 
Car dau gibiè lavoun la pel. 

Un li neteja lou rastel, 

565. L’autre n en tira l’embounnada, 
Aquel copa una carbounada. 

Oulas, plats, cassairola, gril. 

Tout marcha e surtout lou baril. 
Metoun lous gros flocs à la brocha 
570. E mitât crusa, mitât quiocha, 

Touta la vianda s’avalis. 

Lou rei manget sans apetis 
E dins un degoust efrouiable 
Pas que dous gigots e lou rable. 
575. Esemts dau mau que fai la car, 
Lous moussis, servits à despart, 
Sussavoun las pels, las battetas 
E la mesoula das banetas. 

D’aiga, fresca tant que voulien, 
580. Amai lous gus se planissien. 

Quand ageroun levât las taulas, 
Manquet pas, certa, de paraulas. 

Se tratet d’afaires d’ estât ; 

Dau temç présent, dau tems passât, 

$8$. Espuiseroun la poulitica. 

Qpinte malur que, dins la clica, 
Lou segoundari de Couraou 
Sourtiguesse pas d’un cantou ! 

Aurien vist, aquelas masetas, 

590. Qu'entre que s’agis de gasetas, 

Lou galhard las devigna au tum, 

E las legls de nioch sans lum ; 

Mais n’era pas d’aquela banda. 
Chacun aqui s’entre-demanda 
595. Ounte podoun etre passats 

Sous amis, vieus ou trepassats. 

Faliè surtout entendre Enea, 

Que, malgré la mort de Romea *, 
Aimava for qu’un gasetiè 
600. L’endourmiguessa en que que siè : 
Tout badalhant parle t d’ Arnica, 

Dau brave Cloanta, de Lica, 
D’Orounta qu’era un fier bregous, 

E rounquet couma un benurous. 

605. Dau tems, pecaire ! que rouncava, 
Jupiter d'amount relucava 


1 Sauf l’initiale, ce nom est en blanc dans le manuscrit de 
la Bibliothèque du Musée Fabre. Nous la restituons d’après 
l’édition de Virenque. 

Couma anava tout aiçaval ; 

— « Ah ! pardi, sen ben à chival, 
Diguet, en vegent la Frigia, 

6 io. Dins un trauquet de la Libia ! 

Qu’es aiço ?... » La bêla Cipris 
Que quand vôu ploura e quand vôu ris, 
Lous iols pissous couma de gorgas. 
Mais, per pas dire de messorgas, 

615. Pus piatadous e pus poulits, 

L’arrapa per lou surpelis : 

— <' Vejan, s’ou dis, pera tignassa. 

De qu’avès tant contra ma raça ? 

Ses pas las de cercà garguil, 

620. Despioi tant de tems, à moun fil? 

Avès reçauput quauqua injura 
D’aquela paura creatura ? 

Ah! viel troumpur, es-ti permés?... 
Anàs, ingrat, m’aviàs proumés 
625. Que sous enfants, per drech de guerra, 
Regnarien sus touta la terra ; 

Sus vostra fe n’aviàs jurât. 

Quau diable ara vous a virât ? 
leu me sounjave : aquela proia 
630. Au mens nous refarà de Troia 
E, quand menariè de rambal, 

Vau mai l’estofa qu’un retal; 

E cepandant ni quoi, ni qu'esça, 
Lioga dau floc ou de la peca, 

635 . N'a pas soulament un casau, 

Qjie dise ? n’a pas lou repau : 

Deçai, delai, tou jour per orta, 

Embe sa miserabla escorta, 

Dupa das Dieus, batut das gents, 

640. Jouguet das aigas e das vents. 

Oh ! parbieu, per lou parentage, 
Levàs-lou d’aquel pequinage. 

Antenor que, sans li fa tort, 

Noun es dins lou found qu’Antenor 
64s. E que, couma moun fil Enea, 

N'a pas per mera Citerea ; 

Antenor, qu’as Dieus ten pas res, 
Antenor, tout Antenor qu’es, 

Aurà traversât l’Illiria, 

650. Bravat lous Grecfs e lur furia, 

Bastit una vila, un castel ; 

Lou veiren pus gras qu’un vedel, 

E tranquille dins soun rouiaume 
Couma aven vist lou rei Guilhaume ; 
655. E moun fil qu’es vengut d’aici, 

Q.u’es per lou mens vostre cousi, 
Moun bastardou, moun cher Enea, 
Malgré sa maire e sa lignea, 

Trouvarà pas un soûl cami 
660. Que lou renda au païs lati ? 

Faudrà-ti toujour per bricola, 

Qu’ane prene lou de lescola ? 

L’on sap be d’ounte ven lou cop ; 

Mais à la fin lou trop es trop. 

663. Coussi par ça qu’aven de graças 
Que plasoun mai que sas grimaças, 
Counven-ti que vostra mouliè 
Nous rende aqueles cops de ped ? » 

Jupiter, qu’era en trin de rire, 

670. A Venus se metet à dire : 

— « Cala, Ciprls, aqui n'i’a prou ; 

Veni, m’amour, fai-m’un poutou ; 

Veses be : te sies escaufada, 

Ce que vai mau dins una fada 
675. Mais, se te vos ben refrejà, 

N as qu’à m’ausi proufetisà 
Sus lou sujet de ta familha. 

Assetàs-vous aqui, ma filha, 

E tengàs pas lou mourre en l’er, 

680. Car fariàs troumpà Jupiter. 

» Lou grand Enea, en Ausounia 
Quauque jour aurà Lavinia; 

La fringarà couma un dévot, 

E l’espousarà couma un sot. 

685. » Après una guerra de diable, 
Farà basti, car n’es capable, 

Una citât de la grandou 
De Balharguet ou de Jacou, 

Sans coumtà força autras vilotas 
690. Couma de resoun pus pichotas. 

» Per moussu soun fil Iulus, 
Autras fes apelat Ilus, 

E dins sa disfourtuna Ascagna, 
Aval se debana una escagna 
695. De trenta bouts que li faran 
Chaca fieu lou régné d’un an. 
Agrandirà sa capitala 
E serà la souca rouiala 
De noun sai quand de ratatets, 
700. De mountagnards e de barbets. 

» De sa raça, una relijiousa, 
Pecaire ! touta vergougnousa, 
Escullarà, dins un maset, 
Remuset e Roumuluset, 

705 . Divina e senta bessounada 

D’un fringaire vostre enfoumada. 
Es vrai que l’abille fourniè. 

Que sap tout lou fin dau mestiè, 
Troumparà cônsous e pouliça, 
710. Car li dounarà per nourriça 

Una louba que, toutes dous, 

Lous dressarà couma de loups. 

» Digne enfant d’una tela maire, 
Eiritiè de soun saupre-faire, 

715. Romulus, en loup routinat, 

Grujarà tout lou vesinat. 

Pus digne encara de soun pera, 
Lioga d’estre mes en galera, 

Pendut ou mes en quatre quarts, 

720. Foundarà la vila de Mars 

E de soun noum, coumprenes couma 
La vila s’apelarà Rouma : 

Crese que li a pas de bonur 
Sus terra, que per un voulur. 

725. » Aco’s pas res, sa longa raça 

Tant louba couma el, amai passa, 
Douminarà saique en tout tems, 

E sus tou ta mena de gents. 

Ansin ou vôu la destinada 
730. Dins l’ourdounança qu’ai sinnada. 

» Ma tartalassa de Junoun, 

Q.u’ara fai tant de carilhoun, 

La vas veire veni pus douça 
E pus soupla qu'una simoussa. 

735. Adounc, siè per drech, siè per tort, 
Serà dau partit dau pus fort, 

E rirà d'entendre Micena 
Quialà jout la grifa roumena. 

» César, vengut de toun Trouien, 
740. Noble traite, illustre vaurien, 
Descendut clarament d’Iula, 

Pioi que prendrà lou noum de Jula. 
Batrà mar, terra, e dins lou Ciel 
Serà mes à cops de coutel. 

745. » Quand çai l’auren, treva de guerra, 

La pes regnarà sus la terra ; 

Es vrai que li aurà de coumbats, 
Quauques milhouns d’assassinnats ; 
Mais tout aco vau pas la pena. 

750. Estacada emb una cadena, 

Que li laissarà tout escàs 
Agi las arpas per detràs, 

Ben aloungada d’esquinetas, 

Sus un sofat de baiounetas, 

755. La Furou, lou cueu tout en sang, 
Cfiarpinarà couma ma grand. 

» Regarda, Cipris, que de glouera ! 
Mais, en countant aquela istouera, 
Troves-ti pas qu’ai près un toun, 

760. Plen d’elegança amai d’ouncioun ?... 
Que dises, charmanta Climena ? » 

— « Ai ! semblàs lou pera Bridena, 

Quand prechava sus un tauliè, 

Li dis Venus per flatariè. » 

765. Jupiter, dupa de la gralha 

Que tant adrechament lou ralha, 

Se détermina d’envouià 
Aiçaval lou fil de Maià, 

E per fa veire à Citerea 
770. Lou cas que fai de soun Enea, 
Remés un bilhet au pedoun, 

Escrich de sa man à Didoun. 

Mercura tant voula, tant rama, 
Que lou vespre as mans de la dama, 
775. Couma Jupin li aviè prescrich, 

Aget rendut aquel escrich, 

D’autra part, en lenga punica. 

Tant touquet lous messius d’ Africa 
Qu’aurien ficat, las bonas gents, 
780. Dins sa camisa^lous Trouiens; 
Surtout la veusa de Sichea, 
Qu’embe Talé sussava Enea. 

Cepandant, lou dit Eneàs 
De grand mati quitet lou jas 
785 . Ounte aviè passât la nioch blanca, 

E munits chacun d’una branca, 

Anet veire de faire un tour 
Emb Acata, à pouncha de jour. 

Vouliè saupre se lou temrire 
790. Senrissiè l’aissada e l’araire. 

Ou, couma lou trouvava siau, 

Se noun li aviè que de bestiau. 
Lou prince era à la descou verta, 
Un nistejaire tant alerta 
795. Que, quand un autre la fasiè, 
NVn coustava una malautiè. 

Sur tout auriè virât cervela 
Se, per n’en dounà la nouvela, 
Qjiauqu'un mai l’aviè devançât 
800. E belèu se sérié penchât. 

Dins lou recantou d’una grota, 
Aviè ben rejounit sa flota : 
L’armasi se clavava pas, 

Mais l’atapet emb un bartàs : 

805. E sans sounà moût, emb Acata, 
Chacun soun bilhot à la pata, 
Aneroun roudà lou païs. 

Touta lusenta de vernis 
(E n’aviè dau pus fin, la bêla), 
810. Venus, deguisada en pieucela, 
Per que la counouguessoun pas, 
Vers eles ven au pichot pas. 

Fort moudestament, c’et-à-dire 
Sans faire la baucha, sans rire ; 

815. Car autrament coumprenes be 
Que Tacoutrage fai pas re. 

Foullira, susava, era lassa, 

Veniè dau Ciel, era à la cassa, 

E per prene Ter d’entacon, 

820. Moustrava per aqul quicon. 

Maroun, sus quau l’on s’en repausa, 
Dis que moustrava pas grand causa : 
Tout escàs dous mouds de pel, 
Qu’auriàs tapat en lou capel ; 

825. Fort pau de mai. La fina pieça 
Li dis emb un toun de Lucreça : 

— «Messius, fasès-me lou plesi 
De me dire se per aici 

Auriàs pas trouvât en campagna 
830. Una filha de ma coumpagna, 

Que, couma ieu, porta un carquouès 
Emb un petenler de chamouès ? 
Acoutis un senglat tant orre. 

Que tramble per ma chera sorre. » 

83 5 . Soun fil li dis tout encantat : 

— « Noun aven ni vist, ni paupat 
La sorre que disès, madama ; 

Mais vous jure be sus moun ama 
Que, s es un moucel couma vous, 

840. L’on n’en fariè pas grand retrous. 

Cadedines, quinta galharda ! 

Sentisse que vostre iol me larda , 

E dau toun que m’avès parlât, 

Vous cercàs pas un porc senglat. 

845. Diantre, quinte airet ! quinta mina ! 
Quinta carnadura divina ! 

Anen, anen, countàs-m’aiço, 

Car crenisse lous quiproco. 

Ses quauqua Deessa, ma chera. 

850. Jupiter es-ti vostre frera ? 

Ses-ti la luna?... lou lugar?... 
Regnàs-ti sus terra, sus mar ? 

Se ses d’aquela senta raça 
Couma ou dénota vostra faça, 

855. Acourdàs-nous, per charitat, 

Un pauquet de vostra piatat. 

Savès be qu’aven fach naufrage ; 

E, couma aici, après l’ourage, 

Una bounaça nous reten, 

860. Digàs-nous au mens ountesen? 

» Poudès coumtà que, per la paga, 
Un jour de quauques cops de daga, 
Fau que vou counche vostre autel. 

De tout lou sang d’un gros vedel, 
865. E que vostras narras divinas 

Nifloun tout lou jus das mechinas. » 

Venus li respond: — a Vous troumpàs, 
E vese qu’antau me flatàs, 

A causa que sans jarratieira 
Mostre ma camba tout entieira ; 

Mais, moun cher, las filhas de Tir 
Sen pas de niognas de Sent-Cir, 

E quand nous trouvan à la cassa 
Dounan d’er à nostra carcassa : 

Quau serà pas d’aquel avis. 

En cugant pot passà tout lis ; 

Voulen pas que lou caud nous brulle. 

» Per vous, que ses pas ridiculle 
E qu’au countrari galament 
M'avès fach un bel coumpliment, 

Vou’n anarés pas sans replica. 

Vesès: ses en terra punica, 

Procha la vila d’Agenor. 

Didoun, que vau soun pesant d’or, 

Li régna li a pas una annada ; 

Es jouina, veusa, recercada, 

Presque autant bêla couma ieu ; 

Mais pus saja, e mai que noun deu, 
Aqui la granda diferença : 

Car ieu peque per coumplasença, 

E Didoun per severitat... 

Mais, laissen alai ma bountat, 

E las frechous d’aquela dama ; 

Venès aici, vous, bona lama, 

895. Asseten-nous sus lou gasoun 
E, sans faire lou poulissoun, 

Escoutàs l’istouera toucanta 
D’aquela veuseta charmanta. 

La dire touta, es un abus, 

900. Mais la prendren de sus en sus ; 

Venès, aiço vous intéressa. 

» Sauprés dounc qu’aquesta princessa, 
Neta e poulida couma un jour, 

Tant per respec que per amour, 

905. Espouset lou comte Sichea, 

Garçou de bona renoumea, 

Que soun pera li aviè causit 
Pus riche qu’ela e fort poulit. 

Per malur perdet aquel pera, 

910. Mort, s’ou disoun, de la coulera 
Que prenguet contra un estourdit, 
Qu’en brucant près d’el au jardi, 

Li aviè faussât una tulipa 
E presque fach toumbà sa pipa : 

915. Antau soun fil Pigmalioun 
Regnet sus Tir e sus Sidoun. 

» A Tome de sa jouina sorre. 

Tant cerquet rampogna, aquel orre, 

Aquel traite, aquel malurous, 

920. Aquel diable de cerca-pous, 

Que, per li avedre sa pitança, 

Metet toutes sous crocs en dansa ; 
Mais, couma veget, lou brutau, 

Que soun bèu-fraire era pas bau, 

925. E que, surtout à la batesta, 

El li pourriè pas tene testa, 

Per darriès, au ped d’un autel, 

Lou daguet à cops de coutel. 

» Sans sounà moût d’aquel afaire, 
930. Long teins à la veusa, pecaire ! 

Diguet : « Per que vous afflijù' ? 

Vostre ome es anat vouiajà ; 

E dounariei pas una tacha 
De touta femna qu’aco facha. » 

935. » Lou couqui ! quinte bel sermoun ! 

Una nioch la paura Didoun, 

Qu’en rêvant sa chera coumpagna, 
Fasiè de castels en Espagna, 

Vous vei pareisse tout d’un cop 
940. Sichea en sang, pâlie, salop, 

Que li ven moustrà sa bedena, 

Lous traus qu’aviè dins la coudena, 
L’autel ounte per trahisoun 
L’aviè dagat Pigmalioun, 

945. L’argent qu’aviè causât l’entriga, 

E qu'anfin li dis que fugiga. 

» Didoun, evelhada en sursaut, 

De soun liech faguet pas qu’un saut, 

Per s’emparà de la pecugna ; 

950. A grand femna aco noun répugna. 

Pioi, seguida das Tiriens, 

Que dau rei n’eroun pas countents, 

Dau traite vai curà lous cofres, 

Lous rend pus Jaugés que de gofres ; 
955. Prend toutes lous veissèus dau port, 
Gagna la larga e n’a pas tort. 

Que disès d’aquela veusota ? 

Trouvàs-ti que seguet manchota ? 

Aici croumpet pas que lou sôu 
960. Que clausiriè la pel d’un biôu, 

E n’embarret pourtant la plaça 
D’una bêla e granda vilassa... 

A perpau, digàs-me quau ses ? 

Ounte gagpàs ? D’ounte venès ? » 

965 . — « Ai ! li respond lou fil d’Anchisa : 

Se faliè qu’en touta franquisa 
L’on vous faguessa aquel récit, 

De vespre sérié pas finit; 

E sérié vous métré au suplice 
970. De vous countà tant de bourlisse : 

Boutàs, vau mai que fadegen ; 

Car, anfin, de que vous diren ? 

Que sen istats chassats de Troia ? 

Aco vous metrà pas en joia, 

97 5 . Noun plus que lous gros ouragans 
Que nous pinçoun despioi dech ans. 
Per vous aprene eau sen, passa ! 
leu, pie de la graca eficaça, 

Vous dirai sans deguisament 
980. Que soui segu d’estre un grand sent, 
Un prédestinât qu’a bèu faire 
E que jamai pot pas mautraire. 

Aco, temouen sent Augustin, 

Es ma verquieira e moun destin : 

985. Au ciel déjà la renoumea 
M’apela lou sent pera Enea. 

» Quand ageroun mes Troia au sac, 
Prenguere moun plen aubressac 
De dieus qu’apeloun de penatas; 

990. Demandàs au fidele Achatas, 

Que vous bada aqui couma un chot, 
Couma diauca li soui dévot. 

» D’alhurs, soui de granda familha, 
Car, jujàs, ma mera era filha 
995. De certen pougnadet de car 

Que toumbet dau ciel dins la mar, 

Quand Jupin à Moussu soun paire 
Estrounchet ras aquel afaire. 

D’aqui vesès, par counsequent, 
iooo. Que Jupiter es moun parent. 

» Ara vau veire, en Italia, 

Qu’un uchè me porte coupia 
A mous vassals de perqu’illai, 

E, s’ai d’argent, plaidejarai ; 

1005. Si noun, cargue pelhas e tàrrou 
E tournà vida de coucàrrou ; 

Après tant de tems, Dieu mercis ! 
Saique l’on n’es pas apendris : 

Dech ans li a que rodan l’Asia, 

10 10. Pioi l’Europa, ara la Libia, 

E vesès couma soui chanut : 

Ai la mitât dau cueu tout nut, 

E parle pas que de mas bralhas. 

» Jujas be que mas cassibralhas, 
1015. Engendrats de gents de pas res, 
Couma reis, princes, miquelets, 
Pastats de terrun e de crassa, 

Sans la co d’un dieu dins sa raça. 
Sans nimfa de roc ni de rieu, 

1020. Sans una traça de miech-dieu, , 
D’ourdura au respec de soun mestre, 
Jujàs be couma devoun estre. » 

Flatada belèu dins lou found 
Mai de l’ourguiol de soun poupoun 
1023. Que toucada de sa misera, 

Venus, es vrai que s’era fiera, 

Aco li descounveniè pas, 

Aprouvet fort lou d’Enèas. 

Mardi ! la pus magra barouna 
1030. Se coufla aiçaval, se pavouna, 

Quand vei sous rat-grieules d’enfants 
Partajà sous ers empourtants, 

Couma sas pelhas e sa mina, 

Sas chimeras e sa famina. 

1035. — « Quau que pougàs estre, s’ou dis, 

Ses pas ahit en paradis. 

Pioi qu’à lioga de l’Italia, 

Vous ses rendut dins la Libia, 
Agandissès-vous sans façoun 
1040. A Cartaja, aco de Junoun. 

E, s’aloungàs vostra visita, 

Li veirés touta vostra suita. 

» Vesès-ti pas sus lous estancs 
Aquel passage d’allebrans 
1045. Que voula en troupa, monta, baissa, 
Raseja l’aiga e pioi la laissa, 

Vai, ven, roda deçai de lai 
E prend de bistours que noun sai, 




33 * 


l’enhïda. 


Avans de causi sa retreta ? 

1050. Regardàs-me couma una beta. 

Se las gents que cresès negats 
Venoun pas couma eles au jas. 

Soun dins lou port ou li van estre ; 

Vous, per li faire trouvà mestre, 

1055. Enfilàs lou pus drech cami 
E bon vouiage, moun ami ! » 

D’una graça touta divina. 

Venus adounc vira Tesquina; 

Soun col se daura de pèus blounds, 

1060. Sa rauba li bat lous talouns, 

Sembla que chanja pas de plaça 
E glissa couma sus la glaça. 

Entre la counouisse, Eneàs 
• Li crida : — « Ma maire, ounte anàs, 
1065. Ma mamà, ma chera maireta, 

Venès me bailà la maneta. 

Ai, moun Dieu, ma mamà, secous ! 

Ma mamà, ieu vene embe vous ; 

Boutàs, esperàs-me, pecaire ! 

1070. Ai ! ma maire, ma chera maire ! » 

Lou petet aget bèu souscà. 

Sa mamà lou laisset bascà ; 

— « Ah ! be, diguet el, pioi qu’es sourda, 
Digan un mot à nostra gourda. 

1075. Bota, ami, laissen lou gourdoun 
E pioi drech aco de Didoun ! » 

Per que degus noun lous vejessa, 

Que quauque voulur noun vouguessa 
Li raubà ce que n’avien pas, 

1080. Venus, d’un large nivoulàs, 

Que lous poudiè métré or d’ataca. 

Li aviè fach couma una barraca. 

Pioi s’era envoulada à Pafos; 

Votra !... seguigan lou talos. 

1085. Un bon lambiàs sus la peitrina, 
Escaleroun una coulina, 

D’ounte vegeroun la citât 
Bastida mai que per mitât : 

— « Ai veja, Acata, qu’es belassa, 

1090. Dis Enea, aquesta vilassa ! 

Sembloun de gleisas lous oustaus. 
Foucha ! que lous douchés soun auts ! 
La reina, au trin qu'aco s’entancha, 

Se moca pas embe la mancha. 

1095. Fau qu’envesse aici mai d’escuts 
Que noun s’en mouneda per tus. 

Amai l’on veja à ta prestança 
Que sies negat dins la finança. 

» Lou mendre oustau sembla un autel 
1100. Toutes soun tirats au courdel ; 

Certa, aiço coun pas las cabanas, 
Fachas en de bola e de canas, 
Ounte nisavoun, tems jadis 
Lous nobles d’aqueste païs. 

1105. Coussl lou mounde se recata ! 

Te, regarda, moun cher Acata, 
Q.ue de manobras, de garçous 
Emplegoun aval lous massous. 

Per bastl pourtaus e muralha. 

1 1 10. Veja quintas peiras de talha 
De Didoun carroun lou palai ! 

Mais, diantre ! de que fan alai ! 

Ah ! vese, vese, aquel basacle 
Es una sala de spetacle : 

1 1 1 j . Serà ben loujat Arlequin. 

» Fan dins aquel quartiè d’alin, 
Un martinet per la justiça, 

Un refectouer per la pouliça, 

De tinaus per lous usuriès, 

1 120. De castels per lous financiès, 

Un espitau per la noublessa 
E de prisous per la feblessa. 

» Li a pas, malgré tout lou sagan, 
Una avelha d’aquel issam 
1125. due faga soun mèu per lous autres. 
Per nous faire pas pouni nautres, 

De lion las pourren espinchà 
Mais las eau pas trop aprouchà. 

» Acata, pourtant, quinta joia 
1 1 30. S’antau refasian una Troia. » 

Sus aquel goust, mas gents s’en van, 
Introun, arrivoun au mitan 
D’aquela superba vilassa ; 

Regardoun tout lou mounde en faça 
1 1 3 5 . E crenissoun pas lou tricot 

Per la sieuna qu’es au souplot. 

Quand Fescadra de Fenicia 
Prenguet terra dins la Libia, 

S’anet pausà jout un bousquet 
1140. Per aquel pais prou fresquet. 

Dins la partida la pus soumbra, 
Trouveroun, en gratant à l’oumbra, 
Lou visage d’un ase mort : 

— « Anen ! seren un puple fort, 
H45.Poulit, subtil, pichot manjaire, 

S’ou digueroun e reguinnaire, 

Un puple de bona façoun 
E lou toca-fol de Junoun. » 

Aqui Didoun, plena de zela, 

1 1 50. Li dediava una capela 

De quau la porta, facha esprès, 
Pourtava sus quatre escaliès. 

Sa bona clau, forta sarralha, 

Braves gafous, bêla muralha, 

1155. Ounte un galhard mouine escriviè 
Emenda à quau li pissariè, 

E punicioun courpourela 
Se li pausavoun sentinela ; 

Cresès be qu'alai couina aici, 

1 1 60. Aco vôu dire : — « Cagas-i ! » 

Enea, en vesent l'escritura, 
S’aprocha, n’en fai la letura, 

E, couina adounc era lou tic, 

N’en tiret un grand prounoustic : 
1165. — « Anen, s’ou dis, tala defensa 
Çai supausa pas l’astinença. 

Per nautres qu’aven tant junat, 

E qu’encara aven pas dinnat, 

N'aven qu’à nous moucà de l’ordre, 

1 170. Lou pera n'a pas res à mordre. » 

Dins lou tems qu’espincha pertout 
Fora, dedins, dessus, dejout, 

Devista, au found d’una travessa, 

La reina que ven à counfessa. 

1175. Per la poude veire milhou, 

Intra e se met dins un cantou, 

Mais las muralhas tapissadas 
Li douneroun d’autras pensadas : 

Un pintre li aviè dessinnat 
1 180. Lou viel Priam tout engrunat, 

Lou fier Achila, lous Atridas, 
D’interessantas descrusidas 
D’ounte el aviè tirât sa part. 

— a Oh ! oh ! s’ou dis, per quinte asara 
1185. Çai sen counouguts, diga, Achata? 

Veja Priam. coussi se grata ! 

Veja-me ieu, veja-te tus, 

Mardines, veja lous pessucs 
Que tant perqu’illai nous macavoun, 
1190. Veja lous poungs que nous boumbavoun 
Ah ! pardine, aco’s ben aco : 

Anen, fau counclure d'aiço 
Qu'en tout pais aven la glouera 
De fourni de bèus trets d’istouera. 

1195. Vai, moun amie, sans vanitat, 

Crese qu’aicl faren piatat ! » 

D’Anchisa la prougenitura, 

En vesent aquela pintura, 

Pus mouquet qu’un viel courdeliè 
1200. Qu’a pas pus la clau dau celiè, 

Sentissiè pourtant sa prunela 
Seringà couma una canela. 

Counvene qu’era ben au fet ; 

Mais aici n’aviè lou sujet, 

1205. Car, se la jouinessa de Troia 
Fasiè per aqul quauqua proia, 
Achila sourtissiè d’un bout 
Qu’au diaucas li ou raflava tout. 

Un pau pus lion veget la tenda 
1210. Ounte Resus paguet l’errenda 
C’et-à-dire seguet rouat. 

E de chivals qu’aviè menât 
Un cap-de-jouvent de la festa 
Lous crouquet pendent la batesta, 
1215. S'aviè fach bcure au Simoïs 
La velha sous chivals bénits, 
Priam auriè vendut en fieira 
L’armada greça touta entieira, 

Per tau que lou rieu das Trouiens 
1220. Teniè lou partit de sas gents 
E que las aigas de Frigia 
Soun abillas dins la magia. 

Aco perven de ce qu’un Dieu 
L’ensegna au found de chaca rieu. 
1225. Perqu’illai devistet Troïla 

Enlardat dau spountoun d’ Achila ; 
Embe lou ferre aquel agnel 
Laurava au cueu d’un toumbarel 
De tela maniera, pecaire ! 

1230. Que Fauriàs près per un araire. . 

Entreveget dins un faubourg 
Las pus grands damas de la cour, 
Tristas, pallas, esfoulissadas, 

Las gautas toutas graufignadas, 

123 5. Qu’eroun, sans auboi ni viauloun, 
Mountadas au Palladioun. 

Minerva aqui, couma una russa, 

En las vesent, frounzissiè l’ussa, 

E d’un iol que fasiè flartat, 

1240. Las roudilhava de coustat. 

Ector penjat fora la vila, 

E mes en venta aco d’ Achilla ; 

Ector soun cousi, brave enfant, 

Era délivrât à Priam, 

1245. Q.ue Penarret sus sa paraula 

Vint francs lou quintau, pes de taula. 

El meme atabé se veget 
Galhard ouvriè, poulit sujet, 

Au mitan d’una contradança 
1250. due lou tapinava en cadança. 

Aquela bourrelha d’Argos 
Li aviè disloucat lous gigots. 

Jout d’aubres, au found d'una aléa, 
L’amazona Pentesilea, 

1255. Un gros tetinàs d’un coustat 
E de l'autre un cros tout furat, 

Avans de causi sa retreta ? 

1050. Regardàs-me couma una beta. 

Se las gents que cresès negats 
Venoun pas couma eles au jas. 

Soun dins lou port ou li van estre ; 

Vous, per li faire trouvà mestre, 

1055. Enfilàs lou pus drech cami 
E bon vouiage, moun ami ! » 

D’una graça touta divina. 

Venus adounc vira l’esquina; 

Soun col se daura de pèus blounds, 

1060. Sa rauba li bat lous talouns, 

Sembla que chanja pas de plaça 
E glissa couma sus la glaça. 

Entre la counouisse, Eneàs 
• Li crida : — « Ma maire, ounte anàs, 
1065. Ma mamà, ma chera maireta, 

Venès me bailà la maneta. 

Ai, moun Dieu, ma mamà, secous ! 

Ma mamà, ieu vene embe vous ; 

Boutàs, esperàs-me, pecaire ! 

1070. Ai ! ma maire, ma chera maire ! » 

Lou petet aget bèu souscà. 

Sa mamà lou laisset bascà ; 

— « Ah ! be, diguet el, pioi qu’es sourda, 
Digan un mot à nostra gourda. 

1075. Bota, ami, laissen lou gourdoun 
E pioi drech aco de Didoun ! » 

Per que degus noun lous vejessa, 

Que quauque voulur noun vouguessa 
Li raubà ce que n’avien pas, 

1080. Venus, d’un large nivoulàs, 

Que lous poudiè métré or d’ataca. 

Li aviè fach couma una barraca. 

Pioi s’era envoulada à Pafos; 

Votra !... seguigan lou talos. 

1085. Un bon lambiàs sus la peitrina, 
Escaleroun una coulina, 

D’ounte vegeroun la citât 
Bastida mai que per mitât : 

— « Ai veja, Acata, qu’es belassa, 

1090. Dis Enea, aquesta vilassa ! 

Sembloun de gleisas lous oustaus. 
Foucha ! que lous douchés soun auts ! 
La reina, au trin qu'aco s’entancha, 

Se moca pas embe la mancha. 

1095. Fau qu’envesse aici mai d’escuts 
Que noun s’en mouneda per tus. 

Amai l’on veja à ta prestança 
Que sies negat dins la finança. 

» Lou mendre oustau sembla un autel 
1 100. Toutes soun tirats au courdel; 

Certa, aiço soun pas las cabanas, 
Fachas en de bola e de canas, 
Ounte nisavoun, tems jadis 
Lous nobles d’aqueste païs. 

1105. Coussi lou mounde se recata ! 

Te, regarda, moun cher Acata, 
Que de manobras, de garçous 
Emplegoun aval lous massous. 

Per bastl pourtaus e muralha. 

1 1 10. Veja quintas peiras de talha 
De Didoun carroun lou palai ! 

Mais, diantre ! de que fan alai ! 

Ah ! vese, vese, aquel basacle 
Es una sala de spetacle : 

1 1 1 5 . Serà ben loujat Arlequin. 

» Fan dins aquel quartiè d’alin, 
Un martinet per la justiça, 

Un refectouer per la pouliça, 

De tinaus per lous usuriès, 

1 120. De castels per lous financiès, 

Un espitau per la noublessa 
E de prisous per la feblessa. 

» Li a pas, malgré tout lou sagan, 
Una avelha d’aquel issam 
1125. Que faga soun mèu per lous autres. 
Per nous faire pas pouni nautres, 

De lion las pourren espinchà 
Mais las eau pas trop aprouchà. 

» Acata, pourtant, quinta joia 
1130. S’antau refasian una Troia. » 

Sus aquel goust, mas gents s’en van, 
Introun, arrivoun au mitan 
D’aquela superba vilassa ; 

Regardoun tout lou mounde en faça 
1 1 3 5 . E crenissoun pas lou tricot 
Per la sieuna qu’es au souplot. 

Quand Tescadra de Fenicia 
Prenguet terra dins la Libia, 

S’anet pausà jout un bousquet 
1 140. Per aquel païs prou fresquet. 

Dins la partida la pus soumbra, 
Trouveroun, en gratant à l’oumbra, 
Lou visage d’un ase mort: 

— « Anen ! seren un puple fort, 

1145. Poulit, subtil, pichot manjaire, 

S’ou digueroun e reguinnaire, 

Un puple de bona façoun 
E lou toca-fol de Junoun. » 

Aqui Didoun, plena de zela, 

1 1 50. Li dediava una capela 

De quau la porta, facha esprès, 
Pourtava sus quatre escaliès. 

Sa bona clau, forta sarralha, 

Braves gafous, bêla muralha, 

1155. Ounte un galhard mouine escriviè 
Emenda à quau li pissariè, 

E punicioun courpourela 
Se li pausavoun sentinela ; 

Cresès be qu'alai couma aici, 

1160. Aco vôu dire : — « Cagas-i ! » 

Enea, en vesent Pescritura, 
S’aprocha, n’en fai la letura, 

E, couma adounc era lou tic, 

N’en tiret un grand prounoustic : 
1165. — « Anen, s’ou dis, tala defensa 
Çai supausa pas l’astinença. 

Per nautres qu’aven tant junat, 

E qu'encara aven pas dinnat, 

N'aven qu’à nous moucà de l’ordre, 

1 170. Lou pera n’a pas res à mordre. » 

Dins lou tems qu’espincha pertout 
Fora, dedins, dessus, dejout, 

Devista, au found d’una travessa, 

La reina que ven à counfessa. 

1175. Per la poude veire milhou, 

Intra e se met dins un cantou, 

Mais las muralhas tapissadas 
Li douneroun d’autras pensadas : 

Un pintre li aviè dessinnat 
i i8o. Lou viel Priam tout engrunat, 

Lou fier Achila, lous Atridas, 
D’interessantas descrusidas 
D’ounte el aviè tirât sa part. 

— ft Oh ! oh ! s’ou dis, per quinte asara 
1 185. Çai sen counouguts, diga, Achata? 

Veja Priam . coussi se grata ! 

Veja-me ieu, veja-te tus, 

Mardines, veja lous pessucs 
Que tant perqu’illai nous macavoun, 
1190. Veja lous poungs que nous boumbavoun 
Ah ! pardine, aco’s ben aco : 

Anen, fau counclure d’aiço 
Qu’en tout païs aven la glouera 
De fourni de bèus trets d’istouera. 

1 195. Vai, moun amie, sans vanitat, 

Crese qu’aicl faren piatat ! » 

D’Anchisa la prougenitura, 

En vesent aquela pintura, 

Pus mouquet qu’un viel courdeliè 
1 200. Qu’a pas pus la clau dau celiè, 

Sentissiè pourtant sa prunela 
Seringà couma una canela. 

Counvene qu’era ben au fet ; 

Mais aici n’aviè lou sujet, 

120 j. Car, se la jouinessa de Troia 
Fasiè per aqul quauqua proia, 
Achila sourtissiè d’un bout 
Qu’au diaucas li ou raflava tout. 

Un pau pus lion veget la tenda 
1210. Ounte Resus paguet l’eirenda 
C’et-à-dire seguet rouat. 

E de chivals qu’aviè menât 
Un cap-de-jouvent de la festa 
Lous crouquet pendent la batesta, 
1 2 1 5 . S'aviè fach bcure au Simoïs 
La velha sous chivals bénits, 
Priam auriè vendut en fieira 
L’armada greça touta entieira. 

Per tau que lou rieu das Trouiens 
1220. Teniè lou partit de sas gents 
E que las aigas de Frigia 
Soun abillas dins la magia. 

Aco perven de ce qu’un Dieu 
L’ensegna au found de chaca rieu. 
1225. Perqu’illai de vistet T roïla 

Enlardat dau spountoun d’Achila ; 
Embe lou ferre aquel agnel 
Laurava au cueu d’un toumbarel 
De tela maniera, pecaire ! 

1230. Que Fauriàs près per un araire. 

Entreveget dins un faubourg 
Las pus grands damas de la cour, 
Tristas, pallas, esfoulissadas. 

Las gautas toutas graufignadas, 

1235. Qu’eroun, sans auboi ni viauloun, 
Mountadas au Palladioun. 

Minerva aqui, couma una russa, 

En las vesent, frounzissiè l’ussa, 

E d’un iol que fasiè flartat, 

1240. Las roudilhava de coustat. 

Ector penjat fora la vila, 

E mes en venta aco d’ Achilla ; 

Ector soun cousi, brave enfant, 

Era délivrât à Priam, 

1245. Que l’enarret sus sa paraula 

Vint francs lou quintau, pes de taula. 

El meme atabé se veget 
Galhard ouvriè, poulit sujet, 

Au mitan d’una contradança 
1250. Que lou tapinava en cadança. 

Aquela bourrelha d’Argos 
Li aviè disloucat lous gigots. 

Jout d’aubres, au found d'una aléa, 
L’amazona Pentesilea, 

125 5. Un gros tetinàs d’un coustat 
E de l'autre un cros tout furat, 

Armada d’un arc e d’un sabre, 
S’acoussava as Grecs couma un gabre, 
Se pot pas creire la façoun 
1260. Que manejava l’espadroun. 

Dins lou tems que lou paure Enea 
Badava aqui Pentesilea, 

La charmanta reina Didoun 
Intret au temple de Junoun, 

1265. A la testa de doumaiselas 

Oue l’on pot dire d’aco bêlas ; 

Mais per la mina, lous atrets, 

La talha e ce que ven après, 

La reina n’era distingada 
1270. Couma lou vin l’es de l’aigada. 

Entre que seguet au tambour, 
Laisset intrà touta sa cour 
E sajament ela s’arresta ; 

Vers la voûta leva la testa, 

1275. Regarda s’aquel temple nôu 
Risca pas de se foundre au sôu 
E s’asseta aqui per prudença, 

Sans n’asardà l’esperiença. 

Una bêla reina, foullou ! 

1280. Deu pas mouri couma un massou. 

D’aqui creet emplouès, oufices, 
Charjas, dignitats, bénéfices, 

Berretas, capels e rouquets, 

Abits rouges, abits vieulets, 

1285. Aumussas mouienas e grandas, 
Crossas e mitras, e coumandas, 

E lou tout sans fripounariè, 

Car faguet una lutariè. 

Aviàs, per una grossa misa, 

1290. Ounou, lucre, e feneantisa, 

E quau couflava lesquipot 
S’en anava embe lou gros lot. 

Un poulit mourre e de mouneda 
Empourtavoun moutoun ou feda, 
1295. Mais lous que prenien de bilhets 
Sus soun mérité, sans pus res, 
Establits curats ou vicaris, 

Sujets au nervi de coursaris, 

Avien, jout la carga e lou bas, 

1300. Un mourrau pie de gramenàs. 

Quinta lutariè qu’un rei founde 
Atirarà toujour lou mounde ; 

Aco’s la fouliè dau public.- 
Eneàs embe soun amie, 

1305. Dins la foula vesoun Sergesta 

Sans capel, sans bralha e sans vesta; 
Pioi Cloanta, pioi Anteàs. 

— « Ah ! paura, diguet Eneàs, 

S'aqueles tentoun Pavantura, 

1310. Lous vese embastats d'una cura : 

Sauvur Dieu ! lous paures milords ! 

» Mais ... à prepau,... s’eroun pas morts, 
Creiriei be que soun .... malapesta! 

Pas que de mens .... aco’s Sergesta, 

1315. Alai Cloanta, moun enfant, 

Vai, courris à soun endavans, 

Demanda-li coussi se portoun, 

Ounte van, d’ounte diable sortoun? 

Mais noun, cala; Pafaire es net : 

1320. Venoun demandà soun panet. » 

Devignava, lou grand Enea, 

Car lou baroun Iliounea, 

Pesoulhous de bona façoun, 

Enclausiguet antau Didoun : 

1325. — a Viva Didoun ! viva Pergama! 

Anen, mardi, ma bêla dama, 

Bon courage, avès, per amis. 

Très véritables pergamis. 

Tenès, regardàs-nous en faça. 

1330. Mouienant nostra bona graça, 

Esperan qu’aurés la bountat 
De creire qu’aven pas dinnat. 

» Vous m’anàs dire, per esemple, 

Que regalàs pas dins un temple 

1335. E que fasès pas un saloun 
De la capela de Junoun; 

Aco’s ce que nous met en trança ; 
Mais ounte .que sié la pitança, 

A taula coumtàs que sen très 
13 40.' A vous fa testa quand voudrés. 

N’avès qu’à nous métré à l’espruva, 
Tout de suita n’aurés la pruva. 

» Entremens que vostres sugets 
Nous laissoun aici vieure en pes ; 
1345. Après tout sen pas de piratas. 

Aven aici quauquas fregatas, 

Mais tant flacas de batariè 
Qu’un nega-chi nous las batriè, 
Venen pas per lou raubatori; 

1350. Sourtits, elas! dau purgatori, 

Ce que nous a menât aicis, 

Es, pecaire ! un grand apetis. 

Fasian vouela vers l’Esperia, 

Ou l’Enotria, ou l’Italia, 

1355. Païs que per un noum n'a très, 
Causissès aquel que voudrés. 

Disoun que la terra li es bona, 

Que li a força trufas quand trôna, 
Que porta de braves coudouns ; 
1360. Que las gents li soun fort boufouns, 

Un pau doubles dins lous afaires, 
Grands charlatans e bons crestaires. 
Anfin es alai qu’anavian 
Nous bourrà de bon orviatan, 

1365. Veire de scnts, baisà de mulas, 
Croumpà de rescrits e de bullas, 
Marcandejà lou paradis, 

Qu’es à dounà dins lou païs, 

Baissà la testa jout l’estola 
1370. Que gouverna lou Capitola, 

E tachà, quand serian au jas, 

D’estre un pauquet canounisats, 

Mais un certen mestre de dansa 
A fach virà touta la chança : 
1373-Orioun, aquel barrabàs, 

Embe soun er acatadàs, 

Per mar, per rocs, per bancs de sabla, 
Nous a permenats à la diabla. 

Lou pauquet qu’aven escapat, 

1380. Venen beure à vostra santat. 

E Dieu vous mande la pensada 
De nous boujà toujour rasada, 

Car, ma fouè, crebarian de set, 

Se s’agissiè pas que d’un det. 

1385. » Entremens, digàs-me, Madama, 

Vous qu’avès l’er d una bona ama, 

Sus quintas gents regnàs aici ? 

Sans dire per que ni coussi, 

Contra nautres toutes s’alufoun, 

1390. Nous agairoun, ou nous rebufoun ; 
N’i a que nous tiroun au pus drech. 
Es-ti la moda, dins l’endrech, 

De reçaupre antau la noublessa ? 
Savès-ti, charmanta princessa, 

1 3 9 5 . Que sen, d’alhurs, de gents dévots, 

E que lous Dieus soun pas manchots, 
Qu’avian Enea à nostra testa, 

E que, se s’agis de batesta, 

En tout cas que venga au besoun, 
1400. N’a qu’à lachà quauqua auresoun 
E fa petà sa carabina, 

Per li faire virà l’esquina? 

Ou savès, Madama, ou savès ? 

Se n’ou savès pas, aprenès 
1405. Qu’Enea es un prince impagable, 
Dins la guerra pire qu’un diable, 

En fet de pes, franc e louial 
E per l’amour vieu couma un gai. 

Se ven, e qu’ou vougàs pas creire, 
1410. Ensachàs-ou, pas que per veire. 

» Ah ! se d’entacon salissiè, 

N’en prendriàs lèu la fantasiè 

E nautres, serian pas en pena 
De nous arroundi la bedena, 

1415. Car, ben belèu, dins lou plesi, 

La laissariàs pas deglesi. 

» Mais s’a fach una fin funesta, 
Aven soun reire-grand Acesta, 

Rei dau Vesuva e de l’Etnà. 

1420. Oh ! pardi, laissàs-nous li anà. 
Manjà tout passant una alhada 
E prene una reboustilhada, 

Car la Sicila es un endrech 
Ounte l’on s’apara dau frech, 
1425. E per li coire la bitalha, 

L’on li a pas besoun de buscalha. 

» Mais, Madama, fagan milhou, 
Laissàs-nous, dins un recantou, 
Adoubà nostra paura flota ; 

1430. Engraissàs-nous un pau la bota, 
Boujàs-nous lou vin de l’estrieu; 
Emb aco vous diren adieu. » 
Antau parlet Iliounea, 

Au grand countentament d’Enea. 
1435. Sous coumpagnouns aplaudissien. 
Virgila dis que fremissien, 

Crese qu’era mens de coulera 
Que d’apetis e de misera. 

Mos de Didoun qu’ou coumprenguet : 
1440. — « Enfants, tendrament li diguet, 

De tout emboul, de touta pena 
Lous Dieus fan trouvà la sentena, 

E se mas gents soun de bregous. 
Vautres ses un pauquet fouirous, 

1445. Car, anfin, deviàs be coumprene, 
Qu’es antau que l'on s’en deu prene 
Quand l’on se vei dins un païs 
Tout envirounat d’enemis. 

Se li agesses dich : — « Sen de Troia » 
1450. Lous auriàs fach dansà de joia. 

» Aid sen pas de Rouergàs, 

Sen pas d’aqueles beligàs 
Nascuts jout la neja e la glaça, 
Qu’ignoroun tout ce que se passa, 
1455. Lion das mountagnas ounte soun, 
Gents sans sentiment, sans resoun, 
Que cresoun que touta la terra 
Es dins lou trau que lous enterra; 
D’aco qu’es pus orre cent fes 
1460. Que sous ases e sous mulets. 

» Nautres saven que la Frigia 
Es situada dins l’Asia, 

E lou sourel nous a rendut 
Lou sang fin e l’esprit pounchut. 

1465. Voulès anà dins l’Esperia? 

Aco d’Acesta, en Tinacria? 

Anen, baus, demouràs aiçi ; 

Per vous fa vieure sans souci, 

Per vous tirà de touta angouessa, 
1470. L’on vous farà clercs de parouessa, 
Bedots, sacristans, marguiliès, 

Amai vicaris, se voulès : 

Qu’es tout aiço? ieu soui mestressa 
E tenès-vou’n à ma proumessa ; 

1475. Quinte daumage qu’Eneàs 
Embe vautres çai rode pas ; 

Disès qu’es un bon calignaire ? 

Oh ! tant pis per el ! mais, que faire ? 
Emb aco tant lou cercaren 
1 f 8o. Qu’entacon lou dessoutaren. » 

— « Fora, fora, diguet Achata, 

Dau nivoulàs que vous acata. 

Mestre, vesès pas que Didoun, 
Charmada de vostre renoum, 

1485. Vai métré en varal sa cousina 
Entre que veirà vostra mina ? 

Anen, digàs-i : « Me voila ! » 

E vite enclausissès-me-la : 

Despioi long tems la fam nous daga ; 
1490. Dins lou broulhard que nous amaga. 

Noun li sussan que d’aigagnau, 

E, cavalisca ! aco fai mau. 

Vostra mera es pas messourguieira : 

A tout devignat, la sourcieira ! 

1495. Es oura de sourti dau nis. » 

Sus lou champ lou nivou s’ouvris 
Lou prince sauta, e per bricola 
Aganta la reina, l’acola 
E li dis : — « Fau pas ges d’esprès 
1500. Per m’anà querre ; aici m’avès ! » 

Era poulit, lou camarada, 

Aviè sa perruca poudrada, 

De linge savounat au ciel, 

D’iols pus grands que lous d’un vedel ; 
1 505. Venus li aviè rendut la faça 

Lisa, raoufla, blanca, frescassa, 

Anfin aviè tala façoun 
Que la chasta e fiera Didoun 
Auset pas se fachà, pecaire ! 

1 5 10. De ce que veniè de li faire, 

E quand li seguessa tournât, 

Quau sap se l’auriè destourbat ? 

L’on fougna contra lou lourdige ; 

Mais poulidiè mena flaguige 
1 5 1 5 . E, foullira ! aco’s naturel. 

Enea, en levant lou capel 

A touta l’ounesta coumpagna, 

Lachet un mot sus la magagna 
Que li aviè fach soufri Junoun, 

1 520. E se reviret vers Didoun : 

— « Es vous, Madama, es vous souleta, 
Dis, en li arrapant la barbeta, 

Que counsoulàs de malurous 
Qu’eroun perduts de found sans vous. 
1525. Pecaire ! sauvàs lou restori 
Qu’es escapat dau purgatori ; 

Sourtits de Troia, noun aven 
En lioc ni parent ni tenent 
Que nous dounessa tala ajuda. 

1530. Vous nous fasès la ben venguda ; 

Voulès elevà mous ouvriès 
As dignitats de niarguiliès, 

E de bedots, s’era poussible. 

Oh ! n’ai pas lou cor ensensible, 

1535. Madama, coumtàs qu’à moun tour 
Ben vous pagarai de retour ; 

Vous vole tant countà flouretas, 

Que se lous Dieus soun pas masetas, 
Boutàs, quicon arrivarà 
1 5-1 o* Que, segu, plesi vous farà ! 

» Bénit sié moussu vostre pera, 
Qu’estrenet antau vostra mera, 

D’ounte, per que, coura, coussl 
Un tant bel fruit se trova aici ? 

1 S4S . » Tant que las aigas das mountagnas 

Davalaran dins las cnnpagnas, 

Qu’après lou jour vendrà la nioch, 
Qu’un pichè farà pas lou mioch, 
Soustendrai pertout que Didouna 
1550. Es pus poulida que persouna, 

Amai s’es, e, quand sérié pas. 

Miracle se vou’n fachaviàs ! » 

Aco dich, lou galant Enea 
Prend la pata d’Iliounea, 

1555. De Sergesta, dau fort Gias, 

Tira Cloanta per lou bras, 

E toutes, per prechà d’esemple, 
Dansoun un branle dins lou temple. 

La reina s’en estounet fort, 

1560. Mais quau plai n’a pas jamais tort* 

E sus la fin de la bourrea : 

— « Ses-ti, li dis, aquel Enea 
Qu’escullet la bêla Cipris 
Jout lous pibous dau Simoïs ? 

1 565. Se ses vengut dau fet d’Anchisa, 
Esplicàs-nous embe franchisa, 

Per que lous Dieus an mau menât 
Un gentilhome tant ben nat ? 

» Dins ma jouinessa, en Sidounia, 

1 570. Un Grec banit de sa patria 
A moun paure pera Belus 
Venguet empruntà vint escuts, 

Que de creanciès demandavoun 
D’un rouiaume que decretavoun. 
1575. Belus counouissiè lou sujet 
H vitament li lous prestet. 

Auriè mes à cueu, lou manjaire, 

Cent mounarcas couma moun paire, 
Se l’agessoun gardat long tems. 

1580. Countava un jour que lous Trouiens, 
Sias istats, dins vostra ourigina, 
Couma el de raça tehucrina, 
C’et-à-dire d’un Tehucer 
Que dins l’antiquitat se perd. 

1585. Antau vostres mendres pelucres 
Soun dounc gentilhomes tehucres. 

Eh be ! Messius, sona miejour, 

Venès, anen veire à la cour 
S’auran escullat la soupeta, 

1 590. E vous bailàs-me la maneta. 

»Vous eau saupre, moun bel ami, 
Li diguet lou long dau cami. 

Qu’ai, couma vous, paura aveusada, 
Tastat de la vaca enrajada. 

1 595. Ce que m’a dispausat lou cor 
A m’atendri sus votre sort. 

Vous dirai dounc que vous planisse ; 
Mais soui reina, veusa, languisse, 

Ai tout escàs vint ans passats ; 

1600. Vous ses fricaudet, devignàs 

A pau près ce qu’aco vôu dire. » 
Enea, emb un large sourire, 

Li jeta un cop d’iol coucarel 
Que lou rend mila fes pus bel. 

1605. La reina, touta rejouïda, 

Que l’agessa tant ben ausida, 

Sans l’engajà de li parlà, 

Languissiè de lou regalà ; 

Mais afin que, dins la drilhança, 
1610. Ensaquessa mai de pitança 
Li faguet, en femna de sens, 

Prene un parel de lavaments ; 

Aco rend lou ventre pus libre 
E n’alargis fort lou calibre. 

1615. A sous patrouns e matelots, 
Mandet cent cinquanta gigots, 
Quatre-vint parels de ventrescas, 
Grassas, espessas e ben frescas, 
Adounc sian au tems dau pourquet, 
1620. E vint miochs d’un certen vinet 



3S4 


l’eneïda. 


Que, pecaire ! metet en joia 
Tout lou rebaladis de Troia. 

Au palai, Madama Didoun, 
Faguet un pau mai de façoun. 
1625. — « Tus, s'ou dis, brave Hiounea, 
Bota-t’aquls procha d’Enea ; 
Cloanta, Sergesta e Gias 
Se renjaran un pau pus bas ; 

Acata embe ma sur Anneta 
1630. Se metran jout la campaneta 
Que se branla de tems en tems, 
Per escarabilhà mas gents. 

Anen, brandilhàs la sounalha 
E que nous portoun de bitalha. 
1635. Tus, aiçaraount, fil de Cipris, 
Veni me métré en apetis ! » 

A pena ageroun près sa plaça 
Que vesoun veni la fricassa ; 

Das iols, dau nas, en atendent 
1640. De li poudre plantà la dent 
Tout aco la suça, Penvala, 

Per culiè voudrien una pala ; 

Per fourcheta un large rastel 
E longa dalha per coutel. 

1645. Cepandant, dins una soucoupa. 
Un marmitoun pourtet la soupa 

Facha embe las patas d’un poul. 

— « Anen, manjàs vostre sadoul, » 
Diguet Didoun à l’assistança, 

1650. — «Madama, d’aquesta pitança, 
Respond Gias, estoumacat, 

L’on n’a pas pou d’estre afascat. 

Mais, ma fouè, nous met per lou resta 
Dins un gros trincament de testa. » 
1655. — «Vai, galavard, seràs countent, 
Repliquet la reina en risent, 
Laissa-nous veni las intradas ! » 

Dins dos assietas argentadas, 

L’una seguet un roussignôu 
1660. A la gardiana, l’autre un iôu 

Broulhat emb una bona anchoia. 

Lou roustit, per coumbla de joia, 
Seguet un parel d’ourtoulans, 

Una lauseta e dous cueus-blancs. 
1665. — «Anen, anen, ma sur Anneta, 
Branlàs vite la campaneta, 

Cridet la reina cop sus cop, 

Fau manjà, mais lou trop es trop 
E vole pas, sus ma paraula, 

1670. Veire crebà lou mounde à taula. 

Que levoun aqueste couvert 
E que nous portoun lou dessert ! » 

Lou dessert ven à la maloura ; 

Per chacun li aget una amoura, 

1675. Lou papiè de quatre biscuits. 

Un muscardin e dous anis. 

Quau sap se lous messius fougnavoun ! 
Soui ben segur que roundinavoun 
E qu’eroun mouquets à la mort 
1680. D’avedre pas restât au port, 

Ounte Didoun à la canalha 
Aviè mandat tant de bitalha. 

La plupart anavoun parti. 

Quand, lassa de lous fa pati, 

1685. La reina espoufiguet lou rire, 

E per li adouci soun martire, 

Diguet à sa sur de sounà 
Lou branle d’un autre dinnà. 

Sus lou champ sieis gaudas d’ourteta, 
1690. Quatre pairôus de farineta, 

Nôu porcs boulits, set biôus farcits, 
Vint-e quatre moutous roustits, 
Quatorze courdadas d’andoulhas, 
loch-cent dougenas de granoulhas, 

1695. Souessanta canas de boudins, 

Cent lebres, quatre cent lapins, 

Un diable cargat de poulalha, 
Esclercigueroun tant la galha 

De la noublessa d’Ilioun 
1700. Que crideroun en carrilhoun : 

— « Viva la Reina e la drilhança ! 
Viva Didoun e nostra pança ! » 
Chacun, per s’aparà dau set, 
Aviè la bouta à soun coutet 
1705. E lavava sa gargamela, 

En la pausant jout la canela, 

Ou per quentina una semau 
E per galoubet un pegau. 

Enea, en vesent tala festa, 

1710. Se met à cridà : — « Malapesta ! 
Acata, quinte regagnou ! 

Vai-me vite querre Ascagnou. 
Marcha, courre, voula, e t’esorte 
A li dire qu’aici nous porte 
171 5. Ce que trouvarà de pus bel 

Au found de tnoun porta-mantel. 

» Fau qu’una reina tiriena 
Cargue de la cour frigiena 
Las poumpas que n’aven sauvat. 
1720. Te, prend la clau dau cadenat. 

» Trouvarés, dins una lieta, 
Coundamnada emb una ligneta, 
Las bretelas dau rei Priam, 

Dous pendents d’aurelhas d’estam 

i725.Qu’aviè la paura Polissena, 

Lou couliè de la bêla Elena, 

Embe sa mostra de loutou, 

Bon reloge, brave bijou, 

Se n’era pas que se destraca ; 

1730. Lou pater de lach d’Androumaca, 
Las guetas de Polimnestor, 

E lou bralhet dau grand Ector.» 

Acata fréta sa moustacha, 

Quita la taula e se despacha 
17 3 5. De rampll sa coumissioun 
A la grand glouera d’Ilioun. 

Cepandant Venus, enquieta 
Sus lous dangès de la retreta 
Que de traites Feniciens 
1740. Avien acourdada à sas gents, 
Encara mai sus la querrela 
Qji’embe la filha de Cibela 
Avien aguda, tems passât, 

(Fioc que n’era pas amoussat, 

1745 . Car aviè s’agit d’un outrage 

Que s’oublida pas embe l’age). 
Venus, que vouliè preveni 
Ce que n’en poudiè surveni. 
Pendent touta una nioch, pecaire ! 
1750. Revet à ce que dévié faire : 

Lou mati lou som la prenguet 
H soun bon hnjou li ou diguet: 

— « Per desemboulhà toun escagna, 
N f as, s’ou dis, à lioga d’Ascagna, 

1755. Qu'à cargà toun fil Cupidoun 
Das présents qu’espera Didoun. 
Qu’aqueste dedins las babinas 
Dins lou couret, dins las meginas, 

Li bufe, à força de poutous, 
i 76 o. La malandra das amourous. 

Li a pas veusa, femna ni filha 
Que, per caressa ou per dounilha, 
Noun laisse plegà sa bèutat 
A quauca espeça de bountat. 

1765. E quand dounilha embfe caressa 
Venoun atacà sa feblessa, 

Tus saves milhou que degus 
Quinte fieu debana lou fus. » 

Citerea, à pena evelhada, 

1770. Se leva, e seloun la pensada 
Que li era venguda d’amount, 

. Vai trouvà soun cher Cupidoun : 

— « Enfant de noun sai quinte paire, 
Moun fil, s’ou dis, aici ta maire, 

1775. Cet-à-dire aquela Venus 

Que mouririè d t fam sans tus 

Malgré sa bèutat e sas graças. 

Aja pietat de las disgraças 
Ounte es réduit un fraire tieu. 

1780. Es bastard, mais es pas mens mieif, 

E coumprenes ben à bel ime 
Que tus sies pas pus légitimé. 

Que vos ? Ton a certens apàs, 

Mila briquets dessus sous pas 
1785. — Es pas naturel qu’on n’en grounde — 
E l’on met d'enfants dins lou mounde. 
leu n’i’ai mes força, Dieu merci ! 
Aqueste, save pas coussi, 

L’ensaquere dins la Frigia, 

1790. En gandalhejant per l’Asia. 

Anchisa un souer me rencountret, 
M’acoutiguet e l’engendret. 

» loi Junoun, qu’es una couquina. 
Tant li baila darriès l’esquina, 

1795. Que se noun li metes la man, 

N’a pas de vida per un an. 

» Ara una princessa punica, 

L a be recatat dins f Africa, 

E li fai prou d’ounestetat, 

1800. Mais, mardi, l’ouspitalitat, 

Se l’amistança noun s’en mêla, 

Pot avedre una fin cruela. 

Ai pôu de la devoucioun 
Qu’aquela baucha a per Junoun. 
1805. Saves de que ten ma rivala : 

Bota, m’amour, veni, davala, 

Pren la figura d’Iluset, 

Soun air nicouès, mais fricaudet, 

E porta aco de la princessa 
1810. La despolha que li an proumessa 
De la man d’aquel cher enfant ; 
leu, que soui, pecaire ! sa grand, 
L’endourmirai dessus ma fauda, 
Lou plegarai dins una gauda 
1815. E, per trica ou traça entacon, 

Antau fresquet, farà soun som. 

» Tus, entremens, à dona Elisa, 
Drech sus soun cor, jout la camisa, 
Vai-me tant picà toun briquet 
1820. Que s’embrande couma un luquet. 
» Soui segura que, s’ou vos faire, 
Quatre cops faran nostre afaire. 
Marcha, seràs lou benvengut ; 
Ela-mema, qu’aurà begut, 

1825. En t’embrassant, la bona dama, 
Sussarà bélugas e dama. » 

L’Amour à la bêla Cipris, 

Tout bijarrou qu’es, oubeïs, 

Sus un clavel penja sas alas, 

1830. Empocha sas armas fatalas ; 

E s’en vai munit de présents, 

Que quauquas fes n’ou soun prs mens. 
Venus adounc emporta Ascagna 
A la cima d’una mountagna : 

1835. Pecaire ! lou paure manit, 

Entre dous plats era endourmit, 

Tandis que l’amour s’en anava 
Vers l’endrech ounte se dinnava. 

Acata, fier de lou menà, 

1840. Languissiè de li retoumà. 

Emb el lou traite Amour arriva ; 

Sa mina douceta e naïva 
Charma toutes lous assistants : 

Didoun lou prend de las dos mans, 
1845. Lou soulleva, lou poutouneja. 

L’enfant l’embrassa, la paupeja, 

EJa trova qu’es ben après, 

E per un poutou n’i’n rend très. 

Tant mai n’i’n fan, tant mens s’alassa. 
1850. Era jouina, veusa, bounassa, 

Didoun ; anfin Didoun rougis, 

Didoun sousca, Didoun cloussis. 

Sa sagessa es destrantalhada; 

L’amour que l’a demapwlhada. 

185 5. Au proufit dau brave Eneàs, 

Lioga de li dire adessiàs, 

Se met à taula sus sa fauda. 

Quau soupçouna un enfant de frauda? 
Tout admira d’Ilusetou 
1860. Lou biaisset, las graças, l’ardou; 

Mais Fenissa, couma une eruga, 

Lou quicha, lou mord, lou pessuga, 

E dévora, d’un iol afrit, 

E lous présents e lou manit. 

1865. Aqueste, per lou ben d’Enea, 

Vous baniguet tant lion Sichea 
De fôrmemouera de Didoun, 
Q.u’à.pena.n’auriè dich lpu noum. 

Lpu cpuquinot, lou rusât qu’era, 

1870. Seloun las üçous de sa mera, 

Li fai senti qu’un trépassât, 

Per tant galhard que ?ieja estât, 

Vôu pas un vieu que vous boulega, 
Quand aimàs .ben la sousselega. 

1875. Didoun l’aimava, e lou Trouien, 

Sans se. privà d’un cop de, dent, 

La chatoulhava d’empourtança. 

Quand ageroun bourrât la pansa, 

E. xpuidat sa bputa chacun, 

1880. Anneta anet.quprrp de, lum ; 

Lous counvivas, à l’ourdinari. 

A lioga d’un soûl luminari, 

N’en vegeroun trenta à la fes : 

Lou vin, seloun que l’on n’a près, 
i88s.Esclercis malament la vista; 

Atabé manca pas requista. 

Per acabà d’illuminà 
Lou mounde qu’aviè fach dinnà, 
Didoun n’i’n tai pourtà cent tassas; 
1890. Adounc antau se rendiè graças. 
Ramplis per ela jusqu'au bord 
Un large gob de similor, 

Aussa lou couide e vous lou pimpa 
A la glouera de tout l’Oulimpa : 

1895 . L’iol virât vers lou firmament, 

Lou chimet fort devotament, 

E très fes, de tant brava qu’era, 
Repetet aquela priera. 

Teniè de soun pera Belus 
▼ 900. Aquel grand zela per Bacus, 

E, devouada à soun service, 

Chaca jour n’en fasiè l’oufice 
Double majur, per fa de sents, 

Viva l’esemple das parents ! 

T 90j. Quand, d’una ardou touta paiena, 
Ageroun acabat l’antienna, 

E qu’ela aget dich l’oresoun, 
Fagueroun coumemouresoun 
De Jupiter e de Madama. 

1910. La reina, per sauvà soun ama, 
Entemena un pegau tout ras, 

E lou remet à Bitiàs. 

Aqueste, alterat couma un tigre, 
A lou sussà seguet pas pigre, 

1915. Tant tenguet l’alé jusqu'au bout, 
Que n’i’n laisset pas un dégoût 
Per lou resta de l'assemblada. 

Sa devoucioun trop outrada 
Pourtet lous assistants counfus 
1920. A napelà couma d’abus. 

El s’aparet d’un bon soufisme. 

Didoun, per preveni lou schisme 
Que menaçava soun celiè, 

Repetet la ceremouniè, 
i925.Mandet à chacun sa rasada 
E la nouesa seguet passada. 

Lous dévots deurien couma acos 
Negà toutes sous quiproquos : 

Tout débat, mouienant truqueta, 
1930. Finis per una cansouneta; 
Temouen aquela que, Jopàs 
Carnet à la fin dau repàs. 

Aqueste emb una grand perruca, 
Lou col mau segu sus la nuca, 

1935. L’iol rouge couma una perdris, 

Lou nas clavelat de rubis, 

E d’ounte larjament coulava 
De tabac coufit qu envalava, 

Anfin Jopàs lou maisselut, 

1940. A bel ime monta soun lut, 

E marida, en touta discorda, 

Sa voués rauca au soun de la corda. 

Aqui n’i aget pas que per el ; 

Cantet la luna, lou sourel, 

1945. Lou fioc, la barbasta e la glaça; 
Changet las estelas de plaça ; 

Diguet qu’en iver, dins la mar, 

Febus sautava, en tout soun char. 

Per s’anà couchà de bona oura, 

1950. E per se levà noun sai quoura. 

Viret lou ciel dessus dejout, 

Enfin n’en prenguet de pertout. 

E cepandant l’illustra clica 
Trouvet soun oda magnifîca, 

1955. Sans li entendre lou m^ndre mot. 

Tout lou tems que cantet lou chot, 
La reina, que se façouqava, 

Embe lou prince badinava, 

E soun cor se caufava au four 
i960. Qu’alumoun Bacus e l’Amour. 

— « Aça, s’ou dis, embe franchisa, 
Countàs-nous, noble fil d’Anchisa, 
las endecas dau viel Priam. . . . 

Mais levàs d’aqui vostra man. 

1965 De que li cercàs, rambalhaire? 

Vous noun me ses qu’un fourfoulhaire. 
Prenès garda que d’un souflet 
Sus vostre vsiage mouflet..., 

Mais noun.... istàs siau, segàs sage. 
1970. Aprenès-nous, sans badinage, 
S’Androumaca plouret Ector 
Gaire de tems après sa mort, 

Una jouina veusa n’en douta.... 

Ah! vejàs-lou coussi m’escouta ! 

1975. Fi dounc.... finissès, Eneàs.... 

Aça, anen.... bon.... countinuàs. 
Courage !... lou famous Achila 
Que disoun fier e pie de bila, 

Era-ti poulit couma vous ? 

1980. Era-ti tant amistadous? 

Crese que noun mais patiença, 

Vous ou ses trop.... en counsciença. 
Se chaca jour fasès antau, 

Serai sans courset ni vantau. 

1985. Chut! pcs.... dins las cstiblassadas 
Que, sus mar, avès recassadas, 
Lous vents vous an-ti baloutats 
Couma aicl vous me tourmentàs ? 

» Saique era be quicon de pire : 
1990. Car aqueste joc me fai rire 
E lou qu’embe lous ouragans 
Avès jougat pendent set ans, 

Era tout autra turalura. 

Jusquas h la mendra avantura 
1995. Countàs-nous ce qu’avès soufrit 
E vejan s’avès força esprit.» 


FIN DU PREMIER LIVRE. 

